CELEX: 52003PC0577
Language: el
Date: 2003-10-21
Title: Τροποποιημένη πρόταση κανονισμού του Ευρωπαϊκού Κοινοβουλίου και του Συμβουλίου για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (υποβλήθηκε από την Επιτροπή σύμφωνα με το άρθρο 250 παράγραφος 2 της συνθήκης ΕΚ)

Avis juridique important

|

52003PC0577

Τροποποιημένη πρόταση κανονισμού του Ευρωπαϊκού Κοινοβουλίου και του Συμβουλίου για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (υποβλήθηκε από την Επιτροπή σύμφωνα με το άρθρο 250 παράγραφος 2 της συνθήκης ΕΚ)  /* COM/2003/0577 τελικό - COD 2002/0141 */  

Τροποποιημένη πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (υποβλήθηκε από την Επιτροπή σύμφωνα με το άρθρο 250 παράγραφος 2 της συνθήκης ΕΚ)ΑΙΤΙΟΛΟΓΙΚΗ ΕΚΘΕΣΗΙ. ΔΙΑΔΙΚΑΣΙΑ1. Στις 11 Ιουλίου 2002 η Επιτροπή ενέκρινε την πρότασή της κανονισμού του Ευρωπαϊκού Κοινοβουλίου και του Συμβουλίου για τον καθορισμό λεπτομερών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο [Έγγραφο COM(2002) 377 τελικό]. Η πρόταση υποβλήθηκε στο Συμβούλιο και το Ευρωπαϊκό Κοινοβούλιο την ίδια ημέρα για έγκριση σύμφωνα με το άρθρο 251 της Συνθήκης.2. Στις 5 Ιουνίου 2003, το Ευρωπαϊκό Κοινοβούλιο στην πρώτη του ανάγνωση γνωμοδότησε σχετικά με την πρόταση.3. Η παρούσα πρόταση τροποποιεί την αρχική πρόταση έτσι ώστε να λάβει υπόψη τις τροποποιήσεις του Ευρωπαϊκού Κοινοβουλίου που έγιναν δεκτές από την Επιτροπή.4. Όσον αφορά την αρχική πρόταση, το Ευρωπαϊκό Κοινοβούλιο ενέκρινε 136 τροπολογίες. Η Επιτροπή είχε επισημάνει στη συνεδρίαση της ολομέλειας στις 6 Ιουνίου 2003 ότι θα μπορούσε να αποδεχτεί περισσότερες από τις μισές τροπολογίες, πλήρως ή εν μέρει, και υπό τον όρο τροποποιήσεων στη σύνταξη. Οι τροπολογίες που δεν μπορούν να γίνουν αποδεκτές από την Επιτροπή είναι οι: 2, 4, 6, 10, 14, 15, 21 (σημείο 6), 25, 30, 31, 33, 36, 37, 38, 44, 46, 55, 58, 59, 60, 62, 63, 64, 65, 67, 68, 69, 70, 71, 72, 73, 75, 76, 77, 78, 80, 81, 83, 86, 87 (μεσαίο μέρος), 88 (πρώτο μέρος), 90, 100, 101, 102, 103, 105, 106, 107, 109, 112, 114, 117, 118, 119, 122 (πρώτο μέρος), 123, 125, 126, 127, 128, 129, 135, 136, 137, 139, 140, 143.5. Οι τροπολογίες που έγιναν δεκτές στην αναθεωρημένη πρόταση παρουσιάζονται με μαύρα και υπογραμμισμένα γράμματα. Ορισμένες τροπολογίες έχουν αναδιαμορφωθεί έτσι ώστε να εξασφαλίζουν τη συνεκτικότητα της ορολογίας που χρησιμοποιείται σε ολόκληρη την πρόταση ή να εναρμονίσουν το κείμενο με την προσέγγιση του Συμβουλίου. Η αρίθμηση των άρθρων έχει αναπροσαρμοστεί ώστε να λάβει υπόψη τον αριθμό των τροπολογιών.II. ΣΤΟΧΟΙ ΤΗΣ ΠΡΟΤΑΣΗΣ6. Η πρόταση αφορά την αναδιατύπωση και τον εκσυγχρονισμό των συγκεκριμένων κοινοτικών κανόνων σχετικά με τους επίσημους ελέγχους όσον αφορά τα τρόφιμα ζωικής προέλευσης. Η πρόταση περιέχει ειδικούς κανόνες για τους επίσημους ελέγχους σχετικά με το κρέας και τα προϊόντα κρέατος, τα ζώντα δίθυρα μαλάκια, τα αλιευτικά προϊόντα και το γάλα και τα γαλακτοκομικά προϊόντα. Η πρόταση αποτελεί τμήμα της δέσμης για την αναδιατύπωση των κοινοτικών κανόνων υγιεινής, πρόταση COM(2000) 438 τελικό.7. Ο κύριος σκοπός της πρότασης είναι να συνδέσει περισσότερο τους υφιστάμενους κανόνες με την επιστήμη και τους κινδύνους και να τους ευθυγραμμίσει με τις απαιτήσεις της υγιεινής για τους υπεύθυνους των επιχειρήσεων, που προτείνονται στα άλλα μέρη της δέσμης σχετικά με την αναδιατύπωση των κανόνων υγιεινής.III. ΕΠΙΣΚΟΠΗΣΗ ΤΩΝ ΤΡΟΠΟΛΟΓΙΩΝ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥΤεχνικές και συντακτικές τροπολογίες8. Η πλειονότητα των προτεινόμενων τροπολογιών στοχεύει στη βελτίωση της πρότασης από τεχνική και συντακτική άποψη.Αυτές είναι οι τροπολογίες 1, 5, 7, 8, 9, 13, 14, 16, 17, 18, 20, 22, 23, 24, 26, 39, 40, 41, 42, 43, 44, 45, 46, 50, 53, 54, 55, 56, 58, 59, 66, 67, 74, 76, 78, 79, 84, 104, 105, 106, 108, 110, 111, 112, 113, 114, 115, 117, 118, 129, 137.9. Οι περισσότερες από αυτές τις τροπολογίες χαιρετίστηκαν από την Επιτροπή (σε ορισμένες περιπτώσεις υπό τον όρο συντακτικών αλλαγών). Ωστόσο, ορισμένες από αυτές τις τροπολογίες κάνουν χωρίς λόγο πιο αυστηρές τις απαιτήσεις της πρότασης. Σε άλλες περιπτώσεις, προτάθηκε καλύτερη διατύπωση στο πλαίσιο του έργου που πραγματοποιείται στο Συμβούλιο. Οι τροπολογίες αυτές πρέπει επομένως να απορριφθούν. Αυτές είναι οι: 2, 14, 44, 46, 55, 58, 59, 67, 68, 69, 75, 76, 77, 78, 80, 105, 106, 112, 114, 117, 118, 119, 128, 129, 137.Μεταφορά των απαιτήσεων από παραρτήματα σε άρθρα (άρθρο 4)10. Η τροπολογία 21 έχει ως σκοπό να εξασφαλίσει ότι όλες οι βασικές απαιτήσεις όσον αφορά τους επίσημους ελέγχους σχετικά με το κρέας εμφανίζονται στα άρθρα. Αυτό θα εξασφαλίσει την ασφάλεια δικαίου για τις επιχειρήσεις τροφίμων. Η τροπολογία 21 είναι κατ'αρχήν αποδεκτή, υπό τον όρο συντακτικών αλλαγών. Ωστόσο, το σημείο 6 της τροπολογίας δεν μπορεί να γίνει αποδεκτό καθώς έρχεται σε αντίθεση με την πολιτική της Επιτροπής όσον αφορά τη χρήση προσωπικού της εταιρείας για ορισμένες δραστηριότητες ελέγχου.Σχέση με το μελλοντικό κανονισμό σχετικά με τους επίσημους ελέγχους στις ζωοτροφές και τα τρόφιμα11. Οι τροπολογίες 4, 25 και 70 αφορούν θέματα που αντιμετωπίζονται στην πρόταση της Επιτροπής για κανονισμό σχετικά με τους επίσημους ελέγχους στις ζωοτροφές και τα τρόφιμα [COM(2003)52 τελικό], ιδίως το κόστος, το δικαίωμα έφεσης και, σε μικρότερο βαθμό, το ζήτημα των ποινών. Αυτές οι τροπολογίες δεν μπορούν να γίνουν αποδεκτές καθώς τα σχετικά ζητήματα πρέπει να αντιμετωπίζονται δυνάμει του προτεινόμενου κανονισμού για τους επίσημους ελέγχους στις ζωοτροφές και τα τρόφιμα.Ευελιξία για τις μικρές επιχειρήσεις (αιτιολογική σκέψη 9 και άρθρο 16)12. Τρεις τροπολογίες (3, 15 και 138) στοχεύουν στην εισαγωγή πρόσθετης ευελιξίας όσον αφορά τους επίσημους ελέγχους στις μικρές επιχειρήσεις κρέατος.13. Οι τροπολογίες 3 και 138 είναι αποδεκτές (υπό τον όρο των συντακτικών τροποποιήσεων), καθώς αναφέρονται στην ευελιξία που συμφωνήθηκε στο πλαίσιο της πολιτικής συμφωνίας (σε επίπεδο Συμβουλίου) σε άλλα μέρη της δέσμης σχετικά με την αναδιατύπωση των κοινοτικών κανόνων υγιεινής [πρόταση COM (2000) 438 τελικό]. Η τροπολογία 15 δεν μπορεί να γίνει αποδεκτή καθώς εισάγει την έννοια των «βιοτεχνικών μικρών επιχειρήσεων», μια έννοια που έρχεται σε αντίθεση με τη γενική πολιτική της Επιτροπής για την ασφάλεια των τροφίμων.Επιτροπολογία (άρθρο 17, άρθρο 18 και παράρτημα 1, κεφάλαιο 3, τμήμα IX.G)14. Υποβλήθηκαν ορισμένες τροπολογίες που συνδέονται με το ζήτημα της επιτροπολογίας. Η τροπολογία 38 εξαλείφει τη δυνατότητα επιτροπολογίας, αλλά αυτή επανεισάγεται εν μέρει από τις 116, 120 και 131 (και ορισμένες άλλες τροπολογίες που εξετάζονται κατωτέρω) και ιδίως από την τροπολογία 130.15. Η τροπολογία 38 δεν μπορεί να γίνει αποδεκτή καθώς στερεί από την Επιτροπή τη δυνατότητα να λάβει εκτελεστικές αποφάσεις και να τροποποιήσει τα παραρτήματα. Οι τροπολογίες 116, 120 και 131 μπορούν κατ'αρχήν να γίνουν αποδεκτές εν όλω ή εν μέρει, υπό τον όρο των συντακτικών τροποποιήσεων. Η τροπολογία 130 χαιρετίζεται καθώς εισάγει εκ νέου τη δυνατότητα για την Επιτροπή να λάβει εκτελεστικές αποφάσεις ή να αλλάξει ορισμένους κανόνες στο πλαίσιο της επιτροπολογίας.Εισαγωγές (άρθρα 8-15)16. Οι τροπολογίες 27, 28, 29, 30, 31, 32, 33, 34, 35, 36 και 37 στοχεύουν στην εισαγωγή στο κείμενο απαιτήσεων για τις εισαγωγές που περιέχονταν προηγουμένως στην «Υγιεινή 2». Αυτό συμβαδίζει κατ'αρχήν με την προσέγγιση της Επιτροπής και του Συμβουλίου. Ωστόσο, οι λεπτομερείς απαιτήσεις που περιέχονται στις τροπολογίες αυτές δεν είναι πάντα συνεπείς με την προσέγγιση της Επιτροπής και του Συμβουλίου και, ορισμένες φορές, επαναλαμβάνουν την πρόταση της Επιτροπής σχετικά με τους επίσημους ελέγχους στις ζωοτροφές και τα τρόφιμα. Οι τροπολογίες 30, 31, 33, 36 και 37 δεν μπορούν συνεπώς να γίνουν αποδεκτές. Οι λοιπές τροπολογίες απαιτούν σημαντική ανασύνταξη.Πληροφορίες για την τροφική αλυσίδα (παράρτημα Ι, κεφάλαιο 1, τμήμα I.2.A)17. Ορισμένες τροπολογίες στοχεύουν στην εισαγωγή ευελιξίας στο σύστημα των πληροφοριών για την τροφική αλυσίδα (πληροφορίες από το αγρόκτημα που πρέπει να συνοδεύουν τα ζώα στη σφαγή). Αυτές είναι οι τροπολογίες 47, 48, 49, 51, 71, 72, 73, 101, 102, 103 και 107.18. Οι τροπολογίες 47, 48, 49 και 51 είναι αποδεκτές. Ωστόσο, οι τροπολογίες 71, 72, 73, 101, 102, 103 και 107 θα διαλύσουν το σύστημα και θα το καταστήσουν αναποτελεσματικό. Όσον αφορά την ταυτοποίηση των ζώων ειδικότερα, τα ζώα η ταυτότητα των οποίων δεν μπορεί να εξακριβωθεί πρέπει κατ'αρχήν να μη σφαγούν για κατανάλωση από τον άνθρωπο. Οι τροπολογίες αυτές συνεπώς δεν μπορούν να γίνουν αποδεκτές.Σήμα καταλληλότητας (παράρτημα Ι, κεφάλαιο 1, τμήμα I.2.G, παράγραφος 3)19. Στο πλαίσιο της πολιτικής συμφωνίας στο Συμβούλιο σχετικά με την «Υγιεινή 2» αποφασίστηκε ότι το σήμα καταλληλότητας θα περιοριστεί στο κόκκινο κρέας (αποκλείοντας έτσι τα πουλερικά και τα κουνέλια) στο επίπεδο του σφαγείου, καθώς θεωρήθηκε ότι η συστηματική επίσημη επιθεώρηση ανά σφάγιο απαιτήθηκε μόνο σε αυτό το επίπεδο.20. Οι τροπολογίες 60, 62, 63, 64 και 65 δεν μπορούν να γίνουν αποδεκτές, καθώς δεν συμβαδίζουν με την προσέγγιση αυτή. Η τροπολογία 61 μπορεί να γίνει αποδεκτή εν μέρει και υπό τον όρο συντακτικών τροποποιήσεων, καθώς προσεγγίζει ορισμένες πτυχές του σήματος καταλληλότητας με την κατάσταση στην πράξη στα σφαγείαΜακροσκοπική επιθεώρηση μετά τη σφαγή (παράρτημα Ι, κεφάλαιο 3, τμήμα IV.B, παράγραφος 2)21. Με βάση τις επιστημονικές συμβουλές (SCVPH), η δυνατότητα μακροσκοπικής επιθεώρησης μετά τη σφαγή ορισμένων κατηγοριών χοίρων προς πάχυνση είχε εισαχθεί στο κείμενο της Επιτροπής. Η τροπολογία 109 εξαλείφει τη δυνατότητα αυτή. Η τροπολογία 109 συνεπώς δεν μπορεί να γίνει αποδεκτή.Η χρησιμοποίηση του προσωπικού των εταιρειών στις δραστηριότητες ελέγχου (άρθρο 4)22. Το κείμενο της Επιτροπής προβλέπει τη δυνατότητα χρησιμοποίησης του προσωπικού των εταιρειών για ορισμένες δραστηριότητες ελέγχου. Έχουν εγκριθεί ορισμένες τροπολογίες που έχουν ως στόχο το προσωπικό των εταιρειών να προσεγγίσει πολύ τη σφαίρα της αρμόδιας αρχής. Η Επιτροπή πιστεύει ότι αυτά τα δύο πρέπει να παραμείνουν ξεχωριστά. Οι τροπολογίες 81, 83 και 87 (εν μέρει) δεν μπορούν συνεπώς να γίνουν αποδεκτές.23. Το υπόλοιπο της τροπολογίας 87 μπορεί ωστόσο να γίνει αποδεκτό καθώς η Επιτροπή συμφωνεί να εισαγάγει ορισμένες πρόσθετες απαιτήσεις για τις εγκαταστάσεις που χρησιμοποιούν προσωπικό των εταιρειών σε δραστηριότητες ελέγχου. Η τροπολογία 100 δεν μπορεί να γίνει αποδεκτή καθώς εξαλείφει κάποια αναγκαία ευελιξία όσον αφορά την κατάρτιση του προσωπικού των εταιρειών.24. Εγκρίθηκαν ορισμένες τροπολογίες που περιορίζουν σοβαρά τη χρησιμοποίηση του προσωπικού των εταιρειών. Αυτές δεν μπορούν να γίνουν αποδεκτές. Αυτές είναι οι: 127, 135, 136, 139 και 140.Παρουσία του επίσημου κτηνιάτρου (παράρτημα Ι, κεφάλαιο 2, τμήμα ΙΙ, παράγραφος 2(α), εδάφιο 1)25. Η τροπολογία 85 μπορεί να γίνει αποδεκτή, υπό τον όρο συντακτικών αλλαγών, καθώς αναφέρει ότι η παρουσία του επίσημου κτηνιάτρου σε μικρά σφαγεία πρέπει να βασίζεται στην ανάλυση των κινδύνων. Αυτό συμβαδίζει με την αρχική πρόταση της Επιτροπής.Κατάρτιση (παράρτημα Ι, κεφάλαιο 2, τμήμα IV.A)26. Η Επιτροπή Περιβάλλοντος ενέκρινε πολλές τροπολογίες που αφορούν τις απαιτήσεις κατάρτισης των επίσημων κτηνιάτρων και των επίσημων βοηθών. Αυτές οι τροπολογίες είναι: 88, 89, 90, 91, 92, 93, 94, 95, 96, 97, 98 και 99. Αυτές οι τροπολογίες είναι σχεδόν όλες πολύ τεχνικού χαρακτήρα. Ορισμένες ωστόσο στοχεύουν στην εισαγωγή ευελιξίας όσον αφορά τις απαιτήσεις κατάρτισης των κτηνιάτρων που ήδη εργάζονται ή ασχολούνται με μικρές βιοτεχνικές επιχειρήσεις.27. Σχεδόν όλες οι τροπολογίες μπορούν να γίνουν αποδεκτές καθώς ενσωματώνουν τεχνικές προδιαγραφές που ευθυγραμμίζονται λιγότερο ή περισσότερο με τη γενική πολιτική ασφάλειας των τροφίμων. Οι τροπολογίες 88 (εν μέρει) και 90 δεν μπορούν να γίνουν αποδεκτές καθώς αποσκοπούν στην εισαγωγή πρόσθετης ευελιξίας όσον αφορά την κατάρτιση των κτηνιάτρων, ευελιξία που προβλέπεται ήδη επαρκώς στην αρχική πρόταση της Επιτροπής.Ζώντα δίθυρα μαλάκια και αλιευτικά προϊόντα (παράρτημα ΙΙ, τμήμα Ι, σημείο 4β) και γ) και παράρτημα Ευρωπαϊκή Επιτροπή, σημείο 1)28. Έχουν προβλεφθεί ορισμένες τροπολογίες που αφορούν ειδικά τα ζώντα δίθυρα μαλάκια και τα αλιευτικά προϊόντα. Οι περισσότερες από αυτές αφορούν το ζήτημα των θαλάσσιων βιοτοξινών στα μαλάκια. Αυτές είναι οι τροπολογίες 6, 121, 122, 123, 124, 125 και 126. Οι τροπολογίες 121 και 124 χαιρετίζονται καθώς περιέχουν χρήσιμες προδιαγραφές.29. Οι τροπολογίες 6, 122 (εν μέρει) και 123 δεν μπορούν να γίνουν αποδεκτές καθώς στοχεύουν στη χωρίς λόγο εξασθένιση των διατάξεων για τις θαλάσσιες βιοτοξίνες. Η τροπολογία 125 δεν μπορεί να γίνει αποδεκτή καθώς περιέχει μια προδιαγραφή που ενδέχεται να προκαλέσει σύγχυση. Η τροπολογία 126 δεν μπορεί να γίνει αποδεκτή καθώς περιορίζει χωρίς λόγο την ελευθερία δράσης της αρμόδιας αρχής σε περίπτωση κινδύνων.Διάφορα30. Αυτό το μέρος καλύπτει τις τροπολογίες που υποβλήθηκαν για διάφορα άλλα θέματα. Οι τροπολογίες 11 και 12 αφορούν το πεδίο εφαρμογής του κανονισμού (άρθρο 1), η 19 αφορά την κοινοποίηση των καταλόγων των εγκεκριμένων εγκαταστάσεων (άρθρο 3 παράγραφος.3), η 52 την ορθή μεταχείριση των ζώων (παράρτημα Ι, κεφάλαιο 1, τμήμα I.2.D, σημείο 6), η 82 τα καθήκοντα των επίσημων βοηθών (παράρτημα Ι, κεφάλαιο 2, τμήμα Ιβ)), η 110 τον εγκεκριμένο κτηνίατρο (παράρτημα Ι, κεφάλαιο 3, τμήμα VII.B, σημείο 3), οι 132 και 133 «έντονη γενετήσια ορμή» στο χοιρινό κρέας (παράρτημα I, κεφάλαιο 1, τμήμα II.E (ιστ) και η 134 την παρουσία της αρμόδιας αρχής σε εργαστήρια τεμαχισμού (παράρτημα I, κεφάλαιο 2, τμήμα II, σημείο 5).31. Το κείμενο υπέστη ορισμένες τεχνικές τροποποιήσεις για να βελτιωθεί η συμμόρφωσή του με τη Διοργανική Συμφωνία της 22ας Δεκεμβρίου 1998 για τις κοινές κατευθυντήριες γραμμές σχετικά με την ποιότητα της διατύπωσης της κοινοτικής νομοθεσίας (ΕΕ C 73, 17.3.1999, σ. 1), η οποία συντάχθηκε σύμφωνα με τη δήλωση αριθ. 39 που έχει προσαρτηθεί στην τελική πράξη του Άμστερνταμ για την ποιότητα της διατύπωσης της κοινοτικής νομοθεσίας. Σύμφωνα με τα σημεία β) και ζ) της συμφωνίας αυτής, το κείμενο αναθεωρήθηκε για να ληφθούν υπόψη οι κοινές κατευθυντήριες γραμμές και ο κοινός πρακτικός οδηγός που συντάχθηκε βάσει του σημείου της α).ΣΥΜΠΕΡΑΣΜΑΣύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως περιγράφεται ανωτέρω.2002/0141 (COD)Τροποποιημένη πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο(κείμενο που παρουσιάζει ενδιαφέρον για τις χώρες ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152 παράγραφος 4 στοιχείο β),την πρόταση της Επιτροπής [1],[1]  ΕΕ C [...], [...], σ. [...].τη γνωμοδότηση της Ευρωπαϊκής Οικονομικής και Κοινωνικής Επιτροπής [2],[2]  ΕΕ C [...], [...], σ. [...].τη γνωμοδότηση της Επιτροπής των Περιφερειών [3],[3]  ΕΕ C [...], [...], σ. [...].Αποφασίζοντας σύμφωνα με τη διαδικασία που αναφέρεται στο άρθρο 251 της Συνθήκης [4],[4]  ΕΕ C [...], [...], σ. [...].Εκτιμώντας τα εξής:(1) Ο κανονισμός (ΕΚ) .../... του Ευρωπαϊκού Κοινοβουλίου και του Συμβουλίου της ... για την υγιεινή των τροφίμων [5] ορίζει τους γενικούς κανόνες υγιεινής που εφαρμόζονται σε όλα τα τρόφιμα, ενώ ειδικοί κανόνες υγιεινής για τα τρόφιμα ζωικής προέλευσης περιλαμβάνονται στον κανονισμό (ΕΚ) .../... του Ευρωπαϊκού Κοινοβουλίου και του Συμβουλίου σχετικά με τον καθορισμό των ειδικών κανόνων υγιεινής για τα τρόφιμα ζωικής προέλευσης [6].[5]  ΕΕ C [...], [...], σ. [...].[6]  ΕΕ C [...], [...], σ. [...].(2) Ο κανονισμός (ΕΚ) .../... του Ευρωπαϊκού Κοινοβουλίου και του Συμβουλίου της ... για τον επίσημο έλεγχο των τροφίμων και των ζωοτροφών [7] ορίζει τους γενικούς κανόνες για την πραγματοποίηση επίσημων ελέγχων στις ζωοτροφές.[7]  ΕΕ C [...], [...], σ. [...].(3) Η οδηγία 2002/99/ΕΚ του Συμβουλίου της 16ης Δεκεμβρίου 2002 για τους κανόνες υγειονομικού ελέγχου που διέπουν την παραγωγή, την μεταποίηση, τη διανομή και εισαγωγή προϊόντων ζωικής προέλευσης που προορίζονται για κατανάλωση από τον άνθρωπο [8].[8]  ΕΕ L 18, 23.1.2003.(4) Ο κανονισμός (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου της 3ης Οκτωβρίου 2002 για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο [9][9]  ΕΕ L 273, 10.10.2002, σ. 1.(5) Εκτός από τους γενικούς κανόνες για την πραγματοποίηση επισήμων ελέγχων στις ζωοτροφές, πρέπει να οριστούν ειδικοί κανόνες για τους επίσημους ελέγχους στα προϊόντα ζωικής προέλευσης ώστε να ληφθούν υπόψη τα ειδικά θέματα που συνδέονται με τα προϊόντα αυτά.(6) Οι επίσημοι έλεγχοι στα προϊόντα ζωικής προέλευσης πρέπει να καλύπτουν όλες τις πλευρές που είναι σημαντικές για την προστασία της δημόσιας υγείας, της υγείας και της ορθής μεταχείρισης των ζώων  Πρέπει να βασίζονται στις πιο πρόσφατες διαθέσιμες πληροφορίες και γι' αυτό να προσαρμόζονται κάθε φορά που προκύπτουν νέα στοιχεία.(7) Η κοινοτική νομοθεσία για την ασφάλεια των τροφίμων πρέπει να έχει στέρεη επιστημονική βάση. Για το σκοπό αυτό, πρέπει να ζητείται η γνώμη της Ευρωπαϊκής Αρχής για την Ασφάλεια των Τροφίμων όποτε χρειάζεται.(8) Η φύση και το εύρος των επισήμων ελέγχων πρέπει να βασίζονται στην αξιολόγηση των κινδύνων για τη δημόσια υγεία και την υγεία των ζώων, των ζητημάτων ορθής μεταχείρισης των ζώων και των ζητημάτων καταλληλότητας των προϊόντων που συνδέονται με το είδος και την κατηγορία των ζώων, το είδος της επεξεργασίας και τη συγκεκριμένη επιχείρηση τροφίμων.(9) Οι επίσημοι έλεγχοι πρέπει να λαμβάνουν υπόψη την ευελιξία για την παραδοσιακή παραγωγή, τις απομακρυσμένες περιοχές και τις διαρθρωτικές απαιτήσεις, που προβλέπονται στον κανονισμό (ΕΚ) αριθ. .../... [για την υγιεινή των τροφίμων] και τον κανονισμό (ΕΚ) αριθ. .../... [για τον καθορισμό ειδικών υγειονομικών κανόνων για τρόφιμα ζωικής προέλευσης]. Αυτή η ευέλικτη μεταχείριση δεν πρέπει να έχει ως επακόλουθο τη μείωση του συνολικού επιπέδου υγιεινής.(10) Πρέπει να πραγματοποιούνται επίσημοι έλεγχοι στην παραγωγή κρέατος ώστε να εξασφαλίζεται ότι τηρούνται διαρκώς οι κανόνες υγιεινής και ότι τα κριτήρια και οι στόχοι που ορίζονται από την κοινοτική νομοθεσία καλύπτονται από τους υπευθύνους των επιχειρήσεων παραγωγής τροφίμων. Αυτοί οι επίσημοι έλεγχοι πρέπει να περιλαμβάνουν τους ελέγχους των δραστηριοτήτων των υπευθύνων των επιχειρήσεων τροφίμων, συμπεριλαμβανομένων των ορθών υγειονομικών πρακτικών και των διαδικασιών με βάση την ανάλυση κινδύνων και κρίσιμων σημείων ελέγχου (HACCP) και τις δραστηριότητες επιθεώρησης.(11) Πρέπει να πραγματοποιούνται επίσημοι έλεγχοι στην παραγωγή ζώντων δίθυρων μαλακίων και στα αλιευτικά προϊόντα ώστε να εξασφαλίζεται ότι τηρούνται τα κριτήρια και οι στόχοι που τίθενται από την κοινοτική νομοθεσία. Οι επίσημοι έλεγχοι στην παραγωγή ζώντων δίθυρων μαλακίων πρέπει μεταξύ άλλων να καλύπτουν και τις περιοχές παραγωγής και μετεγκατάστασης των δίθυρων μαλακίων και το τελικό προϊόν.(12) Επιπλέον, πρέπει να πραγματοποιούνται επίσημοι έλεγχοι στην παραγωγή γάλακτος και γαλακτοκομικών προϊόντων ώστε να εξασφαλίζεται ότι τηρούνται τα κριτήρια και οι στόχοι που τίθενται από την κοινοτική νομοθεσία. Οι επίσημοι έλεγχοι στην παραγωγή γάλακτος και γαλακτοκομικών προϊόντων πρέπει μεταξύ άλλων να καλύπτουν τις επιχειρήσεις παραγωγής, το νωπό γάλα κατά τη συλλογή και τα επεξεργασμένα γαλακτοκομικά προϊόντα.(13) Για να εξασφαλιστεί ότι τα προϊόντα ζωικής προέλευσης που εισάγονται στην Κοινότητα συμμορφώνονται με την κοινοτική νομοθεσία για τα τρόφιμα και τις ζωοτροφές και ιδίως με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου της 28ης Ιανουαρίου 2002 [10] ή με τις προϋποθέσεις που αναγνωρίζονται από την Κοινότητα ότι είναι τουλάχιστον ισοδύναμες με αυτή, είναι σκόπιμο να καθοριστούν ειδικοί κανόνες για την οργάνωση των επίσημων ελέγχων στις εισαγωγές των προϊόντων αυτών.[10]  ΕΕ L 31, 1.2.2002, σ. 31.(14) Τα μέτρα που απαιτούνται για την εφαρμογή του παρόντος κανονισμού πρέπει να εγκριθούν σύμφωνα με την απόφαση αριθ. 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [11].[11]  ΕΕ L 184 της 17.7.1999, σ. 23.(15) Σύμφωνα με την αρχή της αναλογικότητας, είναι αναγκαίο και κατάλληλο για την επίτευξη των στόχων του παρόντος κανονισμού να καθοριστούν κανόνες για τεχνικά ζητήματα που συνδέονται με τους επίσημους ελέγχους. Ο παρών κανονισμός περιορίζεται σε ό,τι είναι αναγκαίο για την επίτευξη των στόχων που επιδιώκονται, σύμφωνα με τις διατάξεις του άρθρου 5, τρίτο εδάφιο της συνθήκης,ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:ΚΕΦΑΛΑΙΟ Iαντικειμενο, πεδιο εφαρμογησ και ορισμοιΆρθρο 1 Αντικείμενο και πεδίο εφαρμογήςΟ παρών κανονισμός ορίζει τους ειδικούς κανόνες για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο ώστε να συμπληρωθούν οι κανόνες που ορίζονται στον κανονισμό (ΕΚ) αριθ. .../.... [του Ευρωπαϊκού Κοινοβουλίου] και του Συμβουλίου της ... σχετικά με τους επίσημους ελέγχους στις ζωοτροφές και τα τρόφιμα]Εφαρμόζεται μόνο όσον αφορά τους επίσημους ελέγχους που αφορούν τις δραστηριότητες των υπευθύνων των επιχειρήσεων τροφίμων και των προσώπων στα οποία εφαρμόζεται ο κανονισμός (ΕΚ) αριθ. .../... [για τον καθορισμό ειδικών υγειονομικών κανόνων για τα τρόφιμα ζωικής προέλευσης].Ο παρών κανονισμός εφαρμόζεται με την επιφύλαξη των υγειονομικών κανόνων για την εισαγωγή προϊόντων ζωικής προέλευσης για κατανάλωση από τον άνθρωπο που καθορίζονται στην οδηγία 2002/99/ΕΚ του Συμβουλίου.Άρθρο 2 Ορισμοί1. Για τους σκοπούς του παρόντος κανονισμού, ισχύουν κατά περίπτωση οι ορισμοί που περιλαμβάνονται στους ακόλουθους κανονισμούς:α) Κανονισμός (ΕΚ) 178/2002,β) Κανονισμός (ΕΚ) .../... [για τους επίσημους ελέγχους στις ζωοτροφές και τα τρόφιμα],γ) Κανονισμός (ΕΚ) .../... [για την υγιεινή των τροφίμων],δ) Κανονισμός (ΕΚ) αριθ. .../... [για τον καθορισμό ειδικών υγειονομικών κανόνων για τα τρόφιμα ζωικής προέλευσης].ε) Κανονισμός (EΚ) αριθ. 1774/2002:2. Ισχύουν επίσης οι ακόλουθοι ορισμοί:α) «επίσημος κτηνίατρος» είναι ο κτηνίατρος ο οποίος, σύμφωνα με το άρθρο 8 παράγραφος 1, έχει εξουσιοδοτηθεί να δρα υπό αυτή την ιδιότητα και έχει διοριστεί από την αρμόδια αρχή.β) «εγκεκριμένος κτηνίατρος» είναι ο κτηνίατρος που έχει οριστεί από την αρμόδια αρχή για να πραγματοποιεί ειδικούς επίσημους ελέγχους για λογαριασμό της.γ) «επίσημος βοηθός» είναι ο ειδικευμένος υπάλληλος ο οποίος, σύμφωνα με το άρθρο 8 παράγραφος.1, έχει εξουσιοδοτηθεί να δρα υπό αυτή την ιδιότητα, έχει διοριστεί από την αρμόδια αρχή και εργάζεται υπό τη δικαιοδοσία και την ευθύνη του επίσημου κτηνιάτρου.δ) «σήμα καταλληλότητας» είναι το σήμα που τοποθετείται από τον επίσημο κτηνίατρο ή υπ'ευθύνη του και δηλώνει ότι έχουν τηρηθεί οι κανόνες του παρόντος κανονισμού.ΚΕΦΑΛΑΙΟ IIΕΠΙΣΗΜΟΙ ΕΛΕΓΧΟΙ ΣΕ ΚΟΙΝΟΤΙΚΕΣ ΕΓΚΑΤΑΣΤΑΣΕΙΣΆρθρο 3 Έγκριση εγκαταστάσεων1. Όταν σύμφωνα με την κοινοτική ή την εθνική νομοθεσία απαιτείται η βελτίωση κάποιων εγκαταστάσεων, η αρμόδια αρχή πραγματοποιεί επιτόπια επίσκεψη.Η αρμόδια αρχή εγκρίνει τις εγκαταστάσεις μόνον εάν έχει καταδειχτεί ότι πληρούν τις σχετικές απαιτήσεις των κανονισμών (ΕΚ) αριθ. .../... [για την υγιεινή των τροφίμων] και (ΕΚ) αριθ. .../... [για τον καθορισμό ειδικών υγειονομικών κανόνων για τα τρόφιμα ζωικής προέλευσης] και τις λοιπές σχετικές απαιτήσεις της νομοθεσίας για τα τρόφιμα.Στις επιχειρήσεις που ξεκινούν τις δραστηριότητές τους, η αρμόδια αρχή μπορεί να χορηγήσει έγκριση υπό όρους, εάν προκύπτει από επιτόπια επίσκεψη ότι έχουν τηρηθεί όλες οι απαιτήσεις υποδομής και εξοπλισμού που προβλέπονται στον παρόντα κανονισμό.Πλήρης έγκριση είναι δυνατόν να χορηγηθεί μόνο εάν ύστερα από νέα επιτόπια επίσκεψη, που πραγματοποιείται σε χρονικό διάστημα 3 μηνών από τη χορήγηση της υπό όρους έγκρισης, προκύψει ότι υπάρχει συμμόρφωση και με τις άλλες απαιτήσεις της σχετικής με τα τρόφιμα και τις ζωοτροφές νομοθεσίας.2. Στις εγκεκριμένες εγκαταστάσεις δίνεται αριθμός έγκρισης, στον οποίο προστίθενται κωδικοί που δηλώνουν τους τύπους των παρασκευαζόμενων προϊόντων ζωικής προέλευσης.Για τις αγορές χονδρικής πώλησης, ο αριθμός έγκρισης μπορεί να συμπληρώνεται με δευτερεύοντα αριθμό που δηλώνει τις μονάδες ή ομίλους μονάδων πώλησης ή βιομηχανικής παραγωγής προϊόντων ζωικής προέλευσης.3. Τα κράτη μέλη διατηρούν ενημερωμένους καταλόγους εγκεκριμένων εγκαταστάσεων με τους αριθμούς έγκρισής των.Τα κράτη μέλη καθιστούν τους καταλόγους αυτούς διαθέσιμους στα άλλα κράτη μέλη και στο κοινό κατά τρόπο που μπορεί να καθοριστεί σύμφωνα με τη διαδικασία που αναφέρεται στο άρθρο 19 παράγραφος 2.Άρθρο 4 Νωπό κρέας.Τα κράτη μέλη εξασφαλίζουν ότι οι επίσημοι έλεγχοι του νωπού κρέατος πραγματοποιούνται σύμφωνα με το παράρτημα Ι. Για το σκοπό αυτό,1. Οι επίσημοι κτηνίατροι και οι επίσημοι βοηθοί επιλέγονται και υφίστανται κατάρτιση σύμφωνα με το τμήμα IV του κεφαλαίου 2 του παραρτήματος Ι.2. Ο επίσημος κτηνίατρος, σύμφωνα με το τμήμα I.I.1 του κεφαλαίου 1 του παραρτήματος Ι πραγματοποιούν καθήκοντα ελέγχου σε σφαγεία, εγκαταστάσεις διακίνησης θηραμάτων και σε εργαστήρια τεμαχισμού που διαθέτουν στην αγορά νωπό κρέας, ιδίως όσον αφορά:α) ορθές υγιεινές πρακτικές.β) διαδικασίες βάσει του συστήματος ανάλυσης κινδύνων και κρίσιμων σημείων ελέγχου (HACCP).3. Ο επίσημος κτηνίατρος, σύμφωνα με το τμήμα I.I.2 του κεφαλαίου 1 του παραρτήματος Ι και τις ειδικές απαιτήσεις του κεφαλαίου 3 του παραρτήματος Ι, πραγματοποιούν επιθεωρήσεις σε σφαγεία, εγκαταστάσεις διακίνησης κυνηγίου και σε εργαστήρια τεμαχισμού που προμηθεύουν στην αγορά νωπό κρέας, ιδίως όσον αφορά:α) πληροφορίες για την τροφική αλυσίδαβ) επιθεωρήσεις πριν από τη σφαγή.γ) την ορθή μεταχείριση των ζώων.δ) επιθεωρήσεις μετά τη σφαγή.ε) υλικό ειδικού κινδύνου και λοιπά ζωικά υποπροϊόντα. καιστ) τις εργαστηριακές δοκιμές.4. Το σήμα καταλληλότητας των σφαγίων των κατοικίδιων οπληφόρων, των εκτρεφόμενων θηραμάτων πλην των λαγόμορφων και των μεγάλων άγριων θηραμάτων καθώς και τα ημιμορίων των σφαγίων, των τεταρτημορίων και των σφαγίων που έχουν τεμαχιστεί σε τρία τεμάχια πραγματοποιούνται σε σφαγεία και εγκαταστάσεις διακίνησης θηραμάτων σύμφωνα με το τμήμα Ι.Ι.2 του κεφαλαίου 1 του παραρτήματος Ι.Τα σήματα καταλληλότητας εφαρμόζονται από ή υπό την ευθύνη του επίσημου κτηνιάτρου όταν οι επίσημοι έλεγχοι δεν έχουν προσδιορίσει τυχόν ελλείψεις που θα καταστήσουν το κρέας ακατάλληλο για κατανάλωση από τον άνθρωπο.5. Μετά την πραγματοποίηση των ελέγχων που προβλέπονται στις παραγράφους 2 και 3, ο επίσημος κτηνίατρος λαμβάνει τα κατάλληλα μέτρα σύμφωνα με το τμήμα Ι.2.Η και το τμήμα ΙΙ του κεφαλαίου 1 του παραρτήματος Ι, ιδίως όσον αφορά:α) την ανακοίνωση των αποτελεσμάτων των επιθεωρήσεωνβ) αποφάσεις που αφορούν τις πληροφορίες σχετικά με την αλυσίδα παραγωγήςγ) αποφάσεις που αφορούν τα ζώντα ζώαδ) αποφάσεις σχετικά με την ορθή μεταχείριση των ζώων καιε) αποφάσεις σχετικά με το κρέας.6. Οι επίσημοι βοηθοί μπορούν να βοηθήσουν τον επίσημο κτηνίατρο με επίσημους ελέγχους που πραγματοποιούνται σύμφωνα με το τμήμα Ι του κεφαλαίου 2 του παραρτήματος Ι. Στην περίπτωση αυτή, οι επίσημοι βοηθοί εργάζονται στο πλαίσιο μιας ανεξάρτητης ομάδας.7. Τα κράτη μέλη εξασφαλίζουν ότι έχουν επαρκές προσωπικό για την πραγματοποίηση των επίσημων ελέγχων σύμφωνα με το τμήμα Ι του κεφαλαίου Ι και με τη συχνότητα που ορίζεται στο τμήμα II του κεφαλαίου 2 του εν λόγω παραρτήματος.8. Η αρμόδια αρχή ακολουθεί μια προσέγγιση με βάση τον κίνδυνο για την εκτίμηση του αριθμού των μελών του προσωπικού που πρέπει να παρίστανται στη γραμμή σφαγής σε κάθε δεδομένο σφαγείο.Ο αριθμός των μελών του προσωπικού είναι επαρκής ώστε να εξασφαλίζεται ότι πληρούνται όλες οι απαιτήσεις του παρόντος κανονισμού.9. Τα κράτη μέλη μπορούν να επιτρέπουν στο προσωπικό του σφαγείου να βοηθά στους επίσημους ελέγχους με την πραγματοποίηση ορισμένων ειδικών καθηκόντων, υπό την εποπτεία του επίσημου κτηνιάτρου, όσον αφορά την παραγωγή κρέατος πουλερικών, κρέατος λαγόμορφων, χοίρους πάχυνσης και μόσχους πάχυνσης σύμφωνα με το τμήμα III του κεφαλαίου 2 του παραρτήματος Ι.10. Το προσωπικό του σφαγείου που πραγματοποιεί τα καθήκοντα που αναφέρονται στην παράγραφο 9 πρέπει:α) να επιλέγεται και να υφίσταται κατάρτιση σύμφωνα με το τμήμα IV.B του κεφαλαίου 2 του παραρτήματος Ι.β) να δρα ανεξάρτητα από το προσωπικό του σφαγείου που συμμετέχει στην παραγωγή. καιγ) να αναφέρει τυχόν ανεπάρκεια στον επίσημο κτηνίατρο.11. Μπορούν να εγκριθούν διατάξεις σύμφωνα με τη διαδικασία που προβλέπεται στο άρθρο 19 παράγραφος 2 για να επιτραπεί στα κράτη μέλη να επεκτείνουν τις διατάξεις της παραγράφου 9 στο κρέας από άλλα είδη ζώων.Άρθρο 5 Ζώντα δίθυρα μαλάκιαΟι επίσημοι έλεγχοι στην παραγωγή και κυκλοφορία στην αγορά των ζώντων δίθυρων μαλακίων, των ζώντων εχινοδέρμων, των ζώντων χιτωνοφόρων και των ζώντων θαλάσσιων γαστεροπόδων πραγματοποιούνται σύμφωνα με το παράρτημα ΙΙ.Άρθρο 6 Αλιευτικά προϊόνταΟι επίσημοι έλεγχοι στα αλιευτικά προϊόντα πραγματοποιούνται σύμφωνα με το παράρτημα III.Άρθρο 7 Νωπό γάλα και γαλακτοκομικά προϊόνταΟι επίσημοι έλεγχοι στο νωπό γάλα και τα γαλακτοκομικά προϊόντα πραγματοποιούνται σύμφωνα με το παράρτημα IV.ΚΕΦΑΛΑΙΟ ΙΙΙΕισαγωγέςΆρθρο 8 Κατάλογοι τρίτων χωρών και τμημάτων τρίτων χωρών, από τις οποίες επιτρέπονται οι εισαγωγές συγκεκριμένων προϊόντων ζωικής προέλευσης.1. Τα προϊόντα ζωικής προέλευσης εισάγονται μόνο από μια τρίτη χώρα ή από τμήμα τρίτης χώρας που εμφανίζεται σε κατάλογο που καταρτίστηκε και ενημερώθηκε σύμφωνα με τη διαδικασία που αναφέρεται στο άρθρο 19 παράγραφος 2.Οι κατάλογοι αυτοί μπορούν να καταρτίζονται σε συνδυασμό με άλλους καταλόγους οι οποίοι καταρτίζονται για τους σκοπούς της δημόσιας υγείας και της υγείας των ζώων.2. Κατά την κατάρτιση ή την ενημέρωση των καταλόγων όπως προβλέπεται στην παράγραφο 1 πρέπει να ληφθούν ιδιαιτέρως υπόψη τα ακόλουθα:α) η νομοθεσία της τρίτης χώρας. σχετικά με:i) προϊόντα ζωικής προέλευσης.ii) τη χρήση κτηνιατρικών φαρμακευτικών προϊόντων, συμπεριλαμβανομένων των κανόνων σχετικά με την απαγόρευση ή έγκριση, τη διανομή τους, την κυκλοφορία τους στην αγορά και τους κανόνες που διέπουν τη διοίκηση και την επιθεώρηση.iii) τη παρασκευή και χρήση ζωοτροφών, συμπεριλαμβανομένων των διαδικασιών για τη χρήση προσθέτων και την παρασκευή και χρήση φαρμακούχων ζωοτροφών, καθώς και την ποιότητα από άποψη υγιεινής των πρώτων υλών που χρησιμοποιούνται για την παρασκευή ζωοτροφών και του τελικού προϊόντος.β) η οργάνωση των αρμόδιων αρχών των τρίτων χωρών, οι αρμοδιότητές τους και η ανεξαρτησία τους, η επίβλεψη στην οποία υπόκεινται και η αρχή που πρέπει να επιβάλουν αποτελεσματικά την εφαρμοστέα νομοθεσία.γ) οι πόροι, συμπεριλαμβανομένων των εγκαταστάσεων διάγνωσης, που έχουν στη διάθεσή τους οι αρμόδιες αρχές.δ) η κατάρτιση του προσωπικού όσον αφορά την εκτέλεση των επίσημων ελέγχων.ε) η έκταση και η εκτέλεση των επίσημων ελέγχων στις εισαγωγές ζώων και προϊόντων ζωικής προέλευσης.στ) τα αποτελέσματα των επίσημων ελέγχων από την Κοινότητα που πραγματοποιούνται στην τρίτη χώρα, ιδίως τα αποτελέσματα της αξιολόγησης των αρμόδιων αρχών και η δράση που οι αρμόδιες αρχές ανέλαβαν υπό το φως τυχόν συστάσεων που απευθύνονται σε αυτές ύστερα από αυτούς τους επίσημους ελέγχους.ζ) η ύπαρξη και η λειτουργία τεκμηριωμένων διαδικασιών ελέγχου και συστημάτων ελέγχου με βάση τις προτεραιότητες.η) εφόσον κρίνεται κατάλληλο, η κατάσταση όσον αφορά την υγεία των ζώων και τις διαδικασίες για την ειδοποίηση της Επιτροπής και σχετικών διεθνών φορέων για τις επιδημικές εκρήξεις των ζωικών νόσων.θ) οι διασφαλίσεις που μπορεί να παράσχει η τρίτη χώρα όσον αφορά τη συμμόρφωση με τους κοινοτικούς κανόνες ή κανόνες ισοδύναμους με τους κοινοτικούς κανόνες.ι) οι όροι υγιεινής για την παραγωγή, μεταποίηση, χειρισμό, αποθήκευση και αποστολή, οι οποίοι πράγματι εφαρμόζονται στα προϊόντα ζωικής προέλευσης που προορίζονται για την Κοινότητα.ια) η οποιαδήποτε εμπειρία από την εμπορία του προϊόντος που προέρχεται από την τρίτη χώρα και τα αποτελέσματα των διενεργηθέντων ελέγχων κατά την εισαγωγή.ιβ) η ύπαρξη, εφαρμογή και κοινοποίηση εγκεκριμένου προγράμματος ελέγχου των ζωονόσων.ιγ) η ύπαρξη, εφαρμογή και κοινοποίηση εγκεκριμένου προγράμματος ελέγχου καταλοίπων.Άρθρο 9 Κατάλογος εγκαταστάσεων τρίτων χωρών από τις οποίες επιτρέπονται εισαγωγές καθορισμένων προϊόντων ζωικής προέλευσης1. Τα προϊόντα ζωικής προέλευσης εισάγονται μόνο από εγκαταστάσεις σε τρίτες χώρες που εμφανίζονται σε καταλόγους που έχουν καταρτιστεί και ενημερώνονται σύμφωνα με το άρθρο αυτό, εκτός όπως προβλέπεται στην παράγραφο 4.2. Μια εγκατάσταση μπορεί να τοποθετηθεί σε έναν κατάλογο που προβλέπεται στην παράγραφο 1, μόνον εάν η αρμόδια αρχή της τρίτης χώρας προέλευσης εγγυάται ότι:α) η εγκατάσταση συμμορφώνεται με:i) τους σχετικούς κοινοτικούς κανόνες ιδίως εκείνους που προβλέπονται στον κανονισμό (ΕΚ) .../... [για τον καθορισμό ειδικών υγειονομικών κανόνων για τα τρόφιμα ζωικής προέλευσης]. ήii) κανόνες που καθορίστηκαν για να είναι ισοδύναμοι με αυτούς τους κανόνες όταν αποφασίζεται να προστεθεί αυτή η τρίτη χώρα στο σχετικό κατάλογο σύμφωνα με το άρθρο 8 παράγραφος 1.β) μια επίσημη υπηρεσία επιθεώρησης στην τρίτη χώρα προέλευσης επιβλέπει την εγκατάσταση. καιγ) έχει πραγματικές αρμοδιότητες για να σταματήσει την εγκατάσταση από την εξαγωγή στην Κοινότητα στην περίπτωση που η εγκατάσταση δεν μπορεί να τηρήσει τους κανόνες που αναφέρονται στο σημείο α).3. Οι αρμόδιες αρχές των τρίτων χωρών που εμφανίζονται στους καταλόγους που προβλέπονται στο άρθρο 8 παράγραφος 1 εγγυώνται ότι καταρτίζονται, τηρούνται ενήμεροι και κοινοποιούνται στην Επιτροπή οι κατάλογοι των εγκαταστάσεων από τις οποίες μπορούν να αποσταλούν στην Κοινότητα τα καθορισμένα προϊόντα ζωικής προέλευσης.4. Κατά παρέκκλιση των διατάξεων της παραγράφου 1, τα συγκεκριμένα προϊόντα ζωικής προέλευσης μπορούν να εισάγονται από εγκαταστάσεις που δεν εμφανίζονται σε κατάλογο όπως προβλέπεται στην παράγραφο 1, στις ακόλουθες περιπτώσεις:α) όταν αποφασίζεται ανά περίπτωση σύμφωνα με τη διαδικασία που αναφέρεται στο άρθρο 19 παράγραφος 2 ότι οι εγγυήσεις που προβλέπονται από την τρίτη χώρα όσον αφορά τις εισαγωγές συγκεκριμένων προϊόντων ζωικής προέλευσης είναι επαρκείς για να εξασφαλιστεί η συμμόρφωση με τις απαιτήσεις της παραγράφου 2 καιβ) στις περιπτώσεις που παρατίθενται στο παράρτημα V.Άρθρο 10 Κατάλογοι περιοχών παραγωγής σε τρίτες χώρες ζώντων δίθυρων μαλακίων, εχινοδέρμων, χιτωνοφόρων και των θαλάσσιων γαστεροπόδων από τις οποίες επιτρέπονται οι εισαγωγές1. Τα ζώντα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα εισάγονται μόνο από περιοχές παραγωγής σε τρίτες χώρες που εμφανίζονται σε καταλόγους που καταρτίζονται και ενημερώνονται σύμφωνα με το άρθρο 9.2. Η απαίτηση της παραγράφου 1 δεν εφαρμόζεται σε χτένια που έχουν συλλεχθεί εκτός των ταξινομημένων περιοχών παραγωγής. Ωστόσο, οι επίσημοι έλεγχοι όσον αφορά τα χτένια πραγματοποιούνται σύμφωνα με το παράρτημα ΙΙ, τμήμα III.3. Κατά τη κατάρτιση των καταλόγων που προβλέπονται στην παράγραφο 1, λαμβάνεται ιδιαίτερη μέριμνα για τις εγγυήσεις ότι η αρμόδια αρχή της τρίτης χώρας μπορεί να δώσει το δέοντα σεβασμό στους κανόνες του παρόντος κανονισμού σχετικά με την ταξινόμηση και τον επίσημο έλεγχο των περιοχών παραγωγής.Μια κοινοτική επίσκεψη επιθεώρησης επί τόπου πρέπει να πραγματοποιηθεί πριν να καταρτιστούν οι κατάλογοι αυτοί εκτός αν:α) ο καθορισθείς κίνδυνος δεν το εγγυάται. καιβ) καθορίζεται, κατά την απόφαση να προστεθεί μια ιδιαίτερη περιοχή παραγωγής σε έναν κατάλογο όπως προβλέπεται στην παράγραφο 1, ότι άλλες πληροφορίες προσδιορίζουν ότι η αρμόδια αρχή παρέχει τις αναγκαίες εγγυήσεις.Άρθρο 11 Κατάλογοι πλοίων εργοστασίων ή πλοίων ψυγείων και των εγγράφων που πρέπει να υπογραφούν από τον πλοίαρχο των πλοίων αυτών1. Τα αλιευτικά προϊόντα από ένα πλοίο εργοστάσιο ή πλοίο ψυγείο που φέρει τη σημαία μιας τρίτης χώρας προέρχονται από πλοία που περιλαμβάνονται σε κατάλογο που καταρτίστηκε και ενημερώνεται σύμφωνα με το άρθρο 9.2. Όταν τα αλιευτικά προϊόντα εισάγονται στην Κοινότητα απευθείας από ένα πλοίο εργοστάσιο ή πλοίο ψυγείο, ένα έγγραφο που υπογράφεται από τον πλοίαρχο μπορεί να αντικαταστήσει το έγγραφο που απαιτείται δυνάμει του άρθρου 15.3. Οι διαδικασίες που καθορίζονται στο παρόν κεφάλαιο δεν εφαρμόζονται σε νωπά αλιευτικά προϊόντα που εκφορτώθηκαν στην Κοινότητα απευθείας από ένα αλιευτικό πλοίο υπό τη σημαία μιας τρίτης χώρας. Οι επίσημοι έλεγχοι όσον αφορά αυτά τα αλιευτικά προϊόντα πραγματοποιούνται σύμφωνα με το παράρτημα III.Άρθρο 12 Παρεκκλίσεις από το άρθρο 11 παράγραφος 2Κατά παρέκκλιση του άρθρου 9 παράγραφος 2 ένα πλοίο εργοστάσιο ή πλοίο ψυγείο μπορεί να συμπεριληφθεί στον κατάλογο που αναφέρεται στο άρθρο 9,1. Με βάση μια κοινή ανακοίνωση της αρμόδιας αρχής της τρίτης χώρας τη σημαία της οποίας φέρει το πλοίο και της αρμόδιας αρχής μια άλλης τρίτης χώρας στην οποία η τρίτη χώρα της σημαίας έχει εκχωρήσει την αρμοδιότητα για την επιθεώρηση του πλοίου υπό τον όρο των ακόλουθων προϋποθέσεων:α) η τρίτη χώρα της σημαίας περιλαμβάνονται στον κατάλογο των τρίτων χωρών, που καταρτίζεται σύμφωνα με το άρθρο 8, από τις οποίες επιτρέπονται οι εισαγωγές αλιευτικών προϊόντων.β) όλα τα αλιευτικά προϊόντα από το πλοίο που προορίζονται για κυκλοφορία στην αγορά στην Κοινότητα εκφορτώνονται απευθείας στην τρίτη χώρα της σημαίας.γ) η αρμόδια αρχή της τρίτης χώρας σημαίας έχει επιθεωρήσει το πλοίο και δηλώνει ότι συμμορφώνεται με τους κοινοτικούς κανόνες καιδ) η αρμόδια αρχή της τρίτης χώρας σημαίας δηλώνει ότι θα επιθεωρεί τακτικά το πλοίο για να εξασφαλίσει ότι εξακολουθεί να συμμορφώνεται με τους κοινοτικούς κανόνες.2. Με βάση μια κοινή ανακοίνωση της αρμόδιας αρχής της τρίτης χώρας τη σημαία της οποίας φέρει το πλοίο και της αρμόδιας αρχής ενός κράτους μέλους στο οποίο η τρίτη χώρα της σημαίας έχει εκχωρήσει την αρμοδιότητα για την επιθεώρηση του πλοίου υπό τον όρο των ακόλουθων προϋποθέσεων:α) όλα τα αλιευτικά προϊόντα από το πλοίο που προορίζονται για κυκλοφορία στην αγορά στην Κοινότητα εκφορτώνονται απευθείας σε αυτό το κράτος μέλος.β) η αρμόδια αρχή του κράτους μέλους έχει επιθεωρήσει το πλοίο και δηλώνει ότι συμμορφώνεται με τους κοινοτικούς κανόνες καιγ) η αρμόδια αρχή αυτού του κράτους μέλους θα επιθεωρεί τακτικά το πλοίο για να εξασφαλίσει ότι εξακολουθεί να συμμορφώνεται με τους κοινοτικούς κανόνες.3. Λεπτομερείς κανόνες για την εφαρμογή του παρόντος άρθρου μπορούν να θεσπιστούν με τη διαδικασία του άρθρου 19 παράγραφος 2.Άρθρο 13 Κοινοποίηση των καταλόγων των εγκαταστάσεων, των περιοχών παραγωγής και των πλοίων εργοστασίων και ψυγείων από τα οποία επιτρέπονται συγκεκριμένες εισαγωγές1. Η Επιτροπή παρέχει τα σημεία επαφής που όρισαν τα κράτη μέλη για τους σκοπούς του παρόντος κανονισμού με τακτικές ειδοποιήσεις σχετικά με νέους ή ενημερωμένους καταλόγους, όπως προβλέπεται στο άρθρο 9 παράγραφος 1, στο άρθρο 10 παράγραφος 1 και στο άρθρο 11 παράγραφος 1, που έλαβε από τις αρμόδιες αρχές τρίτων χωρών σύμφωνα με το άρθρο 9 παράγραφος 3.Εάν κανένα κράτος μέλος δεν εκφράσει αντίρρηση για αυτούς του νέους και ενημερωμένους καταλόγους εντός πέντε ημερών από την ημερομηνία της κοινοποίησης της Επιτροπής, εγκρίνονται οι εισαγωγές από εγκαταστάσεις ή πλοία που εμφανίζονται σε αυτούς τους καταλόγους δέκα ημέρες από την ημερομηνία κατά την οποία η Επιτροπή καθιστά αυτούς τους καταλόγους δημόσια διαθέσιμους.2. Όταν ύστερα από την κοινοποίηση που προβλέπεται στην παράγραφο 1 τουλάχιστον ένα κράτος μέλος υποβάλει γραπτά σχόλια ή όταν η Επιτροπή θεωρεί ότι η τροποποίηση ενός καταλόγου είναι αναγκαία υπό το φως σχετικών πληροφοριών όπως π.χ. κοινοτικές εκθέσεις επιθεώρησης ή μια κοινοποίηση δυνάμει του συστήματος έγκαιρης προειδοποίησης ενημερώνει όλα τα κράτη μέλη και προσθέτει το σημείο στην ημερήσια διάταξη της επόμενης συνεδρίασης του σχετικού τμήματος της μόνιμης επιτροπής για την τροφική αλυσίδα και την υγεία των ζώων, εφόσον κρίνεται κατάλληλο, σύμφωνα με τη διαδικασία που αναφέρεται στο άρθρο 19 παράγραφος 2.Άρθρο 14 Ενημερωμένοι κατάλογοι σχετικά με τις εισαγωγέςΗ Επιτροπή φροντίζει οι ενημερωμένες εκδόσεις όλων των καταλόγων που προβλέπονται στα άρθρα 8 παράγραφος 1, 9 παράγραφος 1, 10 παράγραφος 1 και 11 παράγραφος 1 να καθίστανται δημόσια διαθέσιμες.Άρθρο 15 Έγγραφα1. Ένα έγγραφο που πληροί τις απαιτήσεις που ορίζονται στο παράρτημα VI συνοδεύει τις αποστολές προϊόντων ζωικής προέλευσης όταν εισάγονται στην Κοινότητα.2. Το έγγραφο πιστοποιεί ότι τα προϊόντα ικανοποιούν:α) τις απαιτήσεις που καθορίζονται για τα προϊόντα αυτά βάσει του κανονισμού (ΕΚ) αριθ. .../... [για την υγιεινή των τροφίμων] και του κανονισμού αριθ. .../... [για τον καθορισμό ειδικών υγειονομικών κανόνων για τα τρόφιμα ζωικής προέλευσης] ή των διατάξεων που είναι ισοδύναμες με αυτές τις απαιτήσεις. καιβ) τυχόν ειδικούς όρους εισαγωγής που θεσπίστηκαν σύμφωνα με το άρθρο 19.3. Στα έγγραφα μπορούν να περιλαμβάνονται λεπτομερή στοιχεία σύμφωνα με τη λοιπή κοινοτική νομοθεσία σχετικά με τα δημόσια ζητήματα και τα ζητήματα υγείας των ζώων.4. Εξαιρέσεις από τις διατάξεις της παραγράφου 1 μπορούν να θεσπιστούν σύμφωνα με τη διαδικασία που αναφέρεται στο άρθρο 19 παράγραφος 2 όταν είναι δυνατό να αποκτηθούν οι εγγυήσεις που αναφέρονται στην παράγραφο 2 με κάποιο άλλο τρόπο.ΚΕΦΑΛΑΙΟ ivΔΙΑΤΑΞΕΙΣ ΕΝΔΥΝΑΜΩΣΗΣΆρθρο 16 Ευελιξία1. Τα κράτη μέλη μπορούν να εγκρίνουν εθνικούς κανόνες για την αναπροσαρμογή των κανόνων που ορίζονται στο παράρτημα Ι υπό τον όρο ότι αυτοί οι εθνικοί κανόνες δεν μειώνουν τους στόχους του παρόντος κανονισμού και:α) επιτρέπουν τη συνεχή χρήση παραδοσιακών μεθόδων σε οποιοδήποτε στάδιο της παραγωγής, της μεταποίησης ή της διανομής των τροφίμων. ήβ) εξυπηρετούν τις ανάγκες των επιχειρήσεων τροφίμων:i) με μικρό ποσοστό παραγωγής. ήii) που είναι εγκατεστημένες σε περιφέρειες που υφίστανται ειδικούς γεωγραφικούς περιορισμούς.2. Οι εθνικοί κανόνες που προβλέπονται στην παράγραφο 1 αφορούν ειδικότερα τα ακόλουθα ζητήματα στο παράρτημα Ι:α) τις πληροφορίες για την τροφική αλυσίδα όπως καθορίζονται στο τμήμα I.2.A του παραρτήματος Ι και στο τμήμα II.B του παραρτήματος Ι καιβ) την παρουσία της αρμόδιας αρχής ανάλογα με την ανάλυση κινδύνου όπως ορίζεται στο τμήμα ΙΙ.2 του κεφαλαίου ΙΙ του παραρτήματος Ι.3. Κάθε κράτος μέλος που επιθυμεί να εγκρίνει εθνικούς κανόνες όπως προβλέπεται στην παράγραφο 2 ειδοποιεί την Επιτροπή και τα άλλα κράτη μέλη. Η ειδοποίηση:α) παρέχει λεπτομερή περιγραφή των κανόνων που το κράτος μέλος θεωρεί ότι πρέπει να αναπροσαρμοστούν και της φύσης της προτεινόμενης αναπροσαρμογής.β) περιγράφει τις σχετικές εγκαταστάσεις.γ) επεξηγεί τους λόγους της αναπροσαρμογής, συμπεριλαμβανομένης, εφόσον ενδείκνυται, μιας σύνοψης:i) της ανάλυσης κινδύνων που πραγματοποιήθηκε. καιii) τυχόν μέτρων που πρέπει να ληφθούν για να εξασφαλιστεί ότι η αναπροσαρμογή δεν μειώνει τους στόχους του παρόντος κανονισμού.δ) παρέχει κάθε άλλη σχετική πληροφορία.4. Τα λοιπά κράτη μέλη έχουν στη διάθεσή τους τρεις μήνες από την ημερομηνία παραλαβής της ειδοποίησης που προβλέπεται στην παράγραφο 1 για να στείλει γραπτά σχόλια στην Επιτροπή.Η Επιτροπή μπορεί, και αν λάβει γραπτά σχόλια από ένα ή περισσότερα κράτη μέλη, θα ζητήσει τη γνώμη των κρατών μελών στο πλαίσιο της επιτροπής που αναφέρεται στο άρθρο 19 παράγραφος 1. Η Επιτροπή μπορεί να αποφασίσει, σύμφωνα με τη διαδικασία που αναφέρεται στο άρθρο 19 παράγραφος 2, αν τα προβλεπόμενα μέτρα μπορούν να εφαρμοστούν υπό τον όρο, εάν χρειαστεί, των κατάλληλων τροποποιήσεων. Εφόσον κρίνεται κατάλληλο, η Επιτροπή μπορεί να προτείνει να εγκρίνονται γενικά μέτρα που να έχουν τους στόχους που ορίζονται στην παράγραφο 1 και να αφορούν τα ζητήματα που τίθενται στην παράγραφο 2 σύμφωνα με τη διαδικασία που αναφέρεται στο άρθρο 19 παράγραφος 2.5. Ένα κράτος μέλος μπορεί να εγκρίνει εθνικούς κανόνες για την αναπροσαρμογή των απαιτήσεων του παραρτήματος Ι μόνο:α) σε συμμόρφωση με μια απόφαση που εγκρίθηκε σύμφωνα με την παράγραφο 4 ήβ) εάν, ένα μήνα μετά τη λήξη της περιόδου των τριών μηνών που αναφέρεται στην παράγραφο 4, εάν η Επιτροπή δεν έχει ενημερώσει το κράτος μέλος ότι:i) έχει λάβει γραπτά σχόλια από άλλα κράτη μέλη. ήii) προτίθεται να προτείνει την έγκριση απόφασης όπως αναφέρεται στο στοιχείο α).Άρθρο 17 Τροποποίηση των παραρτημάτων, κανόνες εφαρμογής και μεταβατικά μέτραΣύμφωνα με τη διαδικασία του άρθρου 19 παράγραφος 2 και, όταν χρειάζεται, αφού ληφθεί η γνώμη της Ευρωπαϊκής Αρχής για την Ασφάλεια των Τροφίμων:1. τα παραρτήματα Ι έως ΙV μπορούν να τροποποιούνται ή να συμπληρώνονται ώστε να λαμβάνεται υπόψη η επιστημονική και τεχνική πρόοδος.2. μπορούν να εγκρίνονται οι διατάξεις εφαρμογής που απαιτούνται για τη διασφάλιση της ενιαίας εφαρμογής του παρόντος κανονισμού.3. μπορούν να οριστούν μεταβατικά μέτρα .Άρθρο 18 Ειδικές αποφάσειςΤα μέτρα εφαρμογής του άρθρου 17 παράγραφος 2 μπορούν να καθορίζουν ιδίως:1. τις δοκιμές για την αξιολόγηση της απόδοσης των υπευθύνων των επιχειρήσεων τροφίμων και του προσωπικού τους.2. τη μέθοδο της κοινοποίησης των αποτελεσμάτων των επιθεωρήσεων.3. τα κριτήρια για να καθοριστεί, με βάση την ανάλυση κινδύνου, πότε ο επίσημος κτηνίατρος δεν χρειάζεται να παρίσταται σε σφαγεία και εγκαταστάσεις διακίνησης θηραμάτων κατά τις επιθεωρήσεις προ της σφαγής και μετά τη σφαγή.4. τους κανόνες που αφορούν το περιεχόμενο των δοκιμών για τους επίσημους κτηνιάτρους και τους επίσημους βοηθούς.5. τα μικροβιολογικά κριτήρια για τον έλεγχο της διαδικασίας σε σχέση με την υγιεινή των εγκαταστάσεων.6. τις εναλλακτικές διαδικασίες, τις ορολογικές ή άλλες εργαστηριακές δοκιμές που παρέχουν εγγυήσεις τουλάχιστον ισοδύναμες με τις συγκεκριμένες διαδικασίες επιθεώρησης μετά τη σφαγή που περιγράφονται στο παράρτημα Ι τμήμα IV και μπορεί συνεπώς να τις αντικαταστήσει αν το αποφασίσει η αρμόδια αρχή.7. τις περιστάσεις υπό τις οποίες ορισμένες από τις ειδικές διαδικασίες επιθεώρησης μετά τη σφαγή που περιγράφονται στο παράρτημα Ι τμήμα IV δεν χρειάζονται ανάλογα με την εταιρεία, την περιφέρεια ή τη χώρα προέλευσης και βάσει των αρχών της ανάλυσης κινδύνου,8. τους κανόνες για τις εργαστηριακές δοκιμές.9. την επεξεργασία με ψύξη που πρέπει να εφαρμόζεται στο κρέας, σε περίπτωση κυστικέρκωσης και τριχινίασης.10. τις συνθήκες υπό τις οποίες μπορεί να δοθεί στις εκμεταλλεύσεις επίσημη πιστοποίηση απαλλαγής από κυστίκερκο ή τριχίνες.11. τις μεθόδους που πρέπει να εφαρμοστούν κατά την εξέταση των όρων που αναφέρονται στο παράρτημα Ι τμήμα IV, κεφάλαιο IX.12. για τους χοίρους πάχυνσης, τα κριτήρια για τις ελεγχόμενες προϋποθέσεις στέγασης και τα ολοκληρωμένα συστήματα παραγωγής.13. τα κριτήρια για την ταξινόμηση των περιοχών παραγωγής και μετεγκατάστασης των ζώντων δίθυρων μαλακίων σε συνεργασία με τα σχετικά κοινοτικά εργαστήρια αναφοράς, συμπεριλαμβανομένων:α) των οριακών τιμών και των μεθόδων ανάλυσης για τις θαλάσσιες βιοτοξίνες,β) των διαδικασιών ανίχνευσης ιών και των ιολογικών προτύπων καιγ) των σχεδίων δειγματοληψίας και των μεθόδων και αναλυτικών ανοχών που πρέπει να εφαρμοστούν για τον έλεγχο της συμμόρφωσης με τα κριτήρια.14. τους λεπτομερείς κανόνες για την εφαρμογή των άρθρων 11 και 12.15. τα οργανοληπτικά κριτήρια για την αξιολόγηση της νωπότητας των αλιευτικών προϊόντων.16. τα αναλυτικά όρια, τις μεθόδους ανάλυσης και τα σχέδια δειγματοληψίας για τους επίσημους ελέγχους στα αλιευτικά προϊόντα που απαιτούνται δυνάμει του παραρτήματος III, συμπεριλαμβανομένων των παρασίτων και των περιβαλλοντικών ρυπαντών.17. τη μέθοδο με την οποία η Επιτροπή θα καταστήσει τους καταλόγους τρίτων χωρών και εγκαταστάσεων σε τρίτες χώρες διαθέσιμους στο ευρύ κοινό σύμφωνα με τα άρθρα 8, 9, 10 και 11.18. τα υποδείγματα εγγράφων και τα κριτήρια για τη χρήση ηλεκτρονικών εγγράφων.19. τα κριτήρια για τον καθορισμό του κινδύνου που παρουσιάζουν συγκεκριμένα προϊόντα ζωικής προέλευσης που εισάγοντα στην Κοινότητα.20. τις ειδικές προϋποθέσεις εισαγωγής για συγκεκριμένα προϊόντα ζωικής προέλευσης, λαμβάνοντας υπόψη τους συνδεόμενους κινδύνους, τις πληροφορίες που οι σχετικές τρίτες χώρες έχουν παράσχει και, εφόσον χρειάζεται, τα αποτελέσματα των κοινοτικών ελέγχων που πραγματοποιήθηκαν σε αυτές τις τρίτες χώρες. Αυτές οι ειδικές προϋποθέσεις εισαγωγής μπορούν να θεσπιστούν για ένα μόνο προϊόν ζωικής προέλευσης ή για μια ομάδα προϊόντων. Μπορούν να εφαρμοστούν σε μια μόνο τρίτη χώρα, σε περιφέρειες κάποιας τρίτης χώρας ή σε μια ομάδα τρίτων χωρών. και21. τις προϋποθέσεις που διέπουν τις εισαγωγές προϊόντων ζωικής προέλευσης από μια τρίτη χώρα ή μια περιφέρεια μιας τρίτης χώρας σύμφωνα με την εφαρμογή μιας συμφωνίας ισοδυναμίας ή για ένα ικανοποιητικό έλεγχο, αναγνώριση ότι τα μέτρα που εφαρμόζονται σε αυτή την τρίτη χώρα ή περιφέρεια προσφέρουν εγγυήσεις ισοδύναμες με εκείνες που εφαρμόζονται στην Κοινότητα, εάν η τρίτη χώρα παρέχει αντικειμενική απόδειξη σχετικά.Άρθρο 19 Κανονιστική διαδικασία1. Η Επιτροπή επικουρείται από τη μόνιμη επιτροπή για την τροφική αλυσίδα και την υγεία των ζώων η οποία έχει συσταθεί με βάση το άρθρο 58 του κανονισμού (ΕΚ) 178/2002.2. Όταν γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, έχοντας υπόψη τις διατάξεις του άρθρου 8 της εν λόγω απόφασης.3. Η προθεσμία που προβλέπεται από το άρθρο 5 παράγραφος 6 της απόφασης 1999/468/ΕΚ είναι 3 μήνες.Κεφάλαιο VΤΕΛΙΚΕΣ ΔΙΑΤΑΞΕΙΣΆρθρο 20 Έναρξη ισχύος και εφαρμοσιμότηταΟ παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ισχύει [να προστεθεί ηη/μμ/εεεε] [12][12]  Ο κανονισμός αυτός θα έχει την ίδια ημερομηνία εφαρμογής με τα άλλα νομικά κείμενα που αποτελούν μέρος της λεγόμενης ανασύνταξης της νομοθεσίας για την υγιεινή.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο ΠρόεδροςΠΑΡΑΡΤΗΜΑ IΝΩΠΟ ΚΡΕΑΣΤο παρόν παράρτημα εφαρμόζεται σε σφαγεία, εγκαταστάσεις διακίνησης θηραμάτων και εργαστήρια τεμαχισμού.Κεφάλαιο 1Είδος ελέγχων και αποφάσεις ύστερα από τους ελέγχουςΙ. ΚΑΘΗΚΟΝΤΑ ΤΟΥ ΕΠΙΣΗΜΟΥ ΚΤΗΝΙΑΤΡΟΥI.1. Έλεγχοι του επίσημου κτηνιάτρουΟ επίσημος κτηνίατρος πραγματοποιεί ελέγχους στις επιχειρήσεις παραγωγής κρέατος με σκοπό να διαπιστώσει εάν ο υπεύθυνος της επιχείρησης τροφίμων τηρεί τους όρους του κανονισμού (ΕΚ) .../... [σχετικά με την υγιεινή των τροφίμων], του κανονισμού (ΕΚ) .../... [σχετικά με τον καθορισμό των ειδικών υγειονομικών κανόνων για τα τρόφιμα ζωικής προέλευσης] και του κανονισμού (ΕΚ) .../... [σχετικά με τον καθορισμό των υγειονομικών κανόνων για τα ζωικά υποπροϊόντα που δεν προορίζονται για κατανάλωση από τον άνθρωπο], και κατά συνέπεια έχει λάβει όλα τα κατάλληλα μέτρα για να εξασφαλίσει τη χρήση ορθών πρακτικών υγιεινής και την ασφάλεια του κρέατος. Οι εν λόγω έλεγχοι περιλαμβάνουν:Α. Ελέγχους των ορθών πρακτικών υγιεινής.Οι έλεγχοι αυτοί πραγματοποιούνται για την επαλήθευση της διαρκούς τήρησης των διαδικασιών του ίδιου του φορέα της εκμετάλλευσης και αφορούν τουλάχιστον:α) το σχεδιασμό και τη συντήρηση της δομής και του εξοπλισμού της μονάδας.β) την υγιεινή της μονάδας, η οποία καλύπτει την υγιεινή πριν, κατά και μετά τη λειτουργία.γ) την προσωπική υγιεινή.δ) την κατάρτιση όσον αφορά τις διαδικασίες υγιεινής και εργασίας.ε) την καταπολέμηση των τρωκτικών και των εντόμων.στ) τον έλεγχο της ποιότητας του νερού.ζ) τον έλεγχο της θερμοκρασίας.η) τον έλεγχο του εισερχόμενου και εξερχόμενου κρέατος.θ) τη συλλογή, τη μεταφορά, τη διακίνηση, τη μεταποίηση και τη χρήση ή διάθεση των ζωικών υποπροϊόντων, συμπεριλαμβανομένων των ειδικών υλικών κινδύνου, για τα οποία είναι υπεύθυνος ο υπεύθυνος της επιχείρησης τροφίμων.Β. Ελέγχους των διαδικασιών που βασίζονται στις αρχές του συστήματος ανάλυσης κινδύνων και κρίσιμων σημείων ελέγχου (HACCP).Οι έλεγχοι αυτοί πραγματοποιούνται με σκοπό να διαπιστωθεί εάν όλες οι αρχές του συστήματος HACCP εφαρμόζονται διαρκώς και με σωστό τρόπο, και εάν οι διαδικασίες που βασίζονται στο σύστημα HACCP1. εγγυώνται ότι τα ζώα που εισέρχονται στη διαδικασία σφαγής:α) έχουν ταυτοποιηθεί καταλλήλως.β) συνοδεύονται από τα σχετικά στοιχεία από την εκμετάλλευση προέλευσης των ζώων.γ) έχουν τις προϋποθέσεις δέρματος ή δοράς που ελαχιστοποιούν την πιθανότητα μόλυνσης του κρέατος κατά τη σφαγή.δ) φαίνονται υγιή.ε) έχουν μεταφερθεί και αντιμετωπιστεί με τρόπο σύμφωνο προς τις απαιτήσεις των κοινοτικών κανόνων περί ορθής μεταχείρισης των ζώων.2. στο μέτρο του δυνατού, ότι το κρέας στο τέλος της διαδικασίας σφαγής:α) είναι σύμφωνο με τα μικροβιολογικά κριτήρια που ορίζονται από την κοινοτική νομοθεσία, καθώς και με τις παραμέτρους υγιεινής και τα σχετικά κριτήρια για τους παθογόνους παράγοντες.β) δεν περιέχει χημικά κατάλοιπα σε επίπεδα υψηλότερα από εκείνα που καθορίζονται από την κοινοτική νομοθεσία.γ) δεν περιέχει κατάλοιπα ουσιών που απαγορεύονται από την κοινοτική νομοθεσία.δ) δεν περιέχει προσμίξεις σε επίπεδα υψηλότερα από εκείνα που καθορίζονται από την κοινοτική νομοθεσία.ε) δεν εμφανίζει φυσικούς κινδύνους, όπως ξένα σώματα.στ) δεν περιέχει παθοφυσιολογικές ανωμαλίες ή αλλοιώσεις, εφιστώντας την προσοχή του επίσημου κτηνιάτρου σε σφάγια ή κρέας που περιέχουν τέτοιου είδους ανωμαλίες ή αλλοιώσεις.ζ) δεν φέρει περιττωματική ή άλλη μόλυνση.η) δεν περιλαμβάνει ειδικά υλικά κινδύνου, εκτός εάν προβλέπεται κάτι διαφορετικό από την κοινοτική νομοθεσία, και έχει παραχθεί σύμφωνα με τη σχετική κοινοτική νομοθεσία για τις μεταδοτικές σπογγώδεις εγκεφαλοπάθειες.θ) ανταποκρίνεται στους κανόνες της σχετικής κοινοτικής νομοθεσίας όσον αφορά την ανιχνευσιμότητα του κρέατος.Γ. Ελέγχους σχετικά με τη χρήση των οδηγών.Όταν ο υπεύθυνος της επιχείρησης τροφίμων χρησιμοποιεί κοινοτικούς ή εθνικούς οδηγούς ορθής πρακτικής για να συμμορφωθεί με τους κοινοτικούς ή εθνικούς κανόνες, ελέγχεται η ορθή χρήση αυτών των οδηγών.Δ. Απόδοση των ελέγχων.Κατά την πραγματοποίηση των ελέγχων που προβλέπονται στο παρόν κεφάλαιο πρέπει να αποδίδεται ιδιαίτερη προσοχή:α) στη διαρκή επιτήρηση των δραστηριοτήτων που διεξάγονται από το προσωπικό της επιχείρησης παραγωγής κρέατος σε όλα τα στάδια της διαδικασίας σφαγής και τεμαχισμού. ο επίσημος κτηνίατρος μπορεί να πραγματοποιεί ελέγχους απόδοσης, με σκοπό να επιβεβαιώσει ότι η απόδοση του προσωπικού της εγκατάστασης ανταποκρίνεται στα ειδικά κριτήρια που έχουν οριστεί από την αρμόδια αρχή. Εάν χρειάζεται, θεσπίζονται λεπτομερείς κανόνες όσον αφορά τους ελέγχους απόδοσης σύμφωνα με τη διαδικασία η οποία αναφέρεται στο άρθρο 19 παράγραφος 2.β) στον έλεγχο των σχετικών αρχείων του υπευθύνου της επιχείρησης τροφίμων.γ) στη λήψη δειγμάτων για εργαστηριακή ανάλυση όταν κρίνεται απαραίτητο.δ) στην τεκμηρίωση των στοιχείων που λαμβάνονται υπόψη και των ευρημάτων του ελέγχου.I.2. Επιθεωρήσεις που πρέπει να διενεργούνται από τον επίσημο κτηνίατρο.Τα αποτελέσματα των ελέγχων που πραγματοποιούνται σύμφωνα με το σημείο Ι.1 λαμβάνονται υπόψη από τον επίσημο κτηνίατρο κατά την άσκηση της επιθεώρησης και επηρεάζουν, όταν χρειάζεται, τον τρόπο με τον οποίο ασκούνται τα καθήκοντα αυτά.Οι επιθεωρήσεις αυτές περιλαμβάνουν:Α. Πληροφορίες για την τροφική αλυσίδα1. Οι σχετικές πληροφορίες που περιέχονται στα αρχεία της εκμετάλλευσης προέλευσης των ζώων και τα οποία πρέπει να τεθούν στη διάθεση του κτηνιάτρου από το φορέα της εκμετάλλευσης σύμφωνα με τον κανονισμό (ΕΚ) .../... [για την υγιεινή των τροφίμων], ελέγχονται και αναλύονται από τον επίσημο κτηνίατρο πριν από τη σφαγή των ζώων. Οι πληροφορίες αυτές πρέπει να καλύπτουν τουλάχιστον:α) την κατάσταση της εκμετάλλευσης προέλευσης ή την κατάσταση της υγείας των ζώων στη συγκεκριμένη περιφέρεια.β) την κατάσταση της υγείας των ζώων.γ) λεπτομέρειες σχετικά με τα κτηνιατρικά φαρμακευτικά προϊόντα ή άλλες θεραπευτικές αγωγές που χορηγήθηκαν στα ζώα κατά την περίοδο εκτροφής (με ανώτατο όριο τους προηγούμενους έξι μήνες πριν από την ημερομηνία επιθεώρησης), την (τις) ημερομηνία (-ες) χορήγησης και την (τις) περίοδο (-ους) αναμονής. Θα παρέχονται λεπτομερή στοιχεία μόνο για τα κτηνιατρικά φαρμακευτικά προϊόντα με περίοδο αναμονής μεγαλύτερη από μηδέν ή για κτηνιατρικά φαρμακευτικά προϊόντα που μπορεί να έχουν επίδραση στην ανίχνευση των ζωικών νόσων.δ) νόσους που έχουν εμφανιστεί και οι οποίες είναι δυνατόν να επηρεάσουν την ασφάλεια του κρέατος.ε) τα αποτελέσματα, αν είναι σημαντικά για την προστασία της δημόσιας υγείας, οποιασδήποτε ανάλυσης που πραγματοποιήθηκε σε δείγματα που έχουν ληφθεί από ζώα ή σε άλλα δείγματα που έχουν ληφθεί για τη διάγνωση νόσων που μπορεί να επηρεάσουν την ασφάλεια του κρέατος καθώς και σε δείγματα που έχουν ληφθεί μέσα στο πλαίσιο της παρακολούθησης και του ελέγχου των ζωονόσων και των καταλοίπων.στ) τις σχετικές εκθέσεις από σφαγεία όσον αφορά προηγούμενα ευρήματα πριν από και μετά τη σφαγή ζώων από την ίδια εκμετάλλευση προέλευσης.ζ) τα στοιχεία που αφορούν την παραγωγή.η) το ονοματεπώνυμο και τη διεύθυνση του ιδιώτη κτηνιάτρου που παρακολουθεί τακτικά την εκμετάλλευση προέλευσης.καιθ) το ονοματεπώνυμο του αρμόδιου επίσημου κτηνιάτρου/κτηνιατρείου.2.  Οι ακόλουθοι όροι καθορίζονται σύμφωνα με τη διαδικασία που αναφέρεται στο άρθρο 19 παράγραφος 2:α) κανόνες σχετικά με τον τρόπο με τον οποίο δημιουργούνται και προτείνονται οι πληροφορίες.β) η μορφή μιας τυποποιημένης δήλωσης για τις πληροφορίες για την τροφική αλυσίδα που πρέπει να υπογράφεται από πρωταρχικούς παραγωγούς.3. Κατά τη διεξαγωγή της επιθεώρησης πριν από και μετά τη σφαγή, ο επίσημος κτηνίατρος λαμβάνει υπόψη τα τεκμηριωμένα αποτελέσματα των ελέγχων και των αναλύσεων των πληροφοριών για την τροφική αλυσίδα.4. Κατά την διεξαγωγή της επιθεώρησης, ο επίσημος κτηνίατρος θα λαμβάνει υπόψη του ενδεχόμενες δηλώσεις κτηνιάτρων που πραγματοποιούν ελέγχους σε επίπεδο πρωτογενούς παραγωγής, συμπεριλαμβανομένων των επίσημων κτηνιάτρων και των εγκεκριμένων κτηνιάτρων που συμμετέχουν στο δίκτυο επιδημιολογικής επιτήρησης, όπως προβλέπεται από το άρθρο 14 της οδηγίας 64/432/ΕΟΚ [13].[13]  ΕΕ P 121 της 29.7.1964, σ. 1977.5. Όταν οι υπεύθυνοι των επιχειρήσεων τροφίμων που συμμετέχουν στην τροφική αλυσίδα λαμβάνουν συμπληρωματικά μέτρα για την εγγύηση της ασφάλειας των τροφίμων, εφαρμόζοντας ολοκληρωμένα συστήματα ελέγχου, ιδιωτικά συστήματα ελέγχου, πιστοποίηση ανεξάρτητων τρίτων οργανισμών ή άλλα μέσα, και όταν τα μέτρα αυτά είναι τεκμηριωμένα και τα ζώα που καλύπτονται από τα συστήματα αυτά έχουν ταυτοποιηθεί σαφώς, ο επίσημος κτηνίατρος μπορεί να τα λάβει υπόψη κατά την άσκηση της επιθεώρησής του και κατά την αναθεώρηση των διαδικασιών βάσει του συστήματος HACCP.Β. Επιθεώρηση πριν από τη σφαγή (Οι ακόλουθοι κανόνες δεν ισχύουν για τα άγρια θηράματα).1. Πριν σφαγούν, όλα τα ζώα πρέπει να υποβληθούν σε επιθεώρηση πριν από τη σφαγή από τον επίσημο κτηνίατρο. Τα ζώα πρέπει να υποβληθούν σε επιθεώρηση πριν από τη σφαγή μέσα σε 24 ώρες από την άφιξή τους στο σφαγείο και σε λιγότερο από 24 ώρες πριν από τη σφαγή. Επιπλέον, ο επίσημος κτηνίατρος μπορεί να ζητήσει τη διενέργεια επιθεώρησης ανά πάσα στιγμή.2. Από την επιθεώρηση αυτή πρέπει να διαπιστωθεί, κυρίως, ότι:α) έχουν τηρηθεί οι κανόνες αναγνωριστικής σήμανσης των ζώων.β) έχουν τηρηθεί οι κανόνες ορθής μεταχείρισης των ζώων.γ) η κατάσταση του δέρματος ή της δοράς είναι τέτοια που να ελαχιστοποιεί την πιθανότητα μόλυνσης του κρέατος κατά τη σφαγή.δ) υπάρχουν σημάδια οποιασδήποτε κατάστασης που θα μπορούσε να επιδράσει αρνητικά στην υγεία του ανθρώπου ή των ζώων, αποδίδοντας ιδιαίτερη προσοχή στον εντοπισμό ζωονοσογόνων παραγόντων, νόσων που περιλαμβάνονται στον κατάλογο Α του Διεθνούς Γραφείου Επιζωοτιών (ΔΓΕ) και άλλων νόσων που πρέπει να δηλώνονται υποχρεωτικά.3. Ο επίσημος κτηνίατρος πρέπει επίσης να πραγματοποιεί, στο σφαγείο, κλινική επιθεώρηση όλων των ζώων τα οποία ο υπεύθυνος της επιχείρησης τροφίμων ή οι επίσημοι βοηθοί έχουν βάλει στην άκρη ως ακατάλληλα προς σφαγή.4. Στις περιπτώσεις που προβλέπονται από τον παρόντα κανονισμό, μέρος της επιθεώρησης πριν από τη σφαγή μπορεί να διεξαχθεί στην εκμετάλλευση προέλευσης των ζώων.5. Σε περίπτωση επείγουσας σφαγής εκτός του σφαγείου, ο επίσημος κτηνίατρος στο σφαγείο εξετάζει το πιστοποιητικό που έχει εκδώσει ο κτηνίατρος σύμφωνα με τον κανονισμό (ΕΚ) .../... [σχετικά με τον καθορισμό των ειδικών κανόνων υγιεινής για τα τρόφιμα ζωικής προέλευσης].Γ. Ορθή μεταχείριση των ζώωνΟ επίσημος κτηνίατρος εξακριβώνει τη συμμόρφωση με τους σχετικούς κοινοτικούς και εθνικούς κανόνες για την ορθή μεταχείριση των ζώων, συμπεριλαμβανομένων και των κανόνων που αφορούν την προστασία των ζώων κατά τη σφαγή και των κανόνων που αφορούν την προστασία των ζώων κατά τη μεταφορά.Δ. Επιθεώρηση μετά τη σφαγή1. Το σφάγιο και τα συνοδευτικά εντόσθιά του υποβάλλονται χωρίς καθυστέρηση σε μακροσκοπική επιθεώρηση μετά τη σφαγή. Εξετάζονται όλες οι εξωτερικές επιφάνειες. για το σκοπό αυτό ίσως να απαιτούνται ελάχιστοι χειρισμοί του σφαγίου ή/και των εντοσθίων του ή/και ειδικός τεχνικός εξοπλισμός. Ιδιαίτερη προσοχή πρέπει να αποδίδεται στον εντοπισμό ζωονοσογόνων παραγόντων, νόσων που περιλαμβάνονται στον κατάλογο Α του ΔΓΕ και άλλων νόσων που πρέπει να δηλώνονται υποχρεωτικά. Η ταχύτητα της γραμμής σφαγής και το επίπεδο του προσωπικού επιθεώρησης πρέπει να είναι τέτοιο που να επιτρέπει τη σωστή επιθεώρηση. Ανάλογα με το είδος του ζώου, το είδος της εκμετάλλευσης ή τη χώρα ή την περιφέρεια προέλευσης, και με βάση την αρχή της ανάλυσης κινδύνου, απαιτείται συμπληρωματική ψηλάφηση, τομές ή εργαστηριακές δοκιμές όπως αναφέρονται στο κεφάλαιο 3.2. Όταν κρίνεται απαραίτητο για να γίνει σαφής διάγνωση ή να ανιχνευθεί η παρουσία κάποιας νόσου των ζώων ή η υπέρμετρη παρουσία χημικών καταλοίπων ή η μη συμμόρφωση με μικροβιολογικά κριτήρια, πραγματοποιούνται περαιτέρω εξετάσεις, όπως ψηλάφηση και τομή τμημάτων του σφαγίου και των εντοσθίων του, και εργαστηριακές δοκιμές.3. Τα σφάγια των κατοικίδιων μόνοπλων, των βοοειδών ηλικίας μεγαλύτερης των έξι μηνών και των κατοικίδιων χοίρων ηλικίας μεγαλύτερης των τεσσάρων εβδομάδων πρέπει να υποβάλλονται για επιθεώρηση μετά τη σφαγή τεμαχισμένα σε δύο ημιμόρια κατά μήκος της σπονδυλικής στήλης. Εάν απαιτείται για την επιθεώρηση, ο επίσημος κτηνίατρος μπορεί να ζητήσει τον κατά μήκος τεμαχισμό κεφαλής ή σφαγίου. Ωστόσο, λαμβανομένων υπόψη των τεχνολογικών εξελίξεων ή των ειδικών υγειονομικών συνθηκών, η αρμόδια αρχή μπορεί να επιτρέψει την υποβολή για επιθεώρηση σφαγίων κατοικίδιων μόνοπλων, βοοειδών ηλικίας μεγαλύτερης των έξι μηνών και κατοικίδιων χοίρων ηλικίας μεγαλύτερης των τεσσάρων εβδομάδων χωρίς να έχουν τεμαχιστεί σε δύο ημιμόρια.4. Κατά την επιθεώρηση πρέπει να λαμβάνονται μέτρα προφύλαξης τα οποία να ελαχιστοποιούν την πιθανότητα μόλυνσης του κρέατος από ενέργειες όπως η ψηλάφηση, ο τεμαχισμός και η τομή.5. Εναλλακτικές διαδικασίες, ορολογικές ή άλλες εργαστηριακές δοκιμές είναι δυνατόν, ύστερα από διαβούλευση με την Ευρωπαϊκή Αρχή για την Ασφάλεια των Τροφίμων και σύμφωνα με τη διαδικασία που αναφέρεται στο άρθρο 19 παράγραφος 2, να αντικαταστήσουν συγκεκριμένες διαδικασίες της επιθεώρησης μετά τη σφαγή που αναφέρονται στο κεφάλαιο 3, εφόσον οι διαδικασίες αυτές παρέχουν τουλάχιστον ισοδύναμες εγγυήσεις. Η αρμόδια αρχή είναι σύμφωνη με τη χρησιμοποίηση αυτών των διαδικασιών.6. Στην περίπτωση επείγουσας σφαγής, το σφάγιο υποβάλλεται το ταχύτερο δυνατόν σε επιθεώρηση μετά τη σφαγή, σύμφωνα με τα σημεία 1 έως 5, πριν να δηλωθεί κατάλληλο για κατανάλωση από τον άνθρωπο.Ε. Ειδικά υλικά κινδύνου (ΕΥΚ)Σύμφωνα με τους ειδικούς κοινοτικούς κανόνες για τα ΕΥΚ η αφαίρεση, ο διαχωρισμός, η βαφή με χρωστική ουσία και, όταν ενδείκνυται, η σήμανση των ΕΥΚ ελέγχεται από τον επίσημο κτηνίατρο. Ο οποίος εξασφαλίζει ότι ο υπεύθυνος της επιχείρησης τροφίμων λαμβάνει όλα τα αναγκαία μέτρα για να αποφευχθεί η μόλυνση του κρέατος από ΕΥΚ κατά τη σφαγή (συμπεριλαμβανομένης της αναισθητοποίησης) και την αφαίρεση των ΕΥΚ.Στ. Εργαστηριακές δοκιμές και μελέτες αναφοράς για τα παθογόνα1. Μέσα στο πλαίσιο:α) της επίσημης παρακολούθησης για τις ζωονόσους, συμπεριλαμβανομένων της σαλμονέλας, της καμπυλοβακτηρίωσης, του βεροτοξινογόνου βακτηριδίου Escherichia coli και των πολυανθεκτικών βακτηριακών στελεχών.β) των εργαστηριακών δοκιμών για τη διάγνωση μεταδοτικών σπογγωδών εγκεφαλοπαθειών που προβλέπονται στο άρθρο 20 παράγραφος 1 του κανονισμού (ΕΚ) αριθ. 999/2001 [14].[14]  ΕΕ L 147, 31.5.2001, σ. 1.γ) του εντοπισμού επιβλαβών ουσιών ή προϊόντων, του ελέγχου των ουσιών που υπόκεινται σε ρυθμίσεις και ιδίως μέσα στο πλαίσιο των σχεδίων παρακολούθησης για την ανίχνευση καταλοίπων ή ουσιών όπως προβλέπεται στο κεφάλαιο ΙΙ της οδηγίας 96/23/ΕΚ [15].[15]  ΕΕ L 125, 23.5.1996, σ. 10.δ) του εντοπισμού ζωονοσογόνων παραγόντων, νόσων που περιλαμβάνονται στον κατάλογο Α του ΔΓΕ και άλλων νόσων που πρέπει να δηλώνονται υποχρεωτικά.ε) των εργαστηριακών δοκιμών σε ζώα που θεωρούνται ύποπτα από τον επίσημο κτηνίατρο ή των εργαστηριακών δοκιμών που πραγματοποιεί ο επίσημος κτηνίατρος για να καταλήξει σε οριστική διάγνωση.ο επίσημος κτηνίατρος πραγματοποιεί τη δειγματοληψία και εξασφαλίζει ότι τα δείγματα φέρουν αναγνωριστική σήμανση και ότι αποστέλλονται στο κατάλληλο εργαστήριο σύμφωνα με τις σχετικές προδιαγραφές και λαμβάνοντας υπόψη άλλους κοινοτικούς κανόνες που αφορούν τις ζωονόσους, τις μεταδοτικές σπογγώδεις εγκεφαλοπάθειες και τα κατάλοιπα.2. Εάν χρειάζεται, θεσπίζονται λεπτομερείς κανόνες όσον αφορά τις εργαστηριακές δοκιμές σύμφωνα με τη διαδικασία που αναφέρεται στο άρθρο 19 παράγραφος 2, συμπεριλαμβανομένων των ειδικών κανόνων για βασικές μελέτες σχετικά με τη σαλμονέλα, τη καμπυλοβακτηρίωση, το βεροτοξινογόνο βακτηρίδιο Escherichia coli και τα πολυανθεκτικά βακτηριακά στελέχη.Ζ. Υγεία και αναγνωριστική σήμανση1. Το κρέας των κατοικίδιων οπληφόρων, των εκτρεφόμενων θηραμάτων πλην των λαγόμορφων και των μεγάλων άγριων θηραμάτων φέρουν υγειονομική σήμανση υπ' ευθύνη του επίσημου κτηνίατρου. Μετά την ολοκλήρωση της επιθεώρησης μετά τη σφαγή, τα σφάγια, τα ημιμόρια σφαγίων, τα τεταρτημόρια και τα σφάγια που έχουν τεμαχιστεί σε τρία τεμάχια πρέπει να φέρουν σήμα καταλληλότητας, το οποίο θα γίνεται με σφραγίδα μελάνης ή με πύρινη σφραγίδα στην εξωτερική τους επιφάνεια, έτσι ώστε να εξασφαλίζεται ότι ο αριθμός της εγκατάστασης αναγνωρίζεται εύκολα.2. Για τους σκοπούς της σήμανσης καταλληλότητας και της σήμανσης ταυτοποίησης, ο επίσημος κτηνίατρος εποπτεύει:α) τη σήμανση καταλληλότητας.β) τα σήματα και το υλικό συσκευασίας κατά τη σήμανσή τους όπως προβλέπεται στο τμήμα αυτό.3. Πλην των άγριων θηραμάτων, το σήμα καταλληλότητας μπορεί να τοποθετηθεί εφόσον το ζώο (από το οποίο προέρχεται το κρέας) έχει υποβληθεί σε επιθεώρηση πριν από τη σφαγή από τον επίσημο κτηνίατρο και εφόσον καλύπτονται όλες οι άλλες απαιτήσεις του παρόντος κανονισμού. Ωστόσο, το σήμα καταλληλότητας μπορεί να τοποθετηθεί πριν τα αποτελέσματα τυχόν εξέτασης για τριχίνωση να είναι διαθέσιμα, εάν ο επίσημος κτηνίατρος είναι ικανοποιημένος ότι το κρέας του εν λόγω ζώου πρέπει να διατεθεί στην αγορά μόνο αν τα αποτελέσματα είναι ικανοποιητικά.4. Το σήμα καταλληλότητας πρέπει να είναι:α) είτε ελλειψοειδούς σχήματος πλάτους 6,5 εκ. τουλάχιστον και ύψους 4,5 εκ. το οποίο θα φέρει τις ακόλουθες πληροφορίες με απόλυτα ευανάγνωστους χαρακτήρες:i) στο επάνω μέρος, τα αρχικά της χώρας αποστολής με κεφαλαία: B - DK - D - EL - E - F - IRL - I - L - NL - Α - P - FIN - S - UK και στη συνέχεια τον αριθμό κτηνιατρικής έγκρισης της εγκατάστασης,ii) στο κάτω μέρος ένα από τα εξής αρκτικόλεξα: CE, EC, EF, EG, EK ή EY.β) είτε ελλειψοειδούς σχήματος πλάτους 6,5 εκ. τουλάχιστον και ύψους 4,5 εκ. το οποίο θα φέρει τις ακόλουθες πληροφορίες με απόλυτα ευανάγνωστους χαρακτήρες:i) στο επάνω μέρος, το όνομα της χώρας αποστολής με κεφαλαία.ii) στο κέντρο, τον αριθμό κτηνιατρικής έγκρισης της εγκατάστασης.iii) στο κάτω μέρος ένα από τα εξής αρκτικόλεξα: CE, EC, EF, EG, EK ή EY.Τα γράμματα πρέπει να έχουν ύψος 0,8 εκ. τουλάχιστον και οι αριθμοί πρέπει να έχουν ύψος 1 εκ. τουλάχιστον. Το σήμα καταλληλότητας μπορεί, επιπλέον, να περιλαμβάνει αναγνωριστική ένδειξη του επίσημου κτηνιάτρου που πραγματοποίησε την υγειονομική επιθεώρηση του κρέατος. Οι διαστάσεις του σήματος και των χαρακτήρων μπορεί να είναι μικρότερες για τα σήματα καταλληλότητας αμνών, εριφίων και χοιριδίων.5. Τα σφάγια πρέπει να σφραγίζονται με μελάνη ή με πύρινη σφραγίδα σύμφωνα με το σημείο 4:α) όσα ζυγίζουν περισσότερο από 65 κιλά πρέπει να σφραγίζονται σε κάθε ημιμόριο του σφαγίου, τουλάχιστον στα ακόλουθα σημεία: εξωτερική επιφάνεια μηρών, οσφύες, ράχη, στήθος και ώμος.β) τα σφάγια αμνών, εριφίων και χοιριδίων πρέπει να φέρουν τουλάχιστον δύο σφραγίδες, μία σε κάθε πλευρά του σφαγίου, στον ώμο ή στην εξωτερική επιφάνεια των μηρών.γ) άλλα σφάγια πρέπει να φέρουν σήμανση σε τέσσερα τουλάχιστον σημεία, στον ώμο και στην εξωτερική επιφάνεια των μηρών. Ωστόσο, στην περίπτωση των σφαγίων αμνών, εριφίων και χοιριδίων, το σήμα καταλληλότητας μπορεί να έχει τη μορφή ετικέτας ή ενωτίου μιας χρήσης.6. Τα συκώτια των βοοειδών, των χοίρων και των μονόπλων σημαδεύονται με πύρινη σφραγίδα σύμφωνα με το σημείο 4.7. Όλα τα άλλα υποπροϊόντα σφαγής που είναι κατάλληλα για κατανάλωση από τον άνθρωπο πρέπει να σφραγίζονται αμέσως σύμφωνα με το σημείο 4, είτε απευθείας στο προϊόν είτε στην πρώτη ή στη δεύτερη συσκευασία. Το αποτύπωμα του σήματος που αναφέρεται στο σημείο 4, πρέπει να επιτίθεται σε ετικέτα που στερεώνεται στην πρώτη ή στη δεύτερη συσκευασία ή να τυπώνεται στη δεύτερη συσκευασία.8. Η συσκευασία πρέπει πάντοτε να φέρει σήμα σύμφωνα με το σημείο 9.9. Το συσκευασμένο τεμαχισμένο κρέας και τα συσκευασμένα εντόσθια που αναφέρονται στο σημείο 6 και στο σημείο 7, πρέπει να φέρουν σήμα καταλληλότητας σύμφωνα με το σημείο 4. Πρέπει να τίθεται σε ετικέτα επικολλημένη στη δεύτερη συσκευασία ή να τυπώνεται σ' αυτήν, ώστε να καταστρέφεται με το άνοιγμα αυτής της συσκευασίας. Η μη καταστροφή του σήματος μπορεί να επιτραπεί μόνο εφόσον η συσκευασία καταστρέφεται όταν ανοιχτεί. Ωστόσο, όταν η πρώτη συσκευασία πληροί όλες τις προϋποθέσεις προστασίας της συσκευασίας, η ετικέτα είναι δυνατόν να τοποθετηθεί επάνω στην πρώτη συσκευασία.10. Όταν το νωπό κρέας συσκευάζεται σε εμπορικές μερίδες με σκοπό την άμεση πώληση στον καταναλωτή, εφαρμόζονται τα σημεία 7 και 9. Οι διαστάσεις που αναφέρονται στο σημείο 4 δεν ισχύουν για τη σήμανση που αναφέρεται στο παρόν σημείο. Εάν το κρέας συσκευαστεί εκ νέου σε μονάδα άλλη από αυτήν στην οποία συσκευάστηκε για πρώτη φορά, η πρώτη συσκευασία πρέπει να φέρει το σήμα καταλληλότητας της μονάδας τεμαχισμού στην οποία συσκευάστηκε για πρώτη φορά, και η δεύτερη συσκευασία πρέπει να φέρει το σήμα καταλληλότητας του κέντρου συσκευασίας.11. Το κρέας των μονόπλων και η συσκευασία του πρέπει να φέρει ειδικό σήμα, το οποίο καθορίζεται σύμφωνα με τη διαδικασία που ορίζεται στο άρθρο 19 παράγραφος 2.12. Τα χρώματα που χρησιμοποιούνται για τη σήμανση καταλληλότητας πρέπει να είναι εκείνα που αναφέρονται στη σχετική κοινοτική νομοθεσία για τις χρωστικές που μπορούν να χρησιμοποιούνται στα τρόφιμα.13. Τα σήματα καταλληλότητας δεν πρέπει να αφαιρούνται εκτός εάν γίνει περαιτέρω επεξεργασία του κρέατος σε άλλη εγκεκριμένη εγκατάσταση, όπου το αρχικό σήμα πρέπει να αντικατασταθεί από σήμα με τον αριθμό της εγκατάστασης αυτής.Η. Ανακοίνωση των αποτελεσμάτων των επιθεωρήσεων1. Ο επίσημος κτηνίατρος καταγράφει και αξιολογεί τα αποτελέσματα των επιθεωρήσεών του. Εάν η επιθεώρησή του έχει αποκαλύψει την παρουσία νόσου ή κατάστασης η οποία είναι δυνατόν να επηρεάσει τη δημόσια υγεία ή την υγεία των ζώων, ή διαπιστώνεται ότι δεν έχουν τηρηθεί οι κανόνες ορθής μεταχείρισης των ζώων, τα στοιχεία αυτά διαβιβάζονται:α) στον υπεύθυνο της επιχείρησης παραγωγής κρέατοςβ)στην αρμόδια αρχή που είναι υπεύθυνη για την εποπτεία της εταιρείας προέλευσης των ζώων ή της περιοχής θήρας.γ) στον  κτηνίατρο που παρακολουθεί την εταιρεία προέλευσης. καιδ) στον υπεύθυνο της εκμετάλλευσης προέλευσης.Ωστόσο, όταν υπάρχει αναγκαιότητα να βρεθούν στοιχεία για τη μη τήρηση της ορθής κτηνιατρικής πρακτικής ή για την παράνομη χρήση φαρμακευτικών ουσιών, τα επίσημα ευρήματα δεν κοινοποιούνται στον ιδιώτη κτηνίατρο και στον υπεύθυνο της εκμετάλλευσης προέλευσης.Ο επίσημος κτηνίατρος μπορεί να αποφασίσει να μην κοινοποιήσει ορισμένες πληροφορίες εάν δεν είναι σχετικές με ένα συγκεκριμένο πρόσωπο. Μετά την κοινοποίηση αυτή, λαμβάνονται μέτρα από τους υπεύθυνους στο πλαίσιο της αρμοδιότητάς τους για την εξομάλυνση της κατάστασης.2. Τα αποτελέσματα των επιθεωρήσεων και των δοκιμών εισάγονται στις αντίστοιχες βάσεις δεδομένων.3. Εάν τα εν λόγω ζώα έχουν εκτραφεί σε άλλο κράτος μέλος ή σε τρίτη χώρα, τα ευρήματα που αφορούν νόσο ή κατάσταση που είναι δυνατόν να έχει επίπτωση στη δημόσια υγεία ή στην υγεία των ζώων, ή αφορούν τη μη τήρηση των κανόνων ορθής μεταχείρισης των ζώων, διαβιβάζονται στον υπεύθυνο της επιχείρησης τροφίμων της επιχείρησης παραγωγής κρέατος και στην κεντρική αρμόδια αρχή του κράτους μέλους στο οποίο βρίσκεται η επιχείρηση παραγωγής κρέατος. Η επιχείρηση παραγωγής κρέατος ενημερώνει την Επιτροπή στις περιπτώσεις που τα εν λόγω ζώα έχουν εκτραφεί σε τρίτη χώρα.4. Εάν ο επίσημος κτηνίατρος κατά την πραγματοποίηση της πριν από τη σφαγή ή μετά τη σφαγή επιθεώρησης ή οποιασδήποτε άλλης δραστηριότητας επιθεώρησης διαπιστώσει ότι υπάρχουν υπόνοιες για την παρουσία οποιουδήποτε μολυσματικού παράγοντα από αυτούς που παρατίθενται στον κατάλογο Α του ΔΓΕ, ενημερώνει αμέσως την κεντρική αρμόδια αρχή. Λαμβάνει όλα τα αναγκαία μέτρα και προφυλάξεις για να προλάβει την πιθανή εξάπλωση του μολυσματικού παράγοντα, στα οποία περιλαμβάνονται το κλείσιμο της εγκατάστασης και η απαγόρευση κάθε περαιτέρω μετακίνησης από ή προς αυτήν, έως ότου είτε επιβεβαιωθεί η απουσία του παράγοντα είτε ληφθούν όλα τα αναγκαία μέτρα και περιορισμοί.5. Εάν χρειάζεται, θεσπίζονται λεπτομερείς κανόνες όσον αφορά την ανακοίνωση των αποτελεσμάτων της επιθεώρησης σύμφωνα με τη διαδικασία η οποία αναφέρεται στο άρθρο 19 παράγραφος 2.II. ΑΠΟΦΑΣΕΙΣ ΥΣΤΕΡΑ ΑΠΟ ΤΟΥΣ ΕΠΙΣΗΜΟΥΣ ΕΛΕΓΧΟΥΣΌταν, ύστερα από τους επίσημους ελέγχους, διαπιστώνονται ελλείψεις, παρατυπίες ή μη συμμόρφωση λαμβάνονται τα κατάλληλα μέτρα, συμπεριλαμβανομένων:Α. Αποφάσεις ύστερα από τους ελέγχους των ορθών πρακτικών υγιεινής και των διαδικασιών που βασίζονται στο σύστημα HACCP1. Όταν ο έλεγχος των ορθών πρακτικών υγιεινής ή των διαδικασιών που βασίζονται στο σύστημα HACCP αποκαλύπτει μη συμμόρφωση, ο επίσημος κτηνίατρος εξασφαλίζει ότι ο υπεύθυνος της επιχείρησης τροφίμων αναθεωρεί αμέσως τους ελέγχους της διαδικασίας, προσδιορίζει εάν είναι δυνατόν την αιτία, επανορθώνει τη μη συμμόρφωση και αποτρέπει την επανεμφάνισή της. Ανάλογα με τη φύση του προβλήματος ο επίσημος κτηνίατρος μπορεί να λάβει μέτρα, όπως είναι η επιβράδυνση της διαδικασίας.2. Εάν ο έλεγχος των ορθών πρακτικών υγιεινής ή της εφαρμογής των διαδικασιών που βασίζονται στο σύστημα HACCP ή άλλες έρευνες αποκαλύψουν ότι είναι πιθανόν να διατίθεται στην αγορά κρέας το οποίο, σύμφωνα με τις διατάξεις του τμήματος ΙΙ.Ε, πρέπει να θεωρηθεί ακατάλληλο για κατανάλωση από τον άνθρωπο και ο υπεύθυνος της επιχείρησης τροφίμων δεν προσαρμόσει αμέσως τις διαδικασίες, η διαδικασία διακόπτεται. Η διαδικασία επαναλαμβάνεται μόνο όταν ο επίσημος κτηνίατρος διαπιστώσει ότι η κατάσταση βρίσκεται υπό έλεγχο. Παρόμοια διαδικασία εφαρμόζεται επίσης, εφόσον κριθεί αναγκαία από τον επίσημο κτηνίατρο, όταν κάποια μη συμμόρφωση συμβαίνει επανειλημμένα.3. Όπου ενδείκνυται, ο επίσημος κτηνίατρος διατάσσει την ανάκληση, την περαιτέρω εξέταση και, όταν χρειάζεται, την απόσυρση ή/και την καταστροφή του κρέατος.4. Όταν η διαδικασία διακόπτεται επανειλημμένα και ο υπεύθυνος της επιχείρησης τροφίμων δεν είναι σε θέση να αποτρέψει την επανεμφάνιση των προβλημάτων, η αρμόδια αρχή ξεκινά τη διαδικασία για την ανάκληση της έγκρισης λειτουργίας της εγκατάστασης.Β. Αποφάσεις που αφορούν τις πληροφορίες σχετικά με την τροφική αλυσίδα1. Ζώα χωρίς τις σχετικές πληροφορίες από τα αρχεία της εκμετάλλευσης προέλευσης των ζώων για την ασφάλεια των τροφίμων, δεν γίνονται δεκτά για σφαγή. Εάν τα εν λόγω ζώα βρίσκονται ήδη στο σφαγείο, με την επιφύλαξη της ειδικής νομοθεσίας που διέπει τους κτηνιατρικούς ελέγχους στο ενδοκοινοτικό εμπόριο, θανατώνονται χωριστά και χαρακτηρίζονται ακατάλληλα για κατανάλωση από τον άνθρωπο.2. Όταν υπάρχουν υπερισχύοντες λόγοι ορθής μεταχείρισης του ζώου, είναι δυνατόν να προχωρήσει η διαδικασία σφαγής του ζώου ακόμη και αν δεν έχουν δοθεί οι πληροφορίες που αφορούν την τροφική αλυσίδα. Ωστόσο, πρέπει να δοθούν όλες οι πληροφορίες σχετικά με την τροφική αλυσίδα που απαιτούνται από τον επίσημο κτηνίατρο για τη σωστή επιθεώρηση μετά τη σφαγή, πριν να μπορεί να δοθεί έγκριση για κατανάλωση του σφαγίου από τον άνθρωπο. Όσο εκκρεμεί η τελική απόφαση, τα σφάγια αυτά και τα εντόσθιά τους πρέπει να αποθηκεύονται χωριστά από το υπόλοιπο κρέας. Η ίδια διάταξη ισχύει και στην περίπτωση επείγουσας σφαγής εκτός του σφαγείου.3. Όταν από τα μητρώα, τα έγγραφα και τις άλλες πληροφορίες που συνοδεύουν τα ζώα προκύπτει ότι:α) τα ζώα προέρχονται από εκμετάλλευση ή από περιοχή στην οποία έχει επιβληθεί απαγόρευση της μετακίνησης ή άλλοι περιορισμοί για λόγους προστασίας της υγείας των ζώων ή της δημόσιας υγείας,β) δεν έχουν τηρηθεί οι κανόνες που αφορούν τη χρήση των κτηνιατρικών φαρμακευτικών προϊόντων,γ) υπάρχει οποιαδήποτε κατάσταση που θα μπορούσε να έχει δυσμενή αποτελέσματα στην υγεία των ανθρώπων ή των ζώων.τα ζώα δεν πρέπει να γίνονται δεκτά για σφαγή, εκτός εάν ακολουθούνται διαδικασίες οι οποίες είναι σύμφωνες με τους κοινοτικούς κανόνες για την εξάλειψη οποιωνδήποτε κινδύνων για την υγεία των ανθρώπων ή των ζώων. Εάν τα εν λόγω ζώα βρίσκονται ήδη στο σφαγείο, θανατώνονται ξεχωριστά και χαρακτηρίζονται ακατάλληλα για κατανάλωση από τον άνθρωπο, λαμβάνονται δε, κατά περίπτωση, οι αναγκαίες προφυλάξεις για τη διασφάλιση της δημόσιας υγείας και της υγείας των ζώων. Εάν θεωρηθεί απαραίτητο από τον επίσημο κτηνίατρο, διεξάγονται επίσημοι έλεγχοι στην εκμετάλλευση προέλευσης.4. Εάν η αρμόδια αρχή διαπιστώσει ότι τα συνοδευτικά αρχεία, η τεκμηρίωση και άλλες πληροφορίες δεν αντιστοιχούν στην πραγματική κατάσταση που επικρατεί στην εκμετάλλευση προέλευσης ή στην πραγματική κατάσταση των ζώων ή αποσκοπούν στην εσκεμμένη παραπλάνηση του επίσημου κτηνιάτρου, η αρμόδια αρχή ενεργεί εναντίον του υπευθύνου της επιχείρησης τροφίμων για την εκμετάλλευση προέλευσης των ζώων ή οποιουδήποτε άλλου ενεχόμενου προσώπου. Αυτό μπορεί να συνίσταται ιδίως στην πραγματοποίηση πρόσθετων ελέγχων. Οι δαπάνες για τους επιπλέον αυτούς ελέγχους βαρύνουν το φορέα της εκμετάλλευσης προέλευσης ή τα άλλα υπεύθυνα άτομα.Γ. Αποφάσεις που αφορούν τα ζώντα ζώα1. Τα ζώα που δεν έχουν σωστή αναγνωριστική σήμανση δεν γίνονται δεκτά για σφαγή. Τα ζώα αυτά θανατώνονται ξεχωριστά και χαρακτηρίζονται ακατάλληλα για κατανάλωση από τον άνθρωπο. Εάν θεωρηθεί απαραίτητο από τον επίσημο κτηνίατρο, διεξάγονται επίσημοι έλεγχοι στην εκμετάλλευση προέλευσης.2. Όταν υπάρχουν υπερισχύοντες λόγοι καλής μεταχείρισης του ζώου, είναι δυνατόν να προχωρήσει η διαδικασία σφαγής των αλόγων ακόμη και αν δεν έχουν δοθεί οι απαιτούμενες από το νόμο πληροφορίες σχετικά με την αναγνώρισή τους. ωστόσο, για να δοθεί η έγκριση για την κατανάλωση του σφαγίου από τον άνθρωπο, πρέπει να παρασχεθούν οι πληροφορίες αυτές. Το ίδιο ισχύει και στην περίπτωση επείγουσας σφαγής αλόγων εκτός του σφαγείου.3. Ζώα στα οποία η κατάσταση του δέρματος ή της δοράς είναι τέτοια που δημιουργεί αυξημένο κίνδυνο μόλυνσης του κρέατος κατά τη σφαγή, δεν σφάζονται για κατανάλωση από τον άνθρωπο.4. Τα ζώα που έχουν προσβληθεί από νόσο ή βρίσκονται σε κατάσταση η οποία μπορεί να μεταδοθεί στα ζώα ή στον άνθρωπο μέσω του χειρισμού ή της κατανάλωσης κρέατος, και, γενικά, ζώα τα οποία παρουσιάζουν κλινικά συμπτώματα συστημικής νόσου ή απίσχνανσης, δεν σφάζονται για κατανάλωση από τον άνθρωπο. Τα ζώα αυτά σφάζονται ξεχωριστά, υπό συνθήκες που δεν δημιουργούν κίνδυνο μόλυνσης για τα άλλα ζώα ή σφάγια και χαρακτηρίζονται ακατάλληλα για κατανάλωση από τον άνθρωπο.5. H σφαγή των ζώων, για τα οποία υπάρχουν υπόνοιες ότι νοσούν ή βρίσκονται σε κατάσταση που μπορεί να επηρεάσει αρνητικά την υγεία των ανθρώπων ή των ζώων, αναβάλλεται. Τα ζώα αυτά υποβάλλονται σε λεπτομερή εξέταση προκειμένου να γίνει διάγνωση. Όπου απαιτείται επιθεώρηση μετά τη σφαγή προκειμένου να γίνει η διάγνωση, ο επίσημος κτηνίατρος αποφασίζει εάν τα ζώα πρέπει να υποβληθούν σε επιθεώρηση μετά τη σφαγή η οποία, εάν χρειάζεται, συμπληρώνεται με δειγματοληψία και εργαστηριακές εξετάσεις. Τα ζώα σφάζονται ξεχωριστά ή στο τέλος της κανονικής διαδικασίας σφαγής, αφού ληφθούν όλες οι απαραίτητες προφυλάξεις για να αποφευχθεί η πιθανότητα μόλυνσης του άλλου κρέατος.6. Στην περίπτωση ζώων στα οποία μπορεί να υπάρχουν κατάλοιπα κτηνιατρικών φαρμακευτικών προϊόντων σε επίπεδα υψηλότερα από εκείνα που καθορίζονται από την κοινοτική νομοθεσία ή κατάλοιπα ουσιών που απαγορεύονται δυνάμει της κοινοτικής νομοθεσίας, πρέπει να λαμβάνονται τα μέτρα που προβλέπονται στο κεφάλαιο V της οδηγίας 96/23/ΕΚ.7. Η μεταχείριση των ζώων που γίνεται σύμφωνα με ένα συγκεκριμένο πρόγραμμα για την εξάλειψη ή τον έλεγχο μιας συγκεκριμένης νόσου όπως η βρουκέλλωση ή η φυματίωση ή άλλοι ζωονοσογόνοι παράγοντες όπως η σαλμονέλωση, διεξάγεται σύμφωνα με τους όρους που επιβάλει ο επίσημος κτηνίατρος και κάτω από την άμεση εποπτεία του. η αρμόδια αρχή καθορίζει τα μέτρα και τους όρους υπό τους οποίους τα εν λόγω ζώα πρέπει να σφαγούν. Τα ζώα πρέπει να σφάζονται κάτω από συνθήκες που δεν επιτρέπουν τη μόλυνση των άλλων ζώων ή/και του κρέατος των άλλων ζώων.8. Από τη στιγμή που τα ζώα θα φτάσουν εντός της περιμέτρου του σφαγείου, δεν επιτρέπεται να εγκαταλείψουν το σφαγείο αυτό ζωντανά, παρά μόνο στην περίπτωση σοβαρής μηχανικής βλάβης στις εγκαταστάσεις του σφαγείου. Υπό αυτές τις συνθήκες, επιτρέπεται μόνο η άμεση μεταφορά των ζώων σε άλλο σφαγείο.Δ. Αποφάσεις σχετικά με την ορθή μεταχείριση των ζώων1. Εάν οι κανόνες που αφορούν την προστασία των ζώων κατά τη σφαγή ή τη θανάτωση δεν τηρούνται, ο επίσημος κτηνίατρος φροντίζει ώστε ο υπεύθυνος της επιχείρησης τροφίμων να λάβει αμέσως τα αναγκαία διορθωτικά μέτρα ώστε αυτό να μην ξανασυμβεί. Ανάλογα με τη φύση της παράβασης, είναι δυνατόν να ληφθούν μέτρα, όπως επιβράδυνση ή διακοπή της διαδικασίας σφαγής, από τον επίσημο κτηνίατρο. Όπου ενδείκνυται, ο επίσημος κτηνίατρος ενημερώνει άλλες αρμόδιες αρχές.2. Όταν ο επίσημος κτηνίατρος διαπιστώνει ότι οι κανόνες που αφορούν την προστασία των ζώων κατά τη μεταφορά δεν τηρούνται, λαμβάνει τα αναγκαία μέτρα σύμφωνα με τη σχετική κοινοτική νομοθεσία.Ε. Αποφάσεις σχετικά με το κρέαςΤο παρακάτω κρέας χαρακτηρίζεται ακατάλληλο για κατανάλωση από τον άνθρωπο:α) κρέας ζώων τα οποία δεν έχουν υποβληθεί σε επιθεώρηση πριν από τη σφαγή, εκτός από τα άγρια θηράματα.β) κρέας ζώων των οποίων τα εντόσθια δεν υποβλήθηκαν σε επιθεώρηση μετά τη σφαγή, εκτός εάν ο παρών κανονισμός προβλέπει κάτι διαφορετικό ή ο κανονισμός (ΕΚ) αριθ. .../... [για τον καθορισμό ειδικών κανόνων για τα τρόφιμα ζωικής προέλευσης].γ) κρέας από νεκρά πριν από τη σφαγή, θνησιγενή, αγέννητα ζώα ή ζώα που σφάχτηκαν σε ηλικία μικρότερη των 7 ημερών.δ) κρέας που προκύπτει από τον καθαρισμό των σημείων σφαγής/αφαίμαξης.ε) κρέας από ζώα που έχουν προσβληθεί από ασθένεια του καταλόγου Α του ΔΓΕ ή, εφόσον κρίνεται κατάλληλο, του καταλόγου Β του ΔΓΕ εκτός αν προβλέπεται διαφορετικά στο κεφάλαιο 3.στ) κρέας από ζώα που έχουν προσβληθεί από γενικευμένη νόσο, σηψαιμία, πυαιμία, τοξιναιμία ή ιαιμία.ζ) κρέας που δεν είναι σύμφωνο με τα σχετικά μικροβιολογικά κριτήρια που ορίζονται από την κοινοτική νομοθεσία.η) κρέας που παρουσιάζει παρασιτική μόλυνση, εκτός εάν δηλώνεται κάτι διαφορετικό στο κεφάλαιο 3.i) κρέας που περιέχει κατάλοιπα ή ρυπαντές σε επίπεδα υψηλότερα από εκείνα που καθορίζονται στην κοινοτική νομοθεσία, Αυτή η υπερβολή θα οδηγήσει σε πρόσθετες αναλύσεις, όποτε κριθεί κατάλληλο.ι) με την επιφύλαξη πιο ειδικής κοινοτικής νομοθεσίας, κάθε είδους κρέας από ζώα ή σφάγια που περιέχουν κατάλοιπα ουσιών που είναι απαγορευμένες δυνάμει της κοινοτικής νομοθεσίας και κάθε είδους κρέας από ζώα στα οποία έχουν χορηγηθεί αυτές οι ουσίες.ια) το ήπαρ και οι νεφροί ζώων ηλικίας άνω των δύο ετών που προέρχονται από περιοχές, στις οποίες προγράμματα εφαρμοζόμενα δυνάμει του άρθρου 5 της οδηγίας 96/23/ΕΚ, έχουν αποκαλύψει τη γενικευμένη παρουσία βαρέων μετάλλων στο περιβάλλονιβ) κρέας που έχει υποβληθεί παράνομα σε επεξεργασία με απολυμαντικές ουσίες.ιγ) κρέας που έχει υποβληθεί παράνομα σε επεξεργασία με ιοντίζουσα ή υπεριώδη ακτινοβολία.ιδ) κρέας που περιέχει ξένα σώματα, εκτός από την περίπτωση του κρέατος των άγριων θηραμάτων όπου αφορά υλικό που χρησιμοποιήθηκε για το κυνήγι του ζώου.ιε) κρέας στο οποίο τα επίπεδα ραδιενέργειας υπερβαίνουν τα ανώτατα επιτρεπτά επίπεδα που ορίζονται από την κοινοτική νομοθεσία.ιστ) κρέας με παθοφυσιολογικές αλλοιώσεις, ανωμαλίες στη σύσταση, ανεπαρκή αφαίμαξη, οργανοληπτικές ανωμαλίες, ιδίως έντονη γενετήσια οσμή, ή το οποίο προέρχεται από απισχνασμένα ζώα.ιζ) κρέας το οποίο περιέχει ειδικό υλικό κινδύνου, εκτός εάν προβλέπεται κάτι διαφορετικό από την κοινοτική νομοθεσία.ιη) κρέας που παρουσιάζει που παρουσιάζει μόλυνση από περιττώματα, έδαφος ή άλλη αιτία.ιθ) το αίμα ζώου, του οποίου το σφάγιο έχει κριθεί ακατάλληλο για κατανάλωση από τον άνθρωπο, σύμφωνα με τα σημεία α) έως ιη), και το αίμα που έχει μολυνθεί από το περιεχόμενο του στομάχου ή από οποιαδήποτε άλλη ουσία.κ) κάθε είδους κρέας το οποίο, σύμφωνα με τη γνώμη του επίσημου κτηνιάτρου, ύστερα από την εξέταση όλων των σχετικών πληροφοριών, ενδέχεται να αποτελεί κίνδυνο για τη δημόσια υγεία ή την υγεία των ζώων ή κρίνεται ότι για οποιουσδήποτε άλλους λόγους δεν είναι κατάλληλο για κατανάλωση από τον άνθρωπο.Κεφάλαιο 2Αρμοδιότητες και συχνότητα των επίσημων ελέγχωνΙ. Η ΟΜΑΔΑ ΕΠΙΘΕΩΡΗΣΗΣΚατά τη διεξαγωγή των επίσημων ελέγχων, ο επίσημος κτηνίατρος μπορεί να επικουρείται από επίσημους βοηθούς που τίθενται υπό τη δικαιοδοσία και την ευθύνη του. Οι επίσημοι βοηθοί μπορούν να αναλαμβάνουν τις εξής δραστηριότητες:α) τη συλλογή πληροφοριών σχετικά με τις ορθές πρακτικές υγιεινής και τις διαδικασίες που βασίζονται στο σύστημα HACCP.β) την παροχή βοήθειας όσον αφορά τις επιθεωρήσεις πριν από τη σφαγή στα σφαγεία ή στην εκμετάλλευση προέλευσης. Στην περίπτωση αυτή, ο ρόλος των επίσημων βοηθών είναι να διενεργούν έναν αρχικό έλεγχο στα ζώα και να βοηθούν σε καθαρά πρακτικά καθήκοντα.γ) τους ελέγχους που αφορούν την ορθή μεταχείριση των ζώων.δ) την επιθεώρηση μετά τη σφαγή, υπό τον όρο ότι ο επίσημος κτηνίατρος επιβλέπει την εργασία των επίσημων βοηθών.(ε) τους ελέγχους για την αφαίρεση, το διαχωρισμό, τη βαφή με χρωστική ουσία και, όταν ενδείκνυται, τη σήμανση του Ειδικού Υλικού Κινδύνου.στ) τους ελέγχους του τεμαχισμένου και αποθηκευμένου κρέατος.ζ) δειγματοληψία. καιη) την επιθεώρηση και επίβλεψη των εγκεκριμένων επιχειρήσεων, μέσων μεταφοράς.II. Η ΣΥΧΝΟΤΗΤΑ ΤΩΝ ΕΠΙΣΗΜΩΝ ΕΛΕΓΧΩΝ1. Η αρμόδια αρχή εγγυάται την ανάλογη επίσημη επίβλεψη στις επιχειρήσεις παραγωγής κρέατος. Η φύση και το εύρος της επίσημης επίβλεψης πρέπει να βασίζεται στην τακτική αξιολόγηση των κινδύνων για τη δημόσια υγεία και την υγεία των ζώων, των ζητημάτων ορθής μεταχείρισης των ζώων και των ζητημάτων καταλληλότητας των προϊόντων που συνδέονται με το είδος και την κατηγορία των ζώων που σφάζονται, το είδος της επεξεργασίας και το συγκεκριμένο υπεύθυνο της επιχείρησης τροφίμων. Για τον υπολογισμό του προσωπικού στη γραμμή σφαγής, πρέπει να ακολουθείται η κατάλληλη επιστημονική προσέγγιση. Ο αριθμός των μελών του επίσημου προσωπικού είναι τέτοιος που να μπορούν να εφαρμοστούν όλες οι απαιτήσεις του παρόντος κανονισμού.2. Λαμβάνεται μέριμνα για να εξασφαλιστεί ότι στα σφαγεία είναι παρών ένας τουλάχιστον επίσημος κτηνίατρος κατά τη διάρκεια της επιθεώρησης τόσο πριν από όσο και μετά τη σφαγή και στις εγκαταστάσεις διακίνησης θηραμάτων κατά τη διάρκεια της επιθεώρησης μετά τη σφαγή.Η αρμόδια αρχή μπορεί να ασκήσει μια πιο ευέλικτη προσέγγιση στα σφαγεία με χαμηλή απόδοση και στις εγκαταστάσεις διακίνησης θηραμάτων που προσδιορίζονται με βάση την ανάλυση κινδύνου ως εξής:i) η επιθεώρηση πριν από τη σφαγή πρέπει να πραγματοποιείται από τον επίσημο κτηνίατρο, αλλά μπορεί να γίνει και στην εκμετάλλευση προέλευσης.ii) δεν απαιτείται η συνεχής παρουσία του επίσημου κτηνιάτρου κατά τη διάρκεια της επιθεώρησης μετά τη σφαγή, με την προϋπόθεση ότι η επιθεώρηση μετά τη σφαγή διενεργείται από επίσημο βοηθό και ότι το κρέας που παρουσιάζει ανωμαλίες απομακρύνεται και επιθεωρείται από τον επίσημο κτηνίατρο. εφαρμόζεται τεκμηριωμένο σύστημα ελέγχου το οποίο να επιτρέπει στον επίσημο κτηνίατρο να κρίνει ότι τηρούνται τα πρότυπα.Εάν χρειαστεί, για να εξασφαλιστεί η ομοιόμορφη εφαρμογή ενός ορισμού του σφαγείου με μικρή απόδοση θα εγκριθεί σύμφωνα με τη διαδικασία που ορίζεται στο άρθρο 19 παράγραφος 2.3. Στην περίπτωση των πουλερικών, η ευέλικτη προσέγγιση που προβλέπεται στο σημείο 2 μπορεί, με βάση την κατά περίπτωση ανάλυση των κινδύνων από την αρμόδια αρχή, να εφαρμοστεί και σε άλλα σφαγεία εκτός των μικρών.4. Η ευέλικτη προσέγγιση που προβλέπεται στα σημεία 2 και 3 δεν εφαρμόζεται:i) σε ζώα που σφάζονται επειγόντως και ζώα που κρίνονται ύποπτα ότι έχουν μια νόσο ή κατάσταση που ενδέχεται να επηρεάσει αρνητικά την υγεία του ανθρώπου.ii) σε βοοειδή που προέρχονται από αγέλες που δεν κηρύχθηκαν επισήμως απαλλαγμένες από φυματίωση.iii) σε βοοειδή και αιγοπρόβατα που προέρχονται από κοπάδια που δεν κηρύχθηκαν επισήμως απαλλαγμένα από βρουκέλλωση.iv) σε περίπτωση επιδημικής έκρηξης μιας ασθένειας που παρατίθεται στον κατάλογο Α ή, εφόσον κρίνεται κατάλληλο, του καταλόγου Β του ΔΓΕ η διάταξη αυτή εφαρμόζεται σε ζώα που είναι ευαίσθητα στις εν λόγω συγκεκριμένες ασθένειες και προέρχονται από τη συγκεκριμένη περιφέρεια όπως ορίζεται στο άρθρο 2 της οδηγίας 64/432/ΕΟΚ.v) όταν θεωρείται αναγκαίο, να ληφθούν υπόψη αναδυόμενες ασθένειες ή συγκεκριμένες νόσοι του καταλόγου Β.5. Λαμβάνεται μέριμνα σε εργαστήρια τεμαχισμού για να εξασφαλιστεί ότι ένα μέλος της ομάδας επιθεώρησης είναι τακτικά παρόν όταν γίνεται επεξεργασία του κρέατος σύμφωνα με ένα πρόγραμμα επιθεώρησης που καταρτίζεται από την αρμόδια αρχή με βάση μια ανάλυση κινδύνου.III. ΣΥΜΜΕΤΟΧΗ ΤΟΥ ΠΡΟΣΩΠΙΚΟΥ ΤΟΥ ΣΦΑΓΕΙΟΥ1. Τα κράτη μέλη είναι δυνατόν να επιτρέπουν στο προσωπικό της επιχείρησης να εκτελεί τις δραστηριότητες των επίσημων βοηθών στον έλεγχο της παραγωγής του κρέατος πουλερικών και κουνελιών υπό τις ακόλουθες συνθήκες:α) Όταν η επιχείρηση εφαρμόζει με επιτυχία, επί 12 μήνες τουλάχιστον, ορθές πρακτικές υγιεινής και διαδικασίες που βασίζονται στο σύστημα HACCP, η αρμόδια αρχή μπορεί να επιτρέψει στο προσωπικό της επιχείρησης, το οποίο έχει παρακολουθήσει παρόμοια κατάρτιση με τους επίσημους βοηθούς και έχει περάσει παρόμοιες εξετάσεις, να αναλαμβάνει τα καθήκοντα των επίσημων βοηθών υπό την επίβλεψη του επίσημου κτηνιάτρου.Στην περίπτωση αυτή ο επίσημος κτηνίατρος είναι παρών καθ' όλη τη διάρκεια της επιθεώρησης πριν από και μετά τη σφαγή, επιβλέπει τις δραστηριότητες αυτές και διενεργεί τακτικά ελέγχους απόδοσης με σκοπό να επιβεβαιώσει ότι η απόδοση του προσωπικού της επιχείρησης ανταποκρίνεται στα ειδικά κριτήρια που ορίζει η αρμόδια αρχή και τεκμηριώνει τα αποτελέσματα αυτών των ελέγχων απόδοσης. Εάν χρειάζεται, θεσπίζονται κανόνες σχετικά με τους ελέγχους απόδοσης σύμφωνα με τη διαδικασία που αναφέρεται στο άρθρο 19 παράγραφος 2.Ωστόσο, όταν το επίπεδο της υγιεινής στην επιχείρηση μειωθεί λόγω της δραστηριότητας του προσωπικού της επιχείρησης ή όταν τα καθήκοντα δεν εκτελούνται σωστά από το προσωπικό αυτό ή όταν, γενικά, το προσωπικό αυτό διενεργεί τις δραστηριότητές του με τρόπο ο οποίος δεν κρίνεται ικανοποιητικός από την αρμόδια αρχή, το προσωπικό αυτό αντικαθίσταται από επίσημους βοηθούς.β) Η αρμόδια αρχή του κράτους μέλους αποφασίζει κατ'αρχήν και σε περιπτωσιολογική βάση αν θα επιτρέψει την εφαρμογή του συστήματος που προβλέπεται στο σημείο α). Αν το κράτος μέλος αποφασίζει να το κάνει κατ'αρχήν πρέπει να ενημερώσει την Επιτροπή για τις αποφάσεις και τις συνθήκες.Για τις επιχειρήσεις παραγωγής κρέατος σ' ένα κράτος μέλος στο οποίο εφαρμόζεται το σύστημα αυτό, η πραγματική χρήση του συστήματος είναι προαιρετική. Οι επιχειρήσεις παραγωγής κρέατος δεν υποχρεώνονται από την αρμόδια αρχή να εφαρμόσουν το σύστημα.Εάν η αρμόδια αρχή δεν πεισθεί ότι η επιχείρηση παραγωγής κρέατος ανταποκρίνεται στις απαιτήσεις του συστήματος α), το σύστημα δεν εφαρμόζεται.Για να κάνει την αξιολόγηση αν η επιχείρηση κρέατος πληροί τις απαιτήσεις του σημείου α), η αρμόδια αρχή πραγματοποιεί ανάλυση των αρχείων παραγωγής και επιθεώρησης, το είδος των δραστηριοτήτων που αναλαμβάνει η επιχείρηση κρέατος, το ιστορικό της συμμόρφωσης με τη νομοθεσία, την εμπειρογνωμοσύνη, την επαγγελματική στάση και το αίσθημα ευθύνης όσον αφορά την ασφάλεια των τροφίμων του προσωπικού της επιχείρησης και άλλες σχετικές πληροφορίες.2. Τα κράτη μέλη τα οποία έχουν πενταετή τουλάχιστον εμπειρία από προσωπικό επιχειρήσεων που εκτελεί καθήκοντα επιθεώρησης στον πτηνοτροφικό κλάδο, μπορούν να επεκτείνουν το σύστημα που προβλέπεται στο σημείο 1 α) στους τομείς των χοίρων και μόσχων πάχυνσης, με τις ακόλουθες προϋποθέσεις.α) το ενδιαφερόμενο κράτος μέλος υποβάλλει έκθεση αξιολόγησης στην Επιτροπή και στα κράτη μέλη, με την οποία αποδεικνύεται ότι, κατά την πενταετία αυτή, το σύστημα έχει λειτουργήσει με επιτυχία στον πτηνοτροφικό κλάδο.β) το Γραφείο Τροφίμων και Κτηνιατρικών Θεμάτων της Επιτροπής, εάν θεωρηθεί απαραίτητο από την Επιτροπή, θα πραγματοποιήσει έλεγχο του συστήματος στο κράτος μέλος για να διαπιστώσει την επιτυχημένη λειτουργία του.γ) Η Επιτροπή μπορεί να απαιτήσει από το κράτος μέλος η επιθεώρηση των χοίρων ή των μόσχων πάχυνσης να γίνεται από επίσημους βοηθούς ή να του ζητήσει να λάβει οποιοδήποτε αναγκαίο μέτρο, εάν από την έκθεση του Γραφείου Τροφίμων και Κτηνιατρικών Θεμάτων ή από οποιαδήποτε άλλα στοιχεία προκύψει ότι το κράτος μέλος δεν είναι ίσως σε θέση να εγγυηθεί την απαιτούμενη υγιεινή ή επιθεώρηση στις επιχειρήσεις παραγωγής κρέατος χοίρων ή μόσχων.Οι προϋποθέσεις που ισχύουν για την εφαρμογή του συστήματος στον πτηνοτροφικό κλάδο, και οι οποίες καθορίζονται στο σημείο 1 στοιχεία α) και β), ισχύουν και για την εφαρμογή του συστήματος στους τομείς των χοίρων και των μόσχων πάχυνσης.3. Το προσωπικό της επιχείρησης που έχει παρακολουθήσει ειδική κατάρτιση, υπό την επίβλεψη του επίσημου κτηνιάτρου, μπορεί, υπό την ευθύνη και την επίβλεψη του επίσημου κτηνιάτρου, να διεξαγάγει συγκεκριμένες δειγματοληψίες και δοκιμές.IV. ΕΠΑΓΓΕΛΜΑΤΙΚΑ ΠΡΟΣΟΝΤΑΑ. Επαγγελματικά προσόντα του επίσημου κτηνιάτρου1. Μόνον οι κτηνίατροι που έχουν επιτύχει σε εξετάσεις που διοργανώνει η αρμόδια αρχή, όπως ορίζεται στον κανονισμό (ΕΚ) .../... [για τους επίσημους ελέγχους στις ζωοτροφές και τα τρόφιμα] ή ο οργανισμός που έχει οριστεί για το σκοπό αυτό από την αρμόδια αρχή, μπορούν να διοριστούν ως επίσημοι κτηνίατροι.2. Η δοκιμή που αναφέρεται στο σημείο 1 επιβεβαιώνει τη γνώση των ακόλουθων θεμάτων στο βαθμό που είναι αναγκαίος ανάλογα με τις σπουδές και τα προσόντα του κτηνιάτρου :α) κοινοτική και εθνική νομοθεσία σχετικά με την κτηνιατρική δημόσια υγεία, ασφάλεια των τροφίμων, ορθή μεταχείριση των ζώων και φαρμακευτικές ουσίες.β) αρχές της κοινής γεωργικής πολιτικής, μέτρα για την αγορά, επιστροφές κατά την εξαγωγή και απάτες, συμπεριλαμβανομένου του γενικού πλαισίου: Παγκόσμιος Οργανισμός Εμπορίου, Υγειονομική και Φυτοϋγειονομική Προστασία, Codex Alimentarius, Διεθνές Γραφείο Επιζωοτιών.γ) βασικές αρχές της επεξεργασίας τροφίμων και της τεχνολογίας τροφίμων.δ) αρχές, έννοιες και μέθοδοι ορθής παρασκευαστικής πρακτικής και διαχείρισης ποιότητας.ε) διαχείριση ποιότητας πριν τη συγκομιδή («ορθές γεωργικές πρακτικές»).στ) προώθηση και χρήση της υγιεινής τροφίμων και της ασφάλειας που αφορά τα τρόφιμα («ορθές πρακτικές υγιεινής»).ζ) αρχές, έννοιες και μέθοδοι ανάλυσης κινδύνου.η) αρχές, έννοιες και μέθοδοι του συστήματος HACCP, χρήση του συστήματος HACCP σε όλη την αλυσίδα παραγωγής τροφίμων.i) πρόληψη και έλεγχος των κινδύνων για την υγεία του ανθρώπου που οφείλονται στα τρόφιμα.ι) δυναμική των ζωικών πληθυσμών όσον αφορά τις λοιμώξεις και τις δηλητηριάσεις.ια) διαγνωστική επιδημιολογία.ιβ) συστήματα ελέγχου και παρακολούθησης.ιγ) έλεγχος και τακτική αξιολόγηση των συστημάτων διαχείρισης της ασφάλειας των τροφίμων.ιδ) αρχές και διαγνωστικές εφαρμογές σύγχρονων μεθόδων ελέγχου.ιε) τεχνολογίες της πληροφορίας και της επικοινωνίας σε σχέση με την κτηνιατρική δημόσια υγεία.ιστ) χειρισμός δεδομένων και εφαρμογές της βιοστατιστικής.ιζ) έρευνες για τις επιδημικές εκρήξεις σε ανθρώπους νόσων που οφείλονται στα τρόφιμα.ιη) σχετικά ζητήματα που αφορούν τις μεταδοτικές σπογγώδεις εγκεφαλοπάθειες.ιθ) ορθή μεταχείριση των ζώων κατά την παραγωγή, τη μεταφορά και τη σφαγή.κ) περιβαλλοντικά θέματα που συνδέονται με την παραγωγή τροφίμων, συμπεριλαμβανομένης της διαχείρισης των αποβλήτων.κα) αρχή της προφύλαξης και ανησυχίες των καταναλωτών.v) αρχές της κατάρτισης του προσωπικού που εργάζεται στην αλυσίδα παραγωγής.3. Οι υποψήφιοι για τη δοκιμή που αναφέρονται στο σημείο 1 μπορεί να έχουν αποκτήσει την απαιτούμενη γνώση στο πλαίσιο της βασικής κτηνιατρικής κατάρτισης ή μέσω κατάρτισης που αναλήφθηκε ή επαγγελματικής εμπειρίας μετά την απόκτηση των προσόντων των κτηνιάτρων. Η αρμόδια αρχή μπορεί να μεριμνήσει ώστε διάφορες δοκιμές να λαμβάνουν υπόψη το υπόβαθρο των υποψηφίων. Ωστόσο, όταν η αρμόδια αρχή είναι ικανοποιημένη ότι ένας υποψήφιος έχει αποκτήσει όλες τις απαιτούμενες γνώσεις στα πλαίσια ενός πανεπιστημιακού πτυχίου ή μέσω συνεχούς κατάρτισης που έχει ως αποτέλεσμα μεταπτυχιακό τίτλο, μπορεί να παραιτηθεί της απαίτησης δοκιμής4. Οι κτηνίατροι που έχουν ήδη διοριστεί ως επίσημοι κτηνίατροι πρέπει να έχουν επαρκή γνώση των θεμάτων που αναφέρονται στο σημείο 2. Εφόσον χρειαστεί, απαιτείται από αυτούς να αποκτήσουν τις γνώσεις αυτές μέσω συνεχιζόμενων δραστηριοτήτων εκπαίδευσης. Η αρμόδια αρχή προβλέπει αυτές τις επαρκείς δραστηριότητες συνεχιζόμενης κατάρτισης.5. Ο επίσημος κτηνίατρος πρέπει να είναι ικανός για διεπιστημονική συνεργασία.6. Θεσπίζονται λεπτομερείς κανόνες όσον αφορά το περιεχόμενο της εξέτασης που αναφέρεται στο σημείο 1, όταν χρειάζεται, σύμφωνα με τη διαδικασία η οποία αναφέρεται στο άρθρο 19 παράγραφος 2.7. Επίσης, ο κτηνίατρος θα παρακολουθήσει τουλάχιστον 200 ώρες πρακτικής κατάρτισης πριν να διοριστεί ως επίσημος κτηνίατρος. Η πρακτική κατάρτιση:α) παρέχεται από επίσημους κτηνιάτρους.β) πραγματοποιείται σε σφαγεία, εργαστήρια τεμαχισμού, θέσεις επιθεώρησης για νωπό κρέας και εκμεταλλεύσεις. καιγ) αφορά, μεταξύ άλλων, τον έλεγχο των συστημάτων διαχείρισης της ασφάλειας των τροφίμων.8. Ο επίσημος κτηνίατρος εκσυγχρονίζει τις γνώσεις του και ενημερώνεται για τις νέες εξελίξεις με ετήσιες δραστηριότητες συνεχούς επιμόρφωσης και ειδική βιβλιογραφία.9. Οι κτηνίατροι που έχουν ήδη διοριστεί ως επίσημοι κτηνίατροι και οι επίσημοι κτηνίατροι μερικής απασχόλησης αποκτούν, όταν χρειάζεται, τις απαιτούμενες γνώσεις στα θέματα που αναφέρονται στο σημείο 2 με δραστηριότητες συνεχούς επιμόρφωσης. Για το σκοπό αυτό γίνονται οι κατάλληλες προβλέψεις από την αρμόδια αρχή για αυτές τις δραστηριότητες συνεχούς επιμόρφωσης.Β. Επαγγελματικά προσόντα των επίσημων βοηθών1. Μόνον τα άτομα που έχουν επιτύχει σε εξετάσεις που διοργανώνει η αρμόδια αρχή ή οργανισμός που έχει οριστεί για το σκοπό αυτό από την κεντρική αρμόδια αρχή, μπορούν να διοριστούν ως επίσημοι βοηθοί.2. Προκειμένου να είναι επιλέξιμοι για τη δοκιμή που αναφέρεται στο σημείο 1, οι υποψήφιοι πρέπει να έχουν:α) έχουν παρακολουθήσει θεωρητική κατάρτιση τουλάχιστον 600 ωρών, συμπεριλαμβανομένων εργαστηριακών μαθημάτων.καιβ) έχουν παρακολουθήσει πρακτική κατάρτιση τουλάχιστον 300 ωρών υπό την επίβλεψη επίσημου κτηνιάτρου.Η πρακτική κατάρτιση που αναφέρεται στο β) πραγματοποιείται υπό την επίβλεψη επίσημου κτηνιάτρου σε σφαγεία, εργαστήρια τεμαχισμού, σταθμούς επιθεώρησης νωπού κρέατος και εκμεταλλεύσεων.3. Η πρακτική κατάρτιση και οι εξετάσεις που αναφέρονται στο σημείο 1 πρέπει να αφορούν είτε το κόκκινο κρέας ή το κρέας των πουλερικών. Ωστόσο, άτομα που έχουν εκπαιδευτεί για τη μία από τις δύο κατηγορίες και έχουν επιτύχει στις εξετάσεις, μπορούν να παρακολουθήσουν σύντομο κύκλο μαθημάτων κατάρτισης για να δώσουν εξετάσεις για την άλλη κατηγορία.4. Οι εξετάσεις για τους επίσημους βοηθούς που αναφέρονται στο σημείο 1 αποτελούνται από ένα θεωρητικό και ένα πρακτικό μέρος και καλύπτουν τα ακόλουθα θέματα:α) για την επιθεώρηση κτηνοτροφικών εκμεταλλεύσεων:i) θεωρητικό σκέλος:- εξοικείωση με τον κτηνοτροφικό κλάδο, συμπεριλαμβανομένων της οργάνωσης, των μεθόδων παραγωγής και του διεθνούς εμπορίου.- διαχείριση ποιότητας πριν από τη συγκομιδή.- βασικές γνώσεις νόσων, ιδίως των ζωονοσογόνων παραγόντων - ιών, βακτηριδίων και παρασίτων.- παρακολούθηση νόσου, χρήση φαρμάκων και εμβολίων, έλεγχος καταλοίπων.- επιθεώρηση υγιεινής και υγείας.- ορθή μεταχείριση των ζώων στο αγρόκτημα, κατά τη μεταφορά και στο σφαγείο.- περιβαλλοντικές απαιτήσεις - στα κτίρια, στα αγροκτήματα και γενικά.- σχετικοί νόμοι, κανονισμοί και διοικητικές διατάξεις που εφαρμόζονται.- ανησυχίες των καταναλωτών και ποιοτικός έλεγχος.ii) πρακτικό σκέλος:- επισκέψεις σε εκμεταλλεύσεις διαφόρων τύπων που χρησιμοποιούν διάφορες μεθόδους εκτροφής.- επισκέψεις σε εγκαταστάσεις παραγωγής.- φόρτωση και εκφόρτωση σε μέσα μεταφοράς.- επισκέψεις σε εργαστήρια.- κτηνιατρικοί έλεγχοι.- τεκμηρίωση.β) για επιθεωρήσεις σε σφαγεία:i) θεωρητικό σκέλος:- εξοικείωση με τον κτηνοτροφικό κλάδο, συμπεριλαμβανομένων της οργάνωσης, των μεθόδων παραγωγής, του διεθνούς εμπορίου, της τεχνολογίας σφαγής και τεμαχισμού..- βασικές γνώσεις υγιεινής και ορθών πρακτικών υγιεινής και ειδικότερα της βιομηχανικής υγιεινής, της υγιεινής της σφαγής, του τεμαχισμού και της αποθήκευσης, και της υγιεινής κατά την εργασία.- σύστημα HACCP και έλεγχος των διαδικασιών που βασίζονται στο σύστημα HACCP.- βασικές γνώσεις ανατομίας και φυσιολογίας των σφαγίων.- βασικές γνώσεις παθολογίας των σφαγίων.- βασικές γνώσεις της παθολογικής ανατομίας των σφαγίων.- γνώσεις μικροβιολογίας.- εξέταση για τριχινίαση.- σχετικές γνώσεις που αφορούν τις μεταδοτικές σπογγώδεις εγκεφαλοπάθειες.- γνώση των μεθόδων και των διαδικασιών σφαγής, επιθεώρησης, προετοιμασίας, πρώτης και δεύτερης συσκευασίας και μεταφοράς του νωπού κρέατος.- γνώση των σχετικών νόμων, κανονισμών και διοικητικών διατάξεων που εφαρμόζονται.- την επιθεώρηση πριν από τη σφαγή.- την επιθεώρηση μετά τη σφαγή.- διαδικασίες δειγματοληψιών.- πτυχές της απάτης.- διοικητικά καθήκοντα.ii) πρακτικό σκέλος:- αναγνώριση των ζώων.- έλεγχοι ηλικίας.- καταγραφή των αποτελεσμάτων των επιθεωρήσεων πριν από τη σφαγή.- επιθεωρήσεις και εκτίμηση της κατάστασης των σφαγίων.- επιθεωρήσεις μετά τη σφαγή σε σφαγείο.- εξέταση για τριχινίαση.- αναγνώριση του είδους του ζώου με την εξέταση χαρακτηριστικών τμημάτων του ζώου.- αναγνώριση ορισμένων τμημάτων των σφαγίων, στα οποία έχουν επέλθει μεταβολές, και σχολιασμός τους.- έλεγχος υγιεινής, συμπεριλαμβανομένου του ελέγχου των ορθών πρακτικών υγιεινής και των διαδικασιών που βασίζονται στο σύστημα HACCP.- δειγματοληψία.- ανιχνευσιμότητα του κρέατος.Θεσπίζονται λεπτομερείς κανόνες όσον αφορά το περιεχόμενο της παραπάνω εξέτασης, όταν χρειάζεται, σύμφωνα με τη διαδικασία η οποία αναφέρεται στο άρθρο 19 παράγραφος 2.Η συνολική διάρκεια της κατάρτισης των επίσημων βοηθών θα αυξηθεί βαθμιαία στις 1400 ώρες έως το 2010, η οποία περιλαμβάνει πρακτική και θεωρητική κατάρτιση στις επιθεωρήσεις πριν από τη σφαγή, στη διαχείριση του συστήματος HACCP και των εγκαταστάσεων, .Οι επίσημοι βοηθοί εκσυγχρονίζουν τις γνώσεις τους και ενημερώνονται για τις νέες εξελίξεις με ετήσιες δραστηριότητες συνεχούς επιμόρφωσης και με ειδική βιβλιογραφία.Κεφάλαιο 3Ειδικές απαιτήσειςΟι ειδικές απαιτήσεις που ορίζονται στο κεφάλαιο αυτό εφαρμόζονται μαζί με τις απαιτήσεις των κεφαλαίων 1 και 2.Ι. ΚΑΤΟΙΚΙΔΙΑ ΒΟΟΕΙΔΗI.1. Βοοειδή ηλικίας άνω των έξι εβδομάδωνΑ. Πληροφορίες για την τροφική αλυσίδαΓια τη σφαγή παρτίδας βοοειδών από την ίδια εκμετάλλευση προέλευσης που αποστέλλονται αμέσως για σφαγή, οι πληροφορίες για την τροφική αλυσίδα, σχετικά με τα στοιχεία που αναφέρονται στο κεφάλαιο 1, ενότητα Ι.2.Α, αποστέλλονται στο φορέα εκμετάλλευσης του σφαγείου 24 έως 72 ώρες πριν από την άφιξη της παρτίδας στο σφαγείο.Όταν ο υπεύθυνος της επιχείρησης τροφίμων αποφασίσει να δεχτεί την παρτίδα για σφαγή, πρέπει χωρίς καθυστέρηση και οπωσδήποτε 24 ώρες πριν από την άφιξη της παρτίδας, να δώσει αντίγραφο των πληροφοριών για την τροφική αλυσίδα στον επίσημο κτηνίατρο.Β. Επιθεωρήσεις μετά τη σφαγήΤα σφάγια και τα εντόσθια των βοοειδών ηλικίας μεγαλύτερης των έξι εβδομάδων υποβάλλονται στις ακόλουθες τυπικές διαδικασίες επιθεώρησης μετά τη σφαγή:α) μακροσκοπική εξέταση της κεφαλής και του λαιμού. τομή και εξέταση των υπογνάθιων, οπισθοφαρυγγικών και παρωτίδειων λεμφογαγγλίων (Lnn retropharyngiales, mandibulares και parotidei). εξέταση των έξω μασητήρων, στους οποίους πρέπει να γίνονται δύο τομές παράλληλες προς την κάτω γνάθο, και των έσω μασητήρων (έσω πτερυγοειδείς μύες), οι οποίοι πρέπει να τέμνονται στο ίδιο επίπεδο. η γλώσσα πρέπει να απελευθερώνεται κατά τρόπο που να επιτρέπει την λεπτομερή μακροσκοπική εξέταση του στόματος και των παρίσθμιων και πρέπει και η ίδια να εξετάζεται μακροσκοπικά και να ψηλαφείται. οι αμυγδαλές πρέπει να αφαιρούνται.β) εξέταση της τραχείας και του οισοφάγου. μακροσκοπική εξέταση και ψηλάφηση των πνευμόνων. τομή και εξέταση των βρογχικών και μεσοπνευμόνιων λεμφογαγγλίων (Lnn. bifurcationes, eparteriales και mediastinales). η τραχεία και οι κυριότερες βρογχικές διακλαδώσεις πρέπει να διανοίγονται κατά μήκος και οι πνεύμονες να τέμνονται στο τελευταίο τους τριτημόριο, καθέτως προς τον μεγάλο άξονά τους. οι τομές αυτές δεν είναι απαραίτητες, όταν οι πνεύμονες αποκλείονται από την κατανάλωση από τον άνθρωπο.γ) μακροσκοπική εξέταση του περικαρδίου και της καρδίας, η οποία τέμνεται κατά μήκος, ώστε να διανοίγονται οι κοιλίες και να τέμνεται το μεσοκοιλιακό διάφραγμα.δ) μακροσκοπική εξέταση του διαφράγματος.ε) μακροσκοπική εξέταση και ψηλάφηση του ήπατος και των λεμφογαγγλίων της πύλης του ήπατος και του παγκρέατος (Lnn portales). τομή της γαστρικής επιφάνειας του ήπατος και της βάσης του κερκοφόρου λοβού για την εξέταση των χοληφόρων οδώνστ) μακροσκοπική εξέταση του γαστρεντερικού σωλήνα, του μεσεντερίου, των στομαχικών και μεσεντερίων λεμφογαγγλίων (Lnn. gastrici, mesenterici, craniales και caudales) ψηλάφηση και, εάν είναι αναγκαίο, τομή των στομαχικών και μεσεντερίων λεμφογαγγλίωνζ) μακροσκοπική εξέταση και, αν είναι αναγκαίο, ψηλάφηση της σπλήνας.η) μακροσκοπική εξέταση των νεφρών και τομή, εάν είναι αναγκαίο, των νεφρών και των λεμφογαγγλίων τους (Lnn. renales)i) μακροσκοπική εξέταση του υπεζωκότος και του περιτοναίουι) μακροσκοπική εξέταση των γεννητικών οργάνων.ια) μακροσκοπική εξέταση και, εάν είναι αναγκαίο, ψηλάφηση και τομή του μαστού και των λεμφογαγγλίων του (Lnn. supramammarii). στις αγελάδες κάθε ημιμόριο του μαστού διανοίγεται δια μακράς και βαθείας τομής μέχρι τους γαλακτοφόρους κόλπους (sinus lactiferes) και πρέπει να εντέμνονται τα λεμφογάγγλια του μαστού, εκτός εάν ο μαστός αποκλείεται από την κατανάλωση από τον άνθρωπο.I.2. Βοοειδή ηλικίας κάτω των έξι εβδομάδωνΤα σφάγια και τα εντόσθια των βοοειδών ηλικίας μικρότερης των έξι εβδομάδων υποβάλλονται στις ακόλουθες διαδικασίες επιθεώρησης μετά τη σφαγή:α) μακροσκοπική εξέταση της κεφαλής και του λαιμού. τομή και εξέταση των οπισθοφαρυγγικών λεμφογαγγλίων (Lnn retropharyngiales).εξέταση του στόματος και των παρίσθμιων. ψηλάφηση της γλώσσας.αφαίρεση των αμυγδαλών.β) μακροσκοπική εξέταση των πνευμόνων, της τραχείας και του οισοφάγου. ψηλάφηση των πνευμόνων. τομή και εξέταση των βρογχικών και μεσοπνευμόνιων λεμφογαγγλίων (Lnn. bifurcationes, eparteriales και mediastinales). η τραχεία και οι κυριότερες βρογχικές διακλαδώσεις πρέπει να διανοίγονται κατά μήκος και οι πνεύμονες να τέμνονται στο τελευταίο τους τριτημόριο, καθέτως προς τον μεγάλο άξονά τους.οι τομές αυτές δεν είναι απαραίτητες, όταν οι πνεύμονες αποκλείονται από την κατανάλωση από τον άνθρωπο.γ) μακροσκοπική εξέταση του περικαρδίου και της καρδίας, η οποία τέμνεται κατά μήκος, ώστε να διανοίγονται οι κοιλίες και να τέμνεται το μεσοκοιλιακό διάφραγμα.δ) μακροσκοπική εξέταση του διαφράγματος.ε) μακροσκοπική εξέταση του ήπατος και των λεμφογαγγλίων της πύλης του ήπατος και του παγκρέατος (Lnn portales). ψηλάφηση και, εάν είναι αναγκαίο, τομή του ήπατος και των λεμφογαγγλίων τουστ) μακροσκοπική εξέταση του γαστρεντερικού σωλήνα, του μεσεντερίου, των στομαχικών και μεσεντερίων λεμφογαγγλίων (Lnn. gastrici, mesenterici, craniales και caudales). ψηλάφηση και, εάν είναι αναγκαίο, τομή των στομαχικών και μεσεντερίων λεμφογαγγλίων.ζ) μακροσκοπική εξέταση και, αν είναι αναγκαίο, ψηλάφηση της σπλήνας.η) μακροσκοπική εξέταση των νεφρών. τομή, εάν είναι αναγκαίο, των νεφρών και των νεφρικών λεμφογαγγλίων (Lnn. renales).i) μακροσκοπική εξέταση του υπεζωκότος και του περιτοναίου.ι) μακροσκοπική εξέταση και ψηλάφηση της ομφαλικής χώρας και των αρθρώσεων. σε περίπτωση αμφιβολίας, η ομφαλική χώρα πρέπει να τέμνεται και οι αρθρώσεις να διανοίγονται. Πρέπει να εξετάζεται το αρθρικό υγρό.II. ΚΑΤΟΙΚΙΔΙΑ ΑΙΓΟΠΡΟΒΑΤΑΑ. Πληροφορίες για την τροφική αλυσίδαΓια τη σφαγή παρτίδας αιγοπροβάτων από την ίδια εκμετάλλευση προέλευσης που αποστέλλονται αμέσως για σφαγή, οι πληροφορίες για την τροφική αλυσίδα, σχετικά με τα στοιχεία που αναφέρονται στο κεφάλαιο 1, ενότητα Ι.2.Α, αποστέλλονται στο φορέα εκμετάλλευσης του σφαγείου 24 έως 72 ώρες πριν από την άφιξη της παρτίδας στο σφαγείο.Όταν ο υπεύθυνος της επιχείρησης τροφίμων αποφασίσει να δεχτεί την παρτίδα για σφαγή, πρέπει χωρίς καθυστέρηση και οπωσδήποτε 24 ώρες πριν από την άφιξη της παρτίδας, να δώσει αντίγραφο των πληροφοριών για την τροφική αλυσίδα στον επίσημο κτηνίατρο.Β. Επιθεώρηση μετά τη σφαγήΤα σφάγια και τα εντόσθια όλων των αιγοπροβάτων υποβάλλονται στις ακόλουθες διαδικασίες επιθεώρησης μετά τη σφαγή:α) μακροσκοπική εξέταση της κεφαλής μετά την εκδορά και, σε περίπτωση αμφιβολίας, εξέταση του λαιμού, του στόματος, της γλώσσας και των οπισθοφαρυγγικών και παρωτίδειων λεμφογαγγλίων. ωστόσο, με την επιφύλαξη των κανόνων για την υγεία των ζώων, οι εξετάσεις αυτές δεν είναι απαραίτητες, εάν η αρμόδια αρχή είναι σε θέση να εγγυηθεί ότι η κεφαλή, συμπεριλαμβανομένης της γλώσσας και του μυαλού, δεν προορίζεται για κατανάλωση από τον άνθρωπο.β) μακροσκοπική εξέταση των πνευμόνων, της τραχείας και του οισοφάγου. ψηλάφηση των πνευμόνων και των βρογχικών και μεσοπνευμόνιων λεμφογαγγλίων (Lnn. bifurcationes, eparteriales και mediastinales).σε περίπτωση αμφιβολίας, αυτά τα όργανα και λεμφογάγγλια πρέπει να τέμνονται και να εξετάζονται.γ) μακροσκοπική εξέταση του περικαρδίου και της καρδίας. σε περίπτωση αμφιβολίας, η καρδιά πρέπει να τέμνεται και να εξετάζεται.δ) μακροσκοπική εξέταση του διαφράγματος.ε) μακροσκοπική εξέταση του ήπατος και των λεμφογαγγλίων της πύλης του ήπατος και του παγκρέατος (Lnn portales). ψηλάφηση του ήπατος και των λεμφογαγγλίων του τομή της γαστρικής επιφάνειας του ήπατος με σκοπό την εξέταση των χοληφόρων οδών.στ) μακροσκοπική εξέταση του γαστρεντερικού σωλήνα, του μεσεντερίου και των στομαχικών και μεσεντερίων λεμφογαγγλίων (Lnn. gastrici, mesenterici, craniales και caudales).ζ) μακροσκοπική εξέταση και, αν είναι αναγκαίο, ψηλάφηση της σπλήνας.η) μακροσκοπική εξέταση των νεφρών. τομή, εάν είναι αναγκαίο, των νεφρών και των νεφρικών λεμφογαγγλίων (Lnn. renales).i) μακροσκοπική εξέταση του υπεζωκότος και του περιτοναίου.ι) μακροσκοπική εξέταση των γεννητικών οργάνων.ια) μακροσκοπική εξέταση του μαστού και των λεμφογαγγλίων τουιβ) μακροσκοπική εξέταση και ψηλάφηση της ομφαλικής χώρας και των αρθρώσεων των νεαρών ζώων. σε περίπτωση αμφιβολίας, η ομφαλική χώρα πρέπει να τέμνεται και οι αρθρώσεις να διανοίγονται Πρέπει να εξετάζεται το αρθρικό υγρό.III. ΚΑΤΟΙΚΙΔΙΑ ΜΟΝΟΠΛΑΑ. Πληροφορίες για την τροφική αλυσίδαΤο πρωτότυπο διαβατήριο που συνοδεύει το ζώο στη σφαγή ελέγχεται από τον επίσημο κτηνίατρο για να διαπιστωθεί εάν το ζώο πρόκειται να σφαγεί για κατανάλωση από τον άνθρωπο.Β. Επιθεώρηση μετά τη σφαγήΤα σφάγια και τα εντόσθια των μονόπλων υποβάλλονται στις ακόλουθες διαδικασίες επιθεώρησης μετά τη σφαγή:α) μακροσκοπική εξέταση της κεφαλής και, μετά την ελευθέρωση της γλώσσας, του λαιμού. ψηλάφηση και, εάν είναι αναγκαίο, τομή των υπογνάθιων, οπισθοφαρυγγικών και παρωτίδειων λεμφογαγγλίων (Lnn retropharyngiales, mandibulares και parotidei). η γλώσσα πρέπει να απελευθερώνεται κατά τρόπο που να επιτρέπει την λεπτομερή μακροσκοπική εξέταση του στόματος και των παρισθμίων και πρέπει και η ίδια να εξετάζεται μακροσκοπικά και να ψηλαφείται. οι αμυγδαλές πρέπει να αφαιρούνται.β) μακροσκοπική εξέταση των πνευμόνων, της τραχείας και του οισοφάγου. ψηλάφηση των πνευμόνων. ψηλάφηση και, εάν είναι αναγκαίο, τομή των βρογχικών και μεσοπνευμόνιων λεμφογαγγλίων (Lnn. bifurcationes, eparteriales και mediastinales). η τραχεία και οι κυριότερες βρογχικές διακλαδώσεις πρέπει να διανοίγονται κατά μήκος και οι πνεύμονες να τέμνονται στο τελευταίο τους τριτημόριο, καθέτως προς τον μεγάλο άξονά τους. εντούτοις, οι τομές αυτές δεν είναι απαραίτητες, όταν οι πνεύμονες δεν προορίζονται για κατανάλωση από τον άνθρωπο.γ) μακροσκοπική εξέταση του περικαρδίου και της καρδίας, η οποία τέμνεται κατά μήκος, ώστε να διανοίγονται οι κοιλίες και να τέμνεται το μεσοκοιλιακό διάφραγμα.δ) μακροσκοπική εξέταση του διαφράγματος.ε) μακροσκοπική εξέταση, ψηλάφηση και, εάν είναι αναγκαίο, τομή του ήπατος και των λεμφογαγγλίων της πύλης του ήπατος και του παγκρέατος (Lnn portales).στ) μακροσκοπική εξέταση του γαστρεντερικού σωλήνα, του μεσεντερίου και των στομαχικών και μεσεντερίων λεμφογαγγλίων (Lnn. gastrici, mesenterici, craniales και caudales). τομή, εάν είναι αναγκαίο, των στομαχικών και μεσεντερίων λεμφογαγγλίων.ζ) μακροσκοπική εξέταση και, αν είναι αναγκαίο, ψηλάφηση της σπλήνας.η) μακροσκοπική εξέταση και ψηλάφηση των νεφρών. τομή, εάν είναι αναγκαίο, των νεφρών και των νεφρικών λεμφογαγγλίων (Lnn. renales).i) μακροσκοπική εξέταση του υπεζωκότος και του περιτοναίου.ι) μακροσκοπική εξέταση των γεννητικών οργάνων των επιβητόρων ίππων και των φοράδων.ια) μακροσκοπική εξέταση του μαστού και των λεμφογαγγλίων του (Lnn. supramammarii) και, εάν είναι αναγκαίο, τομή των ύπερθεν του μαστού λεμφογαγγλίων.ιβ) μακροσκοπική εξέταση και ψηλάφηση της ομφαλικής χώρας και των αρθρώσεων των νεαρών ζώων. σε περίπτωση αμφιβολίας, η ομφαλική χώρα πρέπει να τέμνεται και οι αρθρώσεις να διανοίγονται.Πρέπει να εξετάζεται το αρθρικό υγρό.ιγ) πρέπει να εξετάζονται όλα τα γκρίζα ή λευκά άλογα για μελάνωση και μελανώματα, με εξέταση των μυών και των λεμφαδένων (Lnn. subrhomboidei) των ώμων κάτω από τον ωμοπλατιαίο χόνδρο, μετά τη χαλάρωση της πρόσφυσης του ενός ώμου. οι νεφροί πρέπει να αποκαλύπτονται και να εξετάζονται με τομή σε όλο το νεφρό.IV. ΚΑΤΟΙΚΙΔΙΟΙ ΧΟΙΡΟΙΑ. Επιθεωρήσεις πριν από τη σφαγή1. Η σφαγή παρτίδας χοίρων από μια εκμετάλλευση επιτρέπεται μόνο όταν:α) είτε οι προς σφαγή χοίροι έχουν υποβληθεί σε επιθεώρηση πριν από τη σφαγή στην εκμετάλλευση προέλευσης και συνοδεύονται από το υγειονομικό πιστοποιητικό που προβλέπεται στο Κεφάλαιο 3, ενότητα X, είτεβ) οι πληροφορίες για την τροφική αλυσίδα, που καλύπτουν τα ζητήματα που αναφέρονται στο τμήμα 1.2. οι πληροφορίες για την τροφική αλυσίδα σχετικά με τα στοιχεία που αναφέρονται στο Κεφάλαιο 1, ενότητα Ι.2.Α έχουν αποσταλεί στο φορέα εκμετάλλευσης του σφαγείου 24 έως 72 ώρες πριν από την άφιξη των χοίρων στο σφαγείο.Όταν ο υπεύθυνος επιχείρησης των τροφίμων αποφασίσει να δεχτεί την παρτίδα για σφαγή, πρέπει χωρίς καθυστέρηση και οπωσδήποτε 24 ώρες πριν από την άφιξη της παρτίδας, να δώσει αντίγραφο των πληροφοριών αυτών στον επίσημο κτηνίατρο.2. Η επιθεώρηση πριν από τη σφαγή στην εκμετάλλευση προέλευσης περιλαμβάνει:α) έλεγχο των μητρώων ή των εγγράφων της εκμετάλλευσης, συμπεριλαμβανομένων των πληροφοριών για την τροφική αλυσίδα όπως αναφέρεται στο κεφάλαιο 1, τμήμα Ι.2.Α.β) εξέταση για να κριθεί κατά πόσον οι χοίροι:i) πάσχουν από νόσο ή βρίσκονται σε κατάσταση που μπορεί να μεταδοθεί στον άνθρωπο ή στα ζώα μέσω του χειρισμού ή της κατανάλωσης του κρέατος, ή παρουσιάζουν ατομική ή συλλογική συμπεριφορά που υποδηλώνει την ενδεχόμενη παρουσία τέτοιου είδους νόσου.ii) παρουσιάζουν διαταραχή της γενικής συμπεριφοράς τους ή συμπτώματα νόσου που μπορούν να καταστήσουν το κρέας ακατάλληλο για κατανάλωση από τον άνθρωπο.iii) παρουσιάζουν ενδείξεις για την παρουσία χημικών καταλοίπων σε επίπεδα υψηλότερα από εκείνα που ορίζονται από την κοινοτική νομοθεσία ή καταλοίπων ουσιών που απαγορεύονται δυνάμει της κοινοτικής νομοθεσίας.Επίσης, πραγματοποιούνται τα εξής:α) τακτική λήψη δειγμάτων νερού και τροφής, με σκοπό να ελέγχεται η τήρηση των περιόδων αναμονής. και, όταν ενδείκνυται, δειγματοληψία ζώων.β) όπου ενδείκνυται, δοκιμασίες για την ανίχνευση ζωονοσογόνων παραγόντων.3. Οι επιθεωρήσεις πριν από τη σφαγή στην εκμετάλλευση πραγματοποιούνται από τον επίσημο κτηνίατρο ή από εγκεκριμένο κτηνίατρο που συμμετέχει στο δίκτυο επιδημιολογικής επιτήρησης, όπως προβλέπεται από το άρθρο 14 της οδηγίας 64/432/ΕΟΚ.οι χοίροι αποστέλλονται αμέσως για σφαγή και δεν αναμειγνύονται με άλλους χοίρους.4. Στην περίπτωση που πραγματοποιήθηκε επιθεώρηση πριν από τη σφαγή στην εκμετάλλευση, η επιθεώρηση πριν από τη σφαγή στο σφαγείο μπορεί να περιοριστεί σε αναγνώριση και έλεγχο για να διαπιστωθεί εάν τηρήθηκαν οι κανόνες ορθής μεταχείρισης των ζώων και εάν υπάρχουν δείγματα συνθηκών που θα μπορούσαν να επηρεάσουν αρνητικά την υγεία των ανθρώπων ή των ζώων.5. Στην περίπτωση που δεν έχει πραγματοποιηθεί επιθεώρηση πριν από τη σφαγή στην εκμετάλλευση, ο επίσημος κτηνίατρος πραγματοποιεί επιθεώρηση πριν από τη σφαγή όπως προβλέπεται στο τμήμα 1.2 του κεφαλαίου Ι.2.Β.6. Όταν η σφαγή των χοίρων δεν πραγματοποιείται εντός τριών ημερών από την έκδοση του υγειονομικού πιστοποιητικού που προβλέπεται στο σημείο 1 στοιχείο α), εφαρμόζονται οι ακόλουθοι κανόνες:α) εάν οι χοίροι δεν έχουν εγκαταλείψει την εκμετάλλευση προέλευσης, επαναλαμβάνεται η διαδικασία που ορίζεται στο σημείο 1 α)..β) εάν οι χοίροι βρίσκονται ήδη στο σφαγείο, η σφαγή μπορεί να επιτραπεί μετά από εκτίμηση του λόγου της καθυστέρησης, υπό τον όρο ότι οι χοίροι υποβάλλονται σε περαιτέρω πριν τη σφαγή επιθεώρηση.Β. Επιθεώρηση μετά τη σφαγή1. Σφάγια και εντόσθια χοίρων, εκτός των χοίρων πάχυνσης, η εκτροφή των οποίων έχει γίνει:α) υπό ελεγχόμενες συνθήκες στέγασης, σε ολοκληρωμένα συστήματα παραγωγής.β) με ροή πληροφοριών μεταξύ της εκμετάλλευσης προέλευσης και του σφαγείου που θεωρείται ικανοποιητική από την αρμόδια αρχή.υποβάλλονται στις διαδικασίες επιθεώρησης μετά τη σφαγή που ορίζεται στο σημείο 2.α) μακροσκοπική εξέταση της κεφαλής και του λαιμού. τομή και εξέταση των υπογνάθιων λεμφογαγγλίων (Lnn mandibulares). μακροσκοπική εξέταση του στόματος, των παρισθμίων και της γλώσσας.β) μακροσκοπική εξέταση των πνευμόνων, της τραχείας και του οισοφάγου. ψηλάφηση των πνευμόνων και των βρογχικών και μεσοπνευμόνιων λεμφογαγγλίων (Lnn. bifucationes, eparteriales and mediastinales). η τραχεία και οι κυριότερες βρογχικές διακλαδώσεις πρέπει να διανοίγονται κατά μήκος και οι πνεύμονες να τέμνονται στο τελευταίο τους τριτημόριο, καθέτως προς τον μεγάλο άξονά τους οι τομές αυτές δεν είναι απαραίτητες, όταν οι πνεύμονες αποκλείονται από την κατανάλωση από τον άνθρωπο.γ) μακροσκοπική εξέταση του περικαρδίου και της καρδίας, η οποία τέμνεται κατά μήκος, ώστε να διανοίγονται οι κοιλίες και να τέμνεται το μεσοκοιλιακό διάφραγμα.δ) μακροσκοπική εξέταση του διαφράγματος.ε) μακροσκοπική εξέταση του ήπατος και των λεμφογαγγλίων της πύλης του ήπατος και του παγκρέατος (Lnn portales). ψηλάφηση του ήπατος και των λεμφογαγγλίων τουστ) μακροσκοπική εξέταση του γαστρεντερικού σωλήνα, του μεσεντερίου, των στομαχικών και μεσεντερίων λεμφογαγγλίων (Lnn. gastrici, mesenterici, craniales και caudales). ψηλάφηση και, εάν είναι αναγκαίο, τομή των στομαχικών και μεσεντερίων λεμφογαγγλίωνζ) μακροσκοπική εξέταση και, αν είναι αναγκαίο, ψηλάφηση της σπλήνας.η) μακροσκοπική εξέταση των νεφρών. τομή, εάν είναι αναγκαίο, των νεφρών και των νεφρικών λεμφογαγγλίων (Lnn. renales).i) μακροσκοπική εξέταση του υπεζωκότος και του περιτοναίου.ι) μακροσκοπική εξέταση των γεννητικών οργάνων.ια) μακροσκοπική εξέταση του μαστού και των λεμφογαγγλίων του (Lnn. supramammarii). τομή των ύπερθεν του μαστού λεμφογαγγλίων των θηλυκών χοίρων.ιβ) μακροσκοπική εξέταση και ψηλάφηση της ομφαλικής χώρας και των αρθρώσεων των νεαρών ζώων. σε περίπτωση αμφιβολίας, η ομφαλική χώρα πρέπει να τέμνεται και οι αρθρώσεις να διανοίγονται.3. Οι χοίροι πάχυνσης που έχουν εκτραφεί υπό ελεγχόμενες συνθήκες στέγασης, σε ολοκληρωμένα συστήματα παραγωγής, με ροή πληροφοριών μεταξύ της εκμετάλλευσης και των σφαγείων που θεωρείται ικανοποιητική από την αρμόδια αρχή υποβάλλονται μόνο σε μακροσκοπική εξέταση. Η αρμόδια αρχή μπορεί όμως, με βάση επιδημιολογικά ή άλλα στοιχεία, να αποφασίσει ότι ορισμένες ή όλες οι διαδικασίες που αναφέρονται στο σημείο 2 πρέπει να εφαρμοστούν σ' αυτούς τους χοίρους πάχυνσης.V. ΠΟΥΛΕΡΙΚΑΑ. Επιθεώρηση πριν από τη σφαγή1. Η σφαγή σμήνους πουλερικών από μια εκμετάλλευση επιτρέπεται μόνο όταν:α) είτε τα προς σφαγή πτηνά έχουν υποβληθεί σε επιθεώρηση πριν από τη σφαγή στην εκμετάλλευση προέλευσης και συνοδεύονται από το υγειονομικό πιστοποιητικό που προβλέπεται στο τμήμα Χ του κεφαλαίου αυτού, είτεβ) οι πληροφορίες για την τροφική αλυσίδα σχετικά με τα στοιχεία που αναφέρονται στο τμήμα Ι.2.Α του κεφαλαίου 1, έχουν αποσταλεί στο φορέα εκμετάλλευσης του σφαγείου 24 έως 72 ώρες πριν από την άφιξη των πτηνών στο σφαγείο.Όταν ο υπεύθυνος της επιχείρησης αποφασίσει να δεχτεί τα πτηνά για σφαγή, πρέπει χωρίς καθυστέρηση και οπωσδήποτε τουλάχιστον 24 ώρες πριν από την άφιξη των πτηνών, να δώσει αντίγραφο των πληροφοριών αυτών στον επίσημο κτηνίατρο.2. Η επιθεώρηση πριν από τη σφαγή στην εκμετάλλευση προέλευσης περιλαμβάνει:α) έλεγχο των μητρώων ή των εγγράφων της εκμετάλλευσης, συμπεριλαμβανομένων των πληροφοριών για την τροφική αλυσίδα όπως προβλέπεται στο τμήμα Ι.2.Α του κεφαλαίου 1..β) εξέταση για να κριθεί κατά πόσον τα πτηνά:i) πάσχουν από νόσο ή βρίσκονται σε κατάσταση που μπορεί να μεταδοθεί στον άνθρωπο ή στα ζώα μέσω του χειρισμού ή της κατανάλωσης του κρέατος, ή παρουσιάζουν ατομική ή συλλογική συμπεριφορά που υποδηλώνει την ενδεχόμενη παρουσία τέτοιου είδους νόσου.ii) παρουσιάζουν διαταραχή της γενικής συμπεριφοράς τους ή συμπτώματα νόσου που μπορούν να καταστήσουν το κρέας ακατάλληλο για κατανάλωση από τον άνθρωπο.iii) παρουσιάζουν ενδείξεις για την παρουσία χημικών καταλοίπων σε επίπεδα υψηλότερα από εκείνα που ορίζονται από την κοινοτική νομοθεσία ή καταλοίπων ουσιών που απαγορεύονται βάσει της κοινοτικής νομοθεσίας.3. Τα ακόλουθα πραγματοποιούνται στην εκμετάλλευση προέλευσης.α) τακτική λήψη δειγμάτων νερού και τροφής, με σκοπό να ελέγχεται η τήρηση των περιόδων αναμονής. όταν ενδείκνυται, δειγματοληψία ζώων.β) όπου ενδείκνυται, δοκιμασίες για την ανίχνευση ζωονοσογόνων παραγόντων.4. Η επιθεώρηση πριν από τη σφαγή στην εκμετάλλευση πρέπει να πραγματοποιείται από τον επίσημο κτηνίατρο.5. Στην περίπτωση που πραγματοποιήθηκε επιθεώρηση πριν από τη σφαγή στην εκμετάλλευση, η επιθεώρηση πριν από τη σφαγή στο σφαγείο μπορεί να περιοριστεί σε αναγνώριση και έλεγχο για να διαπιστωθεί εάν τηρήθηκαν οι κανόνες ορθής μεταχείρισης των ζώων και εάν υπάρχουν δείγματα συνθηκών που θα μπορούσαν να επηρεάσουν αρνητικά την υγεία των ανθρώπων ή των ζώων. Η μαζική αυτή εξέταση μπορεί να πραγματοποιηθεί από επίσημο βοηθό.6. Στην περίπτωση που δεν πραγματοποιήθηκε επιθεώρηση πριν από τη σφαγή στην εκμετάλλευση, ο επίσημος κτηνίατρος διεξάγει εξέταση προκειμένου να διαπιστωθεί εάν τα πτηνά:α) πάσχουν από νόσο ή βρίσκονται σε κατάσταση που μπορεί να μεταδοθεί στον άνθρωπο ή στα ζώα, ή παρουσιάζουν ατομική ή συλλογική συμπεριφορά που υποδηλώνει την ενδεχόμενη παρουσία τέτοιου είδους νόσου.β) παρουσιάζουν διαταραχή της γενικής συμπεριφοράς τους ή συμπτώματα νόσου που μπορούν να καταστήσουν το κρέας ακατάλληλο για κατανάλωση από τον άνθρωπο.γ) παρουσιάζουν ενδείξεις για την παρουσία χημικών καταλοίπων σε επίπεδα υψηλότερα από εκείνα που ορίζονται από την κοινοτική νομοθεσία ή καταλοίπων ουσιών που απαγορεύονται βάσει της κοινοτικής νομοθεσίας.Εφόσον κρίνεται κατάλληλο, ο επίσημος κτηνίατρος πραγματοποιεί δοκιμές για ζωονοσογόνους παράγοντες.7. Όταν η σφαγή των πτηνών δεν πραγματοποιείται εντός τριών ημερών από την έκδοση του υγειονομικού πιστοποιητικού όπως ορίζεται στο τμήμα Χ του παρόντος κεφαλαίου, εφαρμόζονται οι ακόλουθοι κανόνες:α) εάν τα πτηνά δεν έχουν εγκαταλείψει την εκμετάλλευση προέλευσης, επαναλαμβάνεται η διαδικασία που ορίζεται στο σημείο 1 α).β) εάν τα πτηνά βρίσκονται ήδη στο σφαγείο, η σφαγή μπορεί να επιτραπεί μετά από εκτίμηση του λόγου της καθυστέρησης, υπό τον όρο ότι πραγματοποιείται νέα εξέταση των πτηνών.8. Εάν τα πτηνά παρουσιάζουν κλινικά συμπτώματα νόσου, απαγορεύεται η σφαγή τους για κατανάλωση από τον άνθρωπο. Ωστόσο, η θανάτωση των πτηνών αυτών στη γραμμή σφαγής επιτρέπεται στο τέλος της συνήθους διαδικασίας σφαγής, υπό τον όρο ότι λαμβάνονται προφυλάξεις για να αποφευχθεί ο κίνδυνος εξάπλωσης παθογόνων οργανισμών και για να καθαρίζονται και να απολυμαίνονται οι εγκαταστάσεις αμέσως μετά τη σφαγή.9. Στην περίπτωση πουλερικών που έχουν εκτραφεί για την παραγωγή φουά-γκρα και πουλερικών που εκσπλαχνίσθηκαν με καθυστέρηση από την εκμετάλλευση παραγωγής, η επιθεώρηση πριν από τη σφαγή πραγματοποιείται σύμφωνα με τα σημεία 2 και 3.Β. Επιθεώρηση μετά τη σφαγήΌλα τα πτηνά υποβάλλονται σε επιθεώρηση μετά τη σφαγή. Στο πλαίσιο της επιθεώρησης μετά τη σφαγή, ο επίσημος κτηνίατρος:α) να επιθεωρεί τα σπλάχνα και τις σωματικές κοιλότητες αντιπροσωπευτικού αριθμού πτηνών από κάθε παρτίδα πτηνών από τον ίδιο τόπο προέλευσηςβ) υποβάλλει σε λεπτομερή εξέταση τυχαίο δείγμα τμημάτων πτηνών ή ολόκληρων πτηνών που έχουν χαρακτηριστεί ακατάλληλα για κατανάλωση από τον άνθρωπο κατόπιν της μετά τη σφαγή υγειονομικής επιθεώρησης.γ) διενεργεί τις περαιτέρω εξετάσεις που κρίνονται αναγκαίες, όταν υπάρχουν βάσιμες υπόνοιες ότι το κρέας των εν λόγω πτηνών θα μπορούσε να είναι ακατάλληλο για κατανάλωση από τον άνθρωπο.δ) στην περίπτωση πουλερικών που έχουν εκτραφεί για την παραγωγή φουά-γκρα και πουλερικών που εκσπλαχνίσθηκαν με καθυστέρηση, που έχουν ληφθεί από την εκμετάλλευση παραγωγής, ελέγχει το υγειονομικό πιστοποιητικό όπως ορίζεται στο σημείο Γ που συνοδεύει τα σφάγια.Γ. Υπόδειγμα υγειονομικού πιστοποιητικούΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟγια πουλερικά που προορίζονται για την παραγωγή φουά-γκρα και πουλερικά που εκσπλαχνίσθηκαν με καθυστέρηση, που έχουν ληφθεί από την εκμετάλλευση παραγωγής και τα οποία έχουν υποστεί αναισθητοποίηση, αφαίμαξη και αποπτέρωση στην εκμετάλλευση και μεταφέρονται σε εργαστήριο τεμαχισμού εξοπλισμένο με ιδιαίτερη αίθουσα εκσπλαχνισμούΑρμόδια υπηρεσία:................................................................ Αριθ.:1. Ταυτοποίηση των μη εκσπλαχνισμένων σφαγίωνΕίδος:Αριθμός:2. Προέλευση των μη εκσπλαχνισμένων σφαγίωνΔιεύθυνση της εκμετάλλευσης:3. Προορισμός των μη εκσπλαχνισμένων σφαγίωνΤα μη εκσπλαχνισμένα σφάγια θα μεταφερθούν στο ακόλουθο εργαστήριο τεμαχισμού:4. ΔήλωσηΟ υπογεγραμμένος επίσημος κτηνίατρος δηλώνω ότι:- τα μη εκσπλαχνισμένα σφάγια που περιγράφονται ανωτέρω προέρχονται από πτηνά που εξετάστηκαν πριν από τη σφαγή στην προαναφερόμενη εκμετάλλευση στις .......... (ώρα) στις ........... (ημερομηνία) και κρίθηκαν υγιή.- τα μητρώα και τα έγγραφα σχετικά με τα ζώα αυτά ήταν σύμφωνα με τις απαιτήσεις της νομοθεσίας και δεν απαγορεύουν τη σφαγή των πτηνών.............................................................., στις ..........................................................(Τόπος) (Ημερομηνία)Σφραγίδα..................................................(Υπογραφή του επίσημου κτηνιάτρου)VI. ΕΚΤΡΕΦΟΜΕΝΑ ΛΑΓΟΜΟΡΦΑΕφαρμόζονται οι απαιτήσεις που ισχύουν για τα πουλερικά.VII. ΕΚΤΡΕΦΟΜΕΝΑ ΘΗΡΑΜΑΤΑΑ. Επιθεώρηση πριν από τη σφαγή1. Η επιθεώρηση πριν από τη σφαγή είναι δυνατόν να διενεργείται στην εκμετάλλευση προέλευσης. πρέπει να διενεργείται από τον επίσημο κτηνίατρο ή από τον εγκεκριμένο κτηνίατρο. Η επιθεώρηση πριν από τη σφαγή στην εκμετάλλευση περιλαμβάνει έλεγχο των μητρώων και εγγράφων της εκμετάλλευσης, συμπεριλαμβανομένων των πληροφοριών για την τροφική αλυσίδα όπως προβλέπεται στο τμήμα 1.2. Α του κεφαλαίου 1, τακτική δειγματοληψία νερού και τροφής και, όταν ενδείκνυται, δοκιμές για ζωονοσογόνους παράγοντες. Όταν η επιθεώρηση πριν από τη σφαγή έχει πραγματοποιηθεί στην εκμετάλλευση, η επιθεώρηση πριν από τη σφαγή στο σφαγείο μπορεί να περιορίζεται στη εξέταση για τραυματισμούς που οφείλονται στη μεταφορά και στον έλεγχο της αναγνωριστικής σήμανσης των ζώων.2. Τα ζώντα ζώα που εξετάστηκαν στην εκμετάλλευση πρέπει να συνοδεύονται από πιστοποιητικό συντεταγμένο σύμφωνα με το υπόδειγμα που ορίζεται στο τμήμα Χ του κεφαλαίου 3, το οποίο να αναφέρει ότι τα ζώα εξετάστηκαν στην εκμετάλλευση και κρίθηκαν υγιή.Β. Επιθεώρηση μετά τη σφαγή1. Η επιθεώρηση μετά τη σφαγή περιλαμβάνει ψηλάφηση και, όταν κριθεί αναγκαίο, διάνοιξη τομής στα μέρη εκείνα του ζώου που έχουν υποστεί κάποια αλλοίωση ή θεωρούνται ύποπτα για οποιονδήποτε άλλο λόγο.2. Οι διαδικασίες επιθεώρησης μετά τη σφαγή που προβλέπονται στο τμήμα 1.Β για τα βοοειδή και τα πρόβατα στο τμήμα IV.B για κατοικίδιους χοίρους και στο τμήμα V.B για τα πουλερικά εφαρμόζονται στα αντίστοιχα είδη των εκτρεφόμενων θηραμάτων.3. Εάν η σφαγή των ζώων έχει πραγματοποιηθεί στην εκμετάλλευση, ο επίσημος κτηνίατρος ελέγχει το πιστοποιητικό που εκδόθηκε και φέρει την υπογραφή του επίσημου κτηνιάτρου ή του εγκεκριμένου κτηνιάτρου με το οποίο βεβαιώνεται το ευνοϊκό αποτέλεσμα της επιθεώρησης πριν από τη σφαγή, τη σωστή σφαγή και αφαίμαξη και το χρόνο της σφαγής.VIII. ΑΓΡΙΑ ΘΗΡΑΜΑΤΑΑ. Επιθεώρηση μετά τη σφαγή1. Τα άγρια θηράματα επιθεωρούνται το συντομότερο δυνατόν μετά την εισαγωγή τους στην εγκατάσταση χειρισμού θηραμάτων.2. Ο επίσημος κτηνίατρος ελέγχει εάν τα άγρια θηράματα συνοδεύονται από δήλωση του εκπαιδευμένου ατόμου, όπως ορίζεται στο παράρτημα Ευρωπαϊκή Επιτροπή, κεφάλαιο ΙΙ σημείο 4α) του κανονισμού (ΕΚ) .../... [σχετικά με τον καθορισμό των ειδικών κανόνων υγιεινής για τα τρόφιμα ζωικής προέλευσης]. Όταν το θήραμα συνοδεύεται από τη δήλωση αυτή, λαμβάνει τη δήλωση αυτή υπόψη του κατά την πραγματοποίηση της επιθεώρησης μετά τη σφαγή.3. Κατά τη διάρκεια της επιθεώρησης μετά τη σφαγή, ο επίσημος κτηνίατρος διενεργεί:α) μακροσκοπική εξέταση του σφαγίου, των κοιλοτήτων και ενδεχομένως των οργάνων του με στόχο:i) την ανίχνευση τυχόν ανωμαλιών που δεν προκλήθηκαν από τη διαδικασία της θήρας. για το σκοπό αυτό, η διάγνωση μπορεί να βασιστεί σε κάθε πληροφορία που παρέχει ο κυνηγός σχετικά με τη συμπεριφορά του ζώου πριν τη θανάτωσή του.ii) την επιβεβαίωση ότι ο θάνατος του ζώου δεν προκλήθηκε από άλλες αιτίες πλην της θήρας.ωστόσο, εάν δεν μπορεί να γίνει εκτίμηση των ζητημάτων που αναφέρονται στα i) και ii) με βάση μόνο τη μακροσκοπική εξέταση, πρέπει να διενεργείται διεξοδικότερη επιθεώρηση σε εργαστήριο.β) εξέταση για τη διαπίστωση οργανοληπτικών ανωμαλιών.γ) ψηλάφηση των οργάνων, εάν χρειάζεται.δ) δειγματοληπτική ανάλυση καταλοίπων, συμπεριλαμβανομένων των περιβαλλοντικών ρύπων, όταν έχει σοβαρές υπόνοιες για την παρουσία καταλοίπων ή προσμείξεων. όταν διενεργείται διεξοδικότερη επιθεώρηση βάσει των υπονοιών αυτών, ο κτηνίατρος πρέπει να περιμένει την ολοκλήρωση αυτής της επιθεώρησης, πριν προβεί σε αξιολόγηση όλων των θηραμάτων που θανατώθηκαν κατά τη διάρκεια ενός συγκεκριμένου κυνηγίου ή ορισμένων από αυτά, για τα οποία υπάρχουν υπόνοιες ότι παρουσιάζουν τις ίδιες ανωμαλίες.ε) εξέταση για την αναζήτηση χαρακτηριστικών που υποδηλώνουν ότι το κρέας παρουσιάζει κίνδυνο για την υγεία, στα οποία περιλαμβάνονται:i) μη φυσιολογική συμπεριφορά ή διαταραχή της γενικής κατάστασης του ζώντος θηράματος, όπως αναφέρει ο κυνηγόςii) γενικευμένη παρουσία όγκων ή αποστημάτων που πλήττουν διάφορα εσωτερικά όργανα ή μυςiii) αρθρίτιδα, ορχίτιδα, παθολογικές αλλοιώσεις του ήπατος ή της σπλήνας, φλεγμονή των εντέρων ή της ομφαλικής χώρας.iv) παρουσία ξένων σωμάτων, που δεν προέκυψαν από τη διαδικασία της θήρας, στις κοιλότητες του σώματος, στο στομάχι και τα έντερα ή στα ούρα, εφόσον έχει αλλοιωθεί το χρώμα του υπεζωκότος ή του περιτοναίουv) παρουσία παρασίτων.vi) σχηματισμός σημαντικής ποσότητας αερίων στο γαστρεντερικό σωλήνα με ταυτόχρονη αλλοίωση του χρωματισμού των εσωτερικών οργάνωνvii) σημαντικές ανωμαλίες ως προς το χρώμα, την σύσταση ή την οσμή του μυϊκού ιστού ή των οργάνωνviii) παλαιά ανοικτά κατάγματαix) απίσχνανση ή/και γενικό ή εντοπισμένο οίδημαx) πρόσφατες συμφύσεις στον υπεζωκότα ή το περιτόναιοxi) άλλες εμφανείς εκτεταμένες μεταβολές, όπως σήψη.4. Εάν το απαιτήσει ο επίσημος κτηνίατρος, πρέπει να πραγματοποιείται κατά μήκος τομή της σπονδυλικής στήλης και της κεφαλής.5. Στην περίπτωση μικρών άγριων θηραμάτων που δεν υποβλήθηκαν σε εκσπλαχνισμό αμέσως μετά τη θανάτωσή τους, ο επίσημος κτηνίατρος διενεργεί επιθεώρηση μετά τη σφαγή σε αντιπροσωπευτικό δείγμα ζώων ίδιας προέλευσης. Εάν η επιθεώρηση μετά τη σφαγή αποκαλύψει μεταδοτική στον άνθρωπο νόσο ή τις ανωμαλίες που αναφέρονται στο σημείο 3, ο κτηνίατρος διενεργεί περισσότερους ελέγχους σε ολόκληρη την παρτίδα, για να αποφασίσει εάν πρέπει να χαρακτηριστεί ακατάλληλη για κατανάλωση από τον άνθρωπο ή εάν πρέπει κάθε σφάγιο να επιθεωρηθεί χωριστά.6. Σε περίπτωση αμφιβολίας, ο επίσημος κτηνίατρος μπορεί να πραγματοποιήσει τις περαιτέρω τομές και επιθεωρήσεις των σχετικών μερών των ζώων, οι οποίες είναι αναγκαίες για να προβεί σε τελική διάγνωση.Β. Αποφάσεις ύστερα από τους ελέγχουςΕκτός από τις αποφάσεις που αφορούν το κρέας που προβλέπονται στο τμήμα ΙΙ.Ε του κεφαλαίου 1, το κρέας το οποίο κατά τη διάρκεια της επιθεώρησης μετά τη σφαγή παρουσιάζει χαρακτηριστικά όπως αυτά που παρατίθενται στο σημείο Α του τμήματος αυτού, πρέπει να χαρακτηρίζεται ακατάλληλο για κατανάλωση από τον άνθρωπο.IX. ΣΥΓΚΕΚΡΙΜΕΝΟΙ ΚΙΝΔΥΝΟΙΑ. Μεταδοτικές σπογγώδεις εγκεφαλοπάθειες1.  Οι επίσημοι έλεγχοι που πραγματοποιούνται σε σχέση με τις ΜΣΕ πρέπει να λάβουν υπόψη την απαίτηση του κανονισμού (ΕΚ) αριθ. 999/2001 και τη λοιπή σχετική κοινοτική νομοθεσία.Β. Κυστικέρκωση1. Οι διαδικασίες της επιθεώρησης μετά τη σφαγή που καθορίζονται στα τμήματα Ι και IV του κεφαλαίου 3 αποτελούν τις ελάχιστες απαιτήσεις για την εξέταση για κυστικέρκωση στα βοοειδή ηλικίας μεγαλύτερης των 6 εβδομάδων και στους χοίρους. Επιπλέον, είναι δυνατόν να χρησιμοποιηθούν ειδικές ορολογικές δοκιμές. Στην περίπτωση των βοοειδών ηλικίας άνω των 6 εβδομάδων, η τομή των μασητήρων κατά την επιθεώρηση μετά τη σφαγή δεν είναι υποχρεωτική όταν έχει γίνει ειδική ορολογική δοκιμή ή όταν τα βοοειδή ηλικίας μεγαλύτερης των 6 εβδομάδων έχουν εκτραφεί σε εκμετάλλευση με επίσημη πιστοποίηση για την απουσία κυστικέρκωσης.2. Το κρέας που έχει μολυνθεί από κυστίκερκο χαρακτηρίζεται ακατάλληλο για κατανάλωση από τον άνθρωπο. Ωστόσο, όταν δεν υπάρχει γενική μόλυνση του ζώου από κυστίκερκο, τα τμήματα που δεν έχουν μολυνθεί είναι δυνατόν να χαρακτηριστούν κατάλληλα για κατανάλωση από τον άνθρωπο αφού υποβληθούν σε επεξεργασία με ψύξη.Γ. Τριχινίαση1. Τα σφάγια χοίρων (κατοικίδιων, εκτρεφόμενων θηραμάτων και άγριων θηραμάτων), μονόπλων και άλλων ειδών που είναι πιθανόν να έχουν προσβληθεί από τριχινίαση υποβάλλονται στην αντίστοιχη εξέταση, εκτός εάν τα ζώα έχουν εκτραφεί σε εκμετάλλευση με επίσημη πιστοποίηση για απουσία τριχινίασης ή εάν έχουν υποβληθεί σε επεξεργασία με ψύξη.2. Το κρέας από ζώα που έχουν μολυνθεί από τριχίνες χαρακτηρίζεται ακατάλληλο για κατανάλωση από τον άνθρωπο.Δ. Μάλις1. Όταν χρειάζεται, τα μόνοπλα εξετάζονται για μάλι. Η εξέταση για την μάλι των μονόπλων περιλαμβάνει προσεκτική εξέταση των βλεννογόνων υμένων από την τραχεία, το λάρυγγα, τις ρινικές κοιλότητες και τα ιγμόρεια και τις διακλαδώσεις τους, μετά από διάνοιξη της κεφαλής με κάθετη τομή στο μέσο και εκτομή του ρινικού διαφράγματος.2. Το κρέας αλόγων τα οποία διαπιστώνεται ότι έχουν προσβληθεί από μάλι χαρακτηρίζονται ακατάλληλα για κατανάλωση από τον άνθρωπο.Ε. Φυματίωση1. Τα ζώα τα οποία παρουσίασαν θετική ή αμφίβολη αντίδραση στη φυματίνη σφάζονται χωριστά από τα άλλα ζώα, αφού ληφθούν προφυλάξεις ώστε να αποφευχθεί ο κίνδυνος μόλυνσης των άλλων σφαγίων, της γραμμής σφαγής και του προσωπικού που παρευρίσκεται στο σφαγείο.2. Το κρέας των ζώων τα οποία παρουσίασαν θετική ή αμφίβολη αντίδραση στη φυματίνη και των οποίων η επιθεώρηση μετά τη σφαγή απεκάλυψε φυματιώδεις αλλοιώσεις εντοπισμένες σε ορισμένα όργανα ή περιοχές του σφαγίου, χαρακτηρίζεται ακατάλληλο για κατανάλωση από τον άνθρωπο. Εάν εκκρεμεί γνωμοδότηση της Ευρωπαϊκής Αρχής για την Ασφάλεια των Τροφίμων, το κρέας των ζώων τα οποία παρουσίασαν θετική ή αμφίβολη αντίδραση στη φυματίνη και των οποίων η επιθεώρηση μετά τη σφαγή απεκάλυψε φυματιώδεις αλλοιώσεις εντοπισμένες σε λεμφογάγγλιο (-α) ενός οργάνου ή σε μέρος του σφαγίου, χαρακτηρίζεται ακατάλληλο για κατανάλωση από τον άνθρωπο ή υποβάλλεται σε επεξεργασία με ψύξη.Στ. Βρουκέλλωση1. Τα ζώα τα οποία παρουσίασαν θετική ή αμφίβολη αντίδραση σε δοκιμή για βρουκέλλωση σφάζονται χωριστά από τα άλλα ζώα, αφού ληφθούν προφυλάξεις για να αποφευχθεί ο κίνδυνος μόλυνσης των άλλων σφαγίων, της γραμμής σφαγής και του προσωπικού που παρευρίσκεται στο σφαγείο.2. Το κρέας των ζώων τα οποία παρουσίασαν θετική ή αμφίβολη αντίδραση σε δοκιμή για βρουκέλλωση, η οποία επιβεβαιώνεται από αλλοιώσεις που δηλώνουν μόλυνση, χαρακτηρίζεται ακατάλληλο για κατανάλωση από τον άνθρωπο. Ακόμη και αν δεν διαπιστώνεται καμία τέτοιου είδους αλλοίωση, οι μαστοί, η ουρογεννητική οδός και το αίμα πρέπει, παρ' όλ' αυτά, να χαρακτηρίζονται ακατάλληλα για κατανάλωση από τον άνθρωπο.Ζ. Λεπτομερείς απαιτήσειςΤα ακόλουθα καθορίζονται σύμφωνα με τη διαδικασία που αναφέρεται στο άρθρο 19 παράγραφος 2 και ύστερα από γνωμοδότηση της Ευρωπαϊκής Αρχής για την Ασφάλεια των Τροφίμων:α) η επεξεργασία με ψύξη που πρέπει να εφαρμόζεται στο κρέας σε περίπτωση κυστικέρκωσης και τριχινίασης, και η θερμική επεξεργασία που πρέπει να εφαρμόζεται στο κρέας σε περίπτωση φυματίωσης.β) οι συνθήκες υπό τις οποίες μπορεί να δοθεί στις εκμεταλλεύσεις επίσημη πιστοποίηση απαλλαγής από κυστίκερκο, τριχίνες ή μάλι.γ) όταν χρειάζεται, οι μέθοδοι που πρέπει να εφαρμόζονται κατά την εξέταση για τις παθήσεις που αναφέρονται στην ενότητα αυτή, συμπεριλαμβανομένων των ορολογικών δοκιμών για την εξέταση για κυστικέρκωση και των πιθανών διαδικασιών για την εξέταση για τριχινίαση.X. ΥΠΟΔΕΙΓΜΑ ΥΓΕΙΟΝΟΜΙΚΟΥ ΠΙΣΤΟΠΟΙΗΤΙΚΟΥΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟγια ζώα που μεταφέρονται από την εκμετάλλευση στο σφαγείοΑρμόδια υπηρεσία:.............................................................. Αριθ.:1. Ταυτοποίηση των ζώωνΕίδος:Αριθμός ζώων:Σήμανση ταυτοποίησης:2. Προέλευση των ζώωνΔιεύθυνση της εκμετάλλευσης προέλευσης:Αναγνώριση της εκμετάλλευσης*:3. Προορισμός των ζώωνΤα ζώα θα μεταφερθούν στο εξής σφαγείο:με τα ακόλουθα μεταφορικά μέσα:4. Άλλες σχετικές πληροφορίες5. ΔήλωσηΟ υπογεγραμμένος δηλώνω ότι:- τα μη εκσπλαχνισμένα σφάγια που περιγράφονται ανωτέρω εξετάστηκαν πριν από τη σφαγή στην προαναφερόμενη εκμετάλλευση στις .......... (ώρα) στις ........... (ημερομηνία) και κρίθηκαν υγιή,- τα μητρώα και τα έγγραφα σχετικά με τα ζώα αυτά ήταν σύμφωνα με τις απαιτήσεις της νομοθεσίας και δεν απαγορεύουν τη σφαγή των ζώων.............................................................., στις ................................................................(Τόπος) (Ημερομηνία)Σφραγίδα..................................................(Υπογραφή κτηνιάτρου)* προαιρετικόΠΑΡΑΡΤΗΜΑ ΙIΖΩΝΤΑ ΔΙΘΥΡΑ ΜΑΛΑΚΙΑΙ. ΕΠΙΣΗΜΟΙ ΕΛΕΓΧΟΙ ΣΤΙΣ ΠΕΡΙΟΧΕΣ ΠΑΡΑΓΩΓΗΣ1. Η αρμόδια αρχή πρέπει να καθορίζει τη γεωγραφική θέση και τα όρια των περιοχών παραγωγής δίθυρων μαλακίων. Οι περιοχές παραγωγής από τις οποίες επιτρέπεται η συλλογή δίθυρων μαλακίων πρέπει να κατατάσσονται από την αρμόδια αρχή σε τρεις κατηγορίες ανάλογα με το επίπεδο της περιττωματικής μόλυνσης, ως εξής:α) Περιοχές κατηγορίας Α: περιοχές από τις οποίες μπορούν να συλλέγονται ζώντα δίθυρα μαλάκια για άμεση κατανάλωση από τον άνθρωπο. Τα ζώντα δίθυρα μαλάκια που προέρχονται από τις περιοχές αυτές πρέπει να ανταποκρίνονται στις υγειονομικές προδιαγραφές για τα ζώντα δίθυρα μαλάκια που αναφέρονται στο τμήμα VII του κεφαλαίου V του παραρτήματος ΙΙ του κανονισμού (ΕΚ) .../... [σχετικά με τον καθορισμό των ειδικών κανόνων υγιεινής για τα τρόφιμα ζωικής προέλευσης].β) Περιοχές κατηγορίας Β: περιοχές από τις οποίες επιτρέπεται η συλλογή ζώντων δίθυρων μαλακίων, αλλά η διάθεσή τους στην αγορά για κατανάλωση από τον άνθρωπο επιτρέπεται μόνο μετά από επεξεργασία σε κέντρο καθαρισμού ή μετά από μετεγκατάσταση ώστε να καλύπτονται οι υγειονομικές προδιαγραφές που αναφέρονται στο σημείο (α). Τα ζώντα δίθυρα μαλάκια από τις περιοχές αυτές δεν πρέπει να υπερβαίνουν, κατά τη δοκιμή MPN (NPP) 5 σωληναρίων και 3 αραιώσεων, τα όρια των 6000 κολοβακτηριδίων κοπράνων ανά 100 g σάρκας ή 4600 Ε.coli ανά 100 g σάρκας σε 90 % των δειγμάτων.γ) Περιοχές κατηγορίας Γ: περιοχές από τις οποίες επιτρέπεται η συλλογή ζώντων δίθυρων μαλακίων, αλλά η διάθεσή τους στην αγορά για κατανάλωση από τον άνθρωπο επιτρέπεται μόνο μετά από μετεγκατάσταση επί μακρό χρονικό διάστημα (τουλάχιστον δύο μηνών), σε συνδυασμό ή όχι με καθαρισμό για μια περίοδο η οποία καθορίζεται σύμφωνα με τη διαδικασία που αναφέρεται στο άρθρο 19 παράγραφος 2, ώστε να καλύπτονται οι υγειονομικές προδιαγραφές που αναφέρονται στο σημείο (α). Τα ζώντα δίθυρα μαλάκια από τις περιοχές αυτές δεν πρέπει να υπερβαίνουν, στη δοκιμή MPN (NPP) των 5 σωληναρίων και 3 αραιώσεων, τα όρια των 60 000 κολοβακτηριδίων κοπράνων ανά 100 g σάρκας.2. Η αρμόδια αρχή, για να μπορέσει να κατατάξει τις περιοχές παραγωγής και να καθορίσει το επίπεδο περιττωματικής μόλυνσης μιας περιοχής, πρέπει:α) να προβαίνει σε απογραφή των πηγών ρύπανσης με προέλευση τον άνθρωπο ή τα ζώα, οι οποίες ενδέχεται να αποτελέσουν πηγή μόλυνσης της περιοχής παραγωγής.β) να εξετάζει τις ποσότητες οργανικών ρύπων που απελευθερώνονται κατά τις διάφορες περιόδους του έτους, ανάλογα με τις εποχικές διακυμάνσεις του ανθρώπινου και ζωικού πληθυσμού στη λεκάνη απορροής, τα στοιχεία για τις βροχοπτώσεις, την επεξεργασία των λυμάτων.γ) να προσδιορίζει τα χαρακτηριστικά της κυκλοφορίας των ρύπων, με βάση τα ρεύματα, τη βαθυμετρία και τον παλιρροϊκό κύκλο στην περιοχή παραγωγής.δ) να καταρτίζει πρόγραμμα δειγματοληψιών δίθυρων μαλακίων στην περιοχή παραγωγής, το οποίο να βασίζεται στην εξέταση επιβεβαιωμένων δεδομένων και να προβλέπει αριθμό δειγμάτων, γεωγραφική κατανομή των σημείων δειγματοληψίας και συχνότητα δειγματοληψίας που πρέπει να εξασφαλίζουν τα πλέον αντιπροσωπευτικά δυνατά αποτελέσματα της ανάλυσης για την εξεταζόμενη περιοχή.3. Οι περιοχές παραγωγής και μετεγκατάστασης που έχουν κατηγοριοποιηθεί πρέπει να παρακολουθούνται κατά περιόδους ώστε:α) να αποτρέπεται οποιαδήποτε κατάχρηση όσον αφορά την καταγωγή, την προέλευση και τον προορισμό των ζώντων δίθυρων μαλακίων.β) να ελέγχεται η μικροβιολογική ποιότητα των ζώντων δίθυρων μαλακίων σε σχέση με τις περιοχές παραγωγής και μετεγκατάστασης.γ) να ελέγχεται η παρουσία τοξινοπαραγωγού πλαγκτού στο νερό παραγωγής και μετεγκατάστασης και βιοτοξινών στα ζώντα δίθυρα μαλάκια.δ) να ελέγχεται η παρουσία χημικών προσμείξεων στα ζώντα δίθυρα μαλάκια.4. Για την εφαρμογή του σημείου 3 στοιχεία β), γ) και δ), πρέπει να καταρτίζονται σχέδια δειγματοληψίας για τη διενέργεια των εν λόγω ελέγχων σε τακτά χρονικά διαστήματα ή κατά περίπτωση, εάν η συλλογή δεν πραγματοποιείται τακτικά. Η γεωγραφική κατανομή των σημείων δειγματοληψίας και η συχνότητα της δειγματοληψίας πρέπει να εξασφαλίζει ότι τα αποτελέσματα της ανάλυσης είναι όσο το δυνατόν περισσότερο αντιπροσωπευτικά για την εξεταζόμενη περιοχή.α) Στο σχέδιο δειγματοληψίας για τον έλεγχο της μικροβιολογικής ποιότητας των ζώντων δίθυρων μαλακίων πρέπει να λαμβάνονται ιδιαιτέρως υπόψη:i) η πιθανή διακύμανση στην περιττωματική μόλυνση.ii) οι παράμετροι που αναφέρονται στο σημείο 2.β) Στο σχέδιο δειγματοληψίας για τον έλεγχο της παρουσίας τοξινοπαραγωγού πλαγκτού στο νερό παραγωγής και μετεγκατάστασης και βιοτοξινών στα ζώντα δίθυρα μαλάκια πρέπει να λαμβάνονται ιδιαιτέρως υπόψη οι πιθανές διακυμάνσεις στην παρουσία πλαγκτού που περιέχει θαλάσσιες βιοτοξίνες.Η δειγματοληψία πρέπει να διενεργείται ως εξής:i) παρακολούθηση πλαγκτού: περιοδική δειγματοληψία για την ανίχνευση μεταβολών στη σύνθεση και στη γεωγραφική κατανομή του πλαγκτού που περιέχει τοξίνες. αποτελέσματα που υποδηλώνουν σώρευση τοξινών στη σάρκα των μαλακίων πρέπει να ακολουθούνται από εντατική δειγματοληψία, από αύξηση του αριθμού των σημείων δειγματοληψίας και των δειγμάτων που λαμβάνονται στα ύδατα εκτροφής και αλιείας. καιii) περιοδικές δοκιμές τοξικότητας στα πλέον ευαίσθητα στη μόλυνση μαλάκια της προσβεβλημένης περιοχής. οι εναρμονισμένες μέθοδοι δοκιμών για θαλάσσιες βιοτοξίνες ορίζονται σύμφωνα με τη διαδικασία που αναφέρεται στο άρθρο 19 παράγραφος 2.γ) Η συχνότητα δειγματοληψίας για την ανάλυση τοξινών στα μαλάκια πρέπει να είναι κατά γενικό κανόνα εβδομαδιαία κατά τη διάρκεια των χρονικών περιόδων στις οποίες επιτρέπεται η συλλογή. Η συχνότητα αυτή μπορεί να μειωθεί σε συγκεκριμένες περιοχές ή για συγκεκριμένα είδη μαλακίων αν η εκτίμηση κινδύνου για τις τοξίνες ή στις οποίες η εμφάνιση φυτοπλαγκτού υποδηλώνει πολύ μικρό κίνδυνο τοξικών επεισοδίων. Πρέπει να αυξηθεί όταν η εκτίμηση αυτή υποδηλώνει ότι η εβδομαδιαία δειγματοληψία δεν είναι επαρκής. Η εκτίμηση κινδύνου πρέπει κατά περιόδους να επανεξετάζεται για να αξιολογείται ο κίνδυνος εμφάνισης τοξινών στα μαλάκια των περιοχών αυτών.δ) Όταν υπάρχουν διαθέσιμα στοιχεία σχετικά με τα ποσοστά σώρευσης τοξινών για μια ομάδα ειδών που αναπτύσσονται στην ίδια περιοχή, το είδος με το υψηλότερο ποσοστό μπορεί να χρησιμοποιηθεί ως είδος-δείκτης έτσι ώστε να επιτραπεί η εκμετάλλευση όλων των ειδών της ομάδας εάν τα επίπεδα τοξινών στο είδος-δείκτη είναι κάτω από τα κανονιστικά όρια. Όταν τα επίπεδα τοξινών στο είδος-δείκτη είναι πάνω από τα κανονιστικά όρια, η συλλογή των άλλων ειδών επιτρέπεται μόνο εάν περαιτέρω αναλύσεις στα άλλα είδη αποδείξουν ότι τα επίπεδα τοξινών είναι κάτω από τα όρια.ε) Όσον αφορά την παρακολούθηση του πλαγκτού, τα δείγματα πρέπει να είναι αντιπροσωπευτικά της στήλης νερού και παρέχουν πληροφορίες σχετικά με την παρουσία τοξικών ειδών, καθώς και με τις τάσεις του πληθυσμού. Εάν διαπιστωθούν οποιεσδήποτε αλλαγές στους τοξικούς πληθυσμούς που είναι πιθανόν να οδηγήσουν σε σώρευση τοξινών, η συχνότητα δειγματοληψίας των μαλακίων πρέπει να αυξηθεί ή να κλείσουν προληπτικά οι περιοχές έως ότου ανακοινωθούν τα αποτελέσματα των τοξικών αναλύσεων.στ) Με το σχέδιο δειγματοληψίας για τον έλεγχο της παρουσίας χημικών προσμείξεων πρέπει να επιτρέπει την ανίχνευση της υπέρβαση. των επιπέδων που αναφέρονται στον κανονισμό (ΕΚ) 466/2001 [16].[16]  ΕΕ L 77, 16.3.2001, σ. 1.5. Εάν τα αποτελέσματα της δειγματοληψίας δείξουν ότι δεν τηρούνται οι υγειονομικές προδιαγραφές για τα μαλάκια, ή ότι για κάποιον άλλο λόγο υπάρχει κίνδυνος για την ανθρώπινη υγεία, πρέπει να απαγορευτεί η συλλογή ζώντων δίθυρων μαλακίων από τη συγκεκριμένη περιοχή παραγωγής.Από τις περιοχές αυτές μπορεί να επιτραπεί ξανά η συλλογή μόνο όταν υπάρξει και πάλι συμμόρφωση των υγειονομικών προδιαγραφών με την κοινοτική νομοθεσία. Όταν για λόγους παρουσίας πλαγκτού ή υπερβολικών επιπέδων τοξινών στα μαλάκια μια περιοχή έχει κλείσει, πρέπει να υπάρξουν τουλάχιστον δύο διαδοχικά αποτελέσματα κάτω από το κανονιστικό όριο με διαφορά τουλάχιστον 48 ωρών για να ξανανοίξει. Οι πληροφορίες σχετικά με τις τάσεις του φυτοπλαγκτού πρέπει να λαμβάνονται υπόψη στην απόφαση αυτή. Στις περιπτώσεις κατά τις οποίες υπάρχουν ισχυρά στοιχεία σχετικά με τη δυναμική της τοξικότητας μιας συγκεκριμένης περιοχής, και με την προϋπόθεση ότι υπάρχουν πρόσφατα στοιχεία σχετικά με τη μείωση των τάσεων της τοξικότητας, η αρμόδια αρχή μπορεί να αποφασίσει το εκ νέου άνοιγμα μιας περιοχής για την οποία τα αποτελέσματα από μία και μόνο δειγματοληψία είναι κάτω από το κανονιστικό όριο.6. Η αρμόδια αρχή παρακολουθεί τις περιοχές παραγωγής, όπου η συλλογή δίθυρων μαλακίων απαγορεύεται ή υπόκειται σε ειδικούς όρους, ώστε να διασφαλίζεται ότι δεν διατίθενται στην αγορά προϊόντα επιβλαβή για την ανθρώπινη υγεία.7. Εκτός από την παρακολούθηση των περιοχών παραγωγής και μετεγκατάστασης που αναφέρεται στο σημείο 3, πρέπει να θεσπιστεί σύστημα ελέγχου που να περιλαμβάνει εργαστηριακές δοκιμές, για να ελέγχεται εάν τηρούνται οι απαιτήσεις για το τελικό προϊόν, και ιδίως να εξακριβώνεται ότι το επίπεδο των θαλάσσιων βιοτοξινών και των προσμείξεων δεν υπερβαίνει τα όρια ασφαλείας και ότι η μικροβιολογική ποιότητα των μαλακίων δεν αποτελεί κίνδυνο για την ανθρώπινη υγεία.8. Η αρμόδια αρχή πρέπει:α) να καταρτίζει και να διατηρεί ενημερωμένο κατάλογο εγκεκριμένων περιοχών παραγωγής και μετεγκατάστασης, με αναλυτικά στοιχεία για την γεωγραφική θέση και τα όριά τους, καθώς και την κατηγορία στην οποία έχει καταταγεί η περιοχή, από τις οποίες επιτρέπεται η συλλογή ζώντων δίθυρων μαλακίων σύμφωνα με τις απαιτήσεις του παρόντος παραρτήματος.Ο κατάλογος αυτός κοινοποιείται σε όσους αφορά το παρόν παράρτημα, συμπεριλαμβανομένων των παραγωγών και των υπευθύνων των κέντρων συλλογής, καθαρισμού και αποστολής.β) να ενημερώνει αμέσως όσους αφορούν οι παρούσες απαιτήσεις του παραρτήματος, και ιδίως τους παραγωγούς και τους υπεύθυνους κέντρων συλλογής, καθαρισμού και αποστολής, σχετικά με οποιαδήποτε μεταβολή της γεωγραφικής θέσης, των ορίων ή της κατηγορίας της περιοχής παραγωγής ή σχετικά με τη διακοπή λειτουργίας της, είτε είναι προσωρινή είτε οριστική.γ) να ενεργεί αμέσως όταν από τα αποτελέσματα των ελέγχων που περιγράφονται στο παρόν παράρτημα προκύπτει ότι μια περιοχή παραγωγής πρέπει να κλείσει ή μπορεί να ανοίξει εκ νέου.9. Για να αποφασίσει σχετικά με την κατάταξη, το άνοιγμα ή το κλείσιμο μιας περιοχής συλλογής, η αρμόδια αρχή μπορεί να λαμβάνει υπόψη της τα αποτελέσματα των ελέγχων που πραγματοποιούνται από τους υπεύθυνους επιχειρήσεων τροφίμων ή από τον οργανισμό που εκπροσωπεί τις ενδιαφερόμενες επιχειρήσεις τροφίμων. Στην περίπτωση αυτή, η ανάλυση πρέπει να έχει γίνει σε εγκεκριμένο από την αρμόδια αρχή εργαστήριο και σύμφωνα με πρωτόκολλο για το οποίο έχει ενδεχομένως υπάρξει συμφωνία μεταξύ της αρμόδιας αρχής και των ενδιαφερόμενων επιχειρήσεων ή οργανισμών.II. ΕΠΙΣΗΜΟΙ ΕΛΕΓΧΟΙ ΓΙΑ ΤΑ ΧΤΕΝΙΑ ΤΑ ΟΠΟΙΑ ΣΥΛΛΕΓΟΝΤΑΙ ΕΚΤΟΣ ΤΩΝ ΤΑΞΙΝΟΜΗΜΕΝΩΝ ΠΕΡΙΟΧΩΝ ΠΑΡΑΓΩΓΗΣΤα κράτη μέλη εξασφαλίζουν τη διεξαγωγή κατάλληλων ελέγχων για τα χτένια που έχουν συλλεχθεί εκτός των ταξινομημένων περιοχών παραγωγής, ώστε να ανταποκρίνονται στις σχετικές υγειονομικές προδιαγραφές, συμπεριλαμβανομένων των βιοτοξινών.ΠΑΡΑΡΤΗΜΑ IIIΑΛΙΕΥΤΙΚΑ ΠΡΟΪΟΝΤΑ1. Οι επίσημοι έλεγχοι για τα αλιευτικά προϊόντα διενεργούνται κατά την εκφόρτωση ή πριν από την πρώτη πώληση σε ιχθυόσκαλα ή σε αγορά χονδρικής πώλησης. Τα ψάρια και τα άλλα προϊόντα που προέρχονται από υδατοκαλλιέργεια ελέγχονται επίσης πριν διατεθούν στην αγορά.2. Οι επίσημοι έλεγχοι περιλαμβάνουν:α) Εποπτικό έλεγχο των οργανοληπτικών ιδιοτήτων.Πρέπει να διενεργούνται έλεγχοι σε τυχαίο δείγμα, προκειμένου να ελέγχεται η τήρηση των κριτηρίων νωπότητας που προβλέπονται στην κοινοτική νομοθεσία. Η οργανοληπτική εξέταση πρέπει να επαναλαμβάνεται, όταν υπάρχουν αμφιβολίες ως προς τη νωπότητα των προϊόντων.β) Έλεγχους ολικού πτητικού βασικού αζώτου (TVB-N).Εάν από την οργανοληπτική εξέταση προκύψουν αμφιβολίες ως προς τη νωπότητα των αλιευτικών προϊόντων, μπορούν να λαμβάνονται δείγματα και να υποβάλλονται σε εργαστηριακές δοκιμασίες για τον προσδιορισμό των επιπέδων TVB-N (Total Volatile Basic Nitrogen - ολικό πτητικό βασικό άζωτο).Τα επίπεδα TVB-N και οι μέθοδοι ανάλυσης που χρησιμοποιούνται πρέπει να είναι αυτές που προβλέπονται στα άρθρα 1 έως 3 της απόφασης 95/149/ΕΚ.Εάν από την οργανοληπτική εξέταση προκύψουν υπόνοιες για την παρουσία άλλων παραγόντων που μπορεί να θέσουν σε κίνδυνο την ανθρώπινη υγεία, μπορούν να λαμβάνονται δείγματα για επαλήθευση.γ) Δοκιμασία για ισταμίνη.Διενεργείται εποπτική δοκιμασία για ισταμίνη, ώστε να επαληθεύεται η τήρηση των επιτρεπόμενων ορίων που θέτει η κοινοτική νομοθεσία.Το επίπεδο ισταμίνης σε ορισμένα αλιευτικά προϊόντα πρέπει να μην υπερβαίνει τα κατωτέρω όρια σε εννέα δείγματα που λαμβάνονται από μια παρτίδα:i) η μέση τιμή δεν πρέπει να υπερβαίνει τα 100 ppm.ii) δύο δείγματα μπορούν να έχουν τιμή που υπερβαίνει τα 100 ppm, αλλά δεν υπερβαίνει τα 200 ppm.iii) κανένα δείγμα δεν πρέπει να έχει τιμή άνω των 200 ppm.Τα όρια αυτά εφαρμόζονται μόνο στα είδη ψαριών των οικογενειών: Scombridae, Clupeidae, Engraulidae, Coryfenidae, Pomatomidae και Scombraesosidae. Ωστόσο, ο γαύρος που έχει υποβληθεί σε ενζυματική ωρίμανση σε άλμη μπορεί να έχει υψηλότερη περιεκτικότητα σε ισταμίνη, η οποία όμως δεν πρέπει να υπερβαίνει το διπλάσιο των παραπάνω τιμών. Οι εξετάσεις πρέπει να πραγματοποιούνται με αξιόπιστες και επιστημονικά αναγνωρισμένες μεθόδους, συμπεριλαμβανομένης της μεθόδου της υγρής χρωματογραφίας υψηλής απόδοσης (HPLC).δ) Εποπτική δοκιμασία για επιβλαβείς ουσίες.Θεσπίζονται ρυθμίσεις παρακολούθησης για τον έλεγχο των επιπέδων των επιβλαβών ουσιών στα αλιευτικά προϊόντα, συμπεριλαμβανομένων των βαρέων μετάλλων και των οργανοχλωριούχων ουσιών που απαντούν στο υδατικό περιβάλλον.ε) Μικροβιολογικούς ελέγχους, όταν χρειάζεται.στ) Εποπτικούς ελέγχους, για να επαληθεύεται η τήρηση της κοινοτικής νομοθεσίας σχετικά με τα ενδοπαράσιτα.ζ) Επίσημους ελέγχους για την πιθανή εμφάνιση στην αγορά δηλητηριωδών ψαριών και αλιευτικών προϊόντων που περιέχουν βιοτοξίνες.Όταν χρειάζεται, τα ακόλουθα καθορίζονται σύμφωνα με τη διαδικασία του άρθρου 19 παράγραφος 2, μετά από γνωμοδότηση της Ευρωπαϊκής Αρχής για την Ασφάλεια των Τροφίμων:i) κριτήρια νωπότητας για την οργανοληπτική αξιολόγηση των αλιευτικών προϊόντων, ιδίως στις περιπτώσεις που δεν έχουν καθορισθεί παρόμοια κριτήρια βάσει της ισχύουσας κοινοτικής νομοθεσίας.ii) όρια των αναλύσεων, μέθοδοι ανάλυσης και σχέδια δειγματοληψίας που πρέπει να χρησιμοποιούνται για τη διενέργεια αυτών των επίσημων ελέγχων.3. Τα εξής προϊόντα χαρακτηρίζονται ακατάλληλα για κατανάλωση από τον άνθρωπο:α) αλιευτικά προϊόντα, για τα οποία οι οργανοληπτικοί, χημικοί, φυσικοί ή μικροβιολογικοί έλεγχοι αποδεικνύουν ότι είναι ακατάλληλα για κατανάλωση από τον άνθρωπο.β) ιχθύες ή μέρη ιχθύων που δεν εξετάσθηκαν προσηκόντως για την ανίχνευση ενδοπαρασίτων σύμφωνα με την κοινοτική νομοθεσία.γ) αλιευτικά προϊόντα, τα οποία περιέχουν στα εδώδιμα μέρη τους επιβλαβείς ουσίες που απαντούν στο υδατικό περιβάλλον, όπως βαρέα μέταλλα και οργανοχλωριούχες ουσίες, σε επίπεδα, στα οποία η υπολογιζόμενη πρόσληψη δια της τροφής θα υπερέβαινε τις ημερήσιες ή εβδομαδιαίες αποδεκτές δόσεις για τον άνθρωπο.δ) δηλητηριώδεις ιχθύες και αλιευτικά προϊόντα που περιέχουν βιοτοξίνες.ε) αλιευτικά προϊόντα ή τμήματα αυτών που θεωρούνται επικίνδυνα για την ανθρώπινη υγεία.ΠΑΡΑΡΤΗΜΑ IVΓΑΛΑ ΚΑΙ ΓΑΛΑΚΤΟΚΟΜΙΚΑ ΠΡΟΪΟΝΤΑΚΕΦΑΛΑΙΟ Ι: ΕΛΕΓΧΟΣ ΕΚΜΕΤΑΛΛΕΥΣΕΩΝ1. Τα ζώα στις εκμεταλλεύσεις παραγωγής υποβάλλονται σε τακτικές κτηνιατρικές επιθεωρήσεις ώστε να εξασφαλίζεται ότι τηρούνται οι υγειονομικές απαιτήσεις για την παραγωγή νωπού γάλακτος και ιδίως για την κατάσταση υγείας των ζώων και τη χρήση των κτηνιατρικών φαρμακευτικών προϊόντων. Οι επιθεωρήσεις αυτές είναι δυνατόν να πραγματοποιούνται με την ευκαιρία κτηνιατρικών ελέγχων που πραγματοποιούνται σύμφωνα με άλλες κοινοτικές διατάξεις.2. Εάν υπάρχουν για τη μη τήρηση των ζωοϋγειονομικών απαιτήσεων, ελέγχεται η γενική κατάσταση της υγείας των ζώων.3. Οι εκμεταλλεύσεις παραγωγής υποβάλλονται σε τακτικούς ελέγχους ώστε να διαπιστώνεται η τήρηση των υγειονομικών απαιτήσεων. Εάν αποδειχθεί ότι οι συνθήκες υγιεινής είναι ανεπαρκείς, λαμβάνονται τα κατάλληλα μέτρα για να εξασφαλιστεί ότι ο φορέας της εκμετάλλευσης πραγματοποιεί τις ανάλογες ενέργειες για τη διόρθωση της κατάστασης.ΚΕΦΑΛΑΙΟ ΙΙ: ΕΛΕΓΧΟΣ ΝΩΠΟΥ ΓΑΛΑΚΤΟΣ ΚΑΤΑ ΤΗ ΣΥΛΛΟΓΗ1. Η αρμόδια αρχή διοργανώνει, όταν χρειάζεται, σε συνεργασία με τους υπεύθυνους επιχειρήσεων τροφίμων που παράγουν ή συλλέγουν γάλα ή με τον κλάδο που εκπροσωπεί τις επιχειρήσεις αυτές, συστήματα ελέγχου για να εξασφαλίζεται η τήρηση των προτύπων που ισχύουν για το νωπό γάλα.2. Όταν το νωπό γάλα δεν ανταποκρίνεται στα πρότυπα αυτά, η αρμόδια αρχή λαμβάνει τα κατάλληλα μέτρα για να εξασφαλιστεί ότι ο υπεύθυνος της επιχείρησης τροφίμων πραγματοποιεί τις ανάλογες ενέργειες για τη διόρθωση της κατάστασης.Εάν η κατάσταση δεν διορθωθεί μέσα σε διάστημα τριών μηνών από την ειδοποίηση για τη μη τήρηση των προτύπων αυτών, αναστέλλεται η παράδοση του γάλακτος από τη συγκεκριμένη εκμετάλλευση παραγωγής έως ότου ο υπεύθυνος της επιχείρησης τροφίμων να αποδείξει ότι το γάλα τηρεί εκ νέου τα πρότυπα αυτά.3. Εάν το νωπό γάλα δεν ανταποκρίνεται στα υποχρεωτικά κριτήρια για τη δημόσια υγεία ώστε να εξασφαλίζεται η διαφύλαξη της δημόσιας υγείας, η αρμόδια αρχή ορίζει και εφαρμόζει διαδικασίες για την αναστολή της παράδοσης νωπού γάλακτος έως ότου να αποκατασταθούν οι συνθήκες που εγγυώνται την ασφάλεια των τροφίμων. Ταυτόχρονα, η αρμόδια αρχή δίνει οδηγίες στον κτηνοτρόφο σχετικά με το εάν το γάλα πρέπει να καταστραφεί ή εάν μπορεί να χρησιμοποιηθεί κάτω από ορισμένες σαφείς προϋποθέσεις. Μόλις επιτευχθούν οι συνθήκες αυτές, η αρμόδια αρχή εφαρμόζει διαδικασία για την εκ νέου έγκριση της παράδοσης του γάλακτος.ΚΕΦΑΛΑΙΟ III: ΕΛΕΓΧΟΣ ΕΠΕΞΕΡΓΑΣΜΕΝΩΝ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝΟι επίσημοι έλεγχοι περιλαμβάνουν:1. Επαλήθευση της τήρησης των προτύπων για το νωπό γάλα που χρησιμοποιείται για τη μεταποίηση.2. Επαλήθευση για την επίτευξη των στόχων που αφορούν την ασφάλεια των τροφίμων, με ανάλογους ελέγχους που διενεργούνται στις μεθόδους που εφαρμόζουν οι επιχειρήσεις τροφίμων, συμπεριλαμβανομένων:i) παράμετροι θερμικής επεξεργασίας ή άλλης φυσικής επεξεργασίας, ήii) συνθήκες μεταποίησης γενικά, συμπεριλαμβανομένων όσων προσαρμόζονται σε παραδοσιακές μεθόδους παραγωγής3. Επαλήθευση της συμμόρφωσης των τελικών προϊόντων με τα πρότυπα που ισχύουν γι' αυτά, ιδίως όσον αφορά τα μικροβιολογικά κριτήρια και την επισήμανση.ΠΑΡΑΡΤΗΜΑ VΕΓΚΑΤΑΣΤΑΣΕΙΣ ΠΟΥ ΔΕΝ ΥΠΟΚΕΙΝΤΑΙ ΣΕ ΑΠΑΡΙΘΜΗΣΗΟι ακόλουθες εγκαταστάσεις τρίτης χώρας δεν χρειάζεται να εμφανίζονται σε καταλόγους που καταρτίζοτναι και ενημερώνονται σύμφωνα με το άρθρο 9 παράγραφος 4:1. εγκαταστάσεις που διακινούν προϊόντα ζωικής προέλευσης για τα οποία το παράρτημα III του κανονισμού (ΕΚ) .../... [σχετικά με τον καθορισμό των ειδικών υγιεινομικών κανόνων για τα τρόφιμα ζωικής προέλευσης] δεν ορίζει απαιτήσεις.2. εγκαταστάσεις που πραγματοποιούν μόνο πρωτογενή παραγωγή.3. εγκαταστάσεις που πραγματοποιούν μόνο μεταφορές.4. εγκαταστάσεις που πραγματοποιούν μόνο την αποθήκευση προϊόντων ζωικής προέλευσης που δεν απαιτούν συνθήκες αποθήκευσης με έλεγχο της θερμοκρασίαςΠΑΡΑΡΤΗΜΑ VIΑΠΑΙΤΗΣΕΙΣ ΠΙΣΤΟΠΟΙΗΤΙΚΩΝ ΠΟΥ ΣΥΝΟΔΕΥΟΥΝ ΤΙΣ ΕΙΣΑΓΩΓΕΣ1. Ο εκπρόσωπος της αρμόδιας αρχής της τρίτης χώρας αποστολής που εκδίδει πιστοποιητικό για να συνοδεύσει μια αποστολή προϊόντων ζωικής προέλευσης που προορίζεται για την Κοινότητα πρέπει να υπογράφει το πιστοποιητικό και να εξασφαλίζει ότι φέρει την επίσημη σφραγίδα. Αυτή η απαίτηση εφαρμόζεται σε κάθε φύλλο του πιστοποιητικού, αν αυτό αποτελείται από περισσότερα από ένα. Στην περίπτωση πλοίων εργοστασίων, η αρμόδια αρχή μπορεί να εξουσιοδοτήσει τον πλοίαρχο ή κάποιον άλλο αξιωματικό του πλοίου να υπογράφει το πιστοποιητικό.2. Τα πιστοποιητικά πρέπει να συντάσσονται στην επίσημη γλώσσα ή γλώσσες της τρίτης χώρας αποστολής και του κράτους μέλους στο οποίο πραγματοποιείται η συνοριακή επιθεώρηση ή να συνοδεύονται από επικυρωμένη μετάφραση σε αυτή τη γλώσσα ή γλώσσες. Ωστόσο, ένα κράτος μέλος μπορεί να συναινεί στη χρήση μιας επίσημης κοινοτικής γλώσσας άλλης από τη δική του.3. Το πρωτότυπο του πιστοποιητικού πρέπει να συνοδεύει τις αποστολές κατά την είσοδο στην Κοινότητα.4. Τα πιστοποιητικά πρέπει να αποτελούνται από:α) ένα μόνο φύλλο χαρτιού. ήβ) δύο ή περισσότερες σελίδες που αποτελούν μέρος ενός ενιαίου και αδιαίρετου φύλλου χαρτιού. ήγ) μια σειρά σελίδων αριθμημένων έτσι ώστε να προσδιορίζεται ότι είναι μια ιδιαίτερη σελίδα σε μια πεπερασμένη ακολουθία (παραδείγματος χάριν, «σελίδα 2 από 4 σελίδες»).5. Τα πιστοποιητικά πρέπει να φέρουν ένα μοναδικό αναγνωριστικό αριθμό. Όταν το πιστοποιητικό αποτελείται από σειρά σελίδων, κάθε σελίδα πρέπει να φέρει αυτόν τον αριθμό.6. Το πιστοποιητικό πρέπει να εκδοθεί πριν η αποστολή στην οποία αναφέρεται εγκαταλείψει τον έλεγχο της αρμόδιας αρχής της τρίτης χώρας αποστολής.